url
stringlengths 15
6.61k
| text
stringlengths 104
66k
|
|---|---|
https://kevinjamesng.com/page/2/
|
#CNSA #ChinaNationalSpaceAdministration #国家航天局 |#BRI #March2023 |#天宫#Tiangong #ChinaSpaceStation #CMS #ChinaMannedSpace #Shenzhou15 Crew Awesome first angle view of #EarthVideography #EarthViews ……
喺浩瀚嘅宇宙中，可見嘅物質只佔5%，另外有95%係我哋睇唔到，亦無法直接探測嘅暗物質同暗能量。大家成日話「眼見為實」，到底科學家又係點樣證實呢啲神秘成分係「隱身」喺宇宙之中？我哋好榮幸邀請到由美國遠道而來嘅著名天體物理學家Dr. Hakeem Oluseyi親臨太空館，介紹暗物質同暗能量嘅特性，同大家一齊探討呢個現今天文學上最耐人尋味嘅謎團！
Dr. Oluseyi除咗有傑出嘅科研成就，佢更熱心於科學教育，喺多個節目上分享知識，更以自身經歷鼓勵觀眾勇於追夢。如果大家想對暗物質同暗能量有多些了解，並藉此認識Dr. Oluseyi成為頂尖科學家嘅歷程，記得唔好錯過今次嘅講座！
講座以英語講解，座位有限，先到先得；同時於太空館YouTube頻道直播。
Located in the Heart of Hong Kong central of Victoria Harbour in which locate looking at the iconic Megatroplis HongKong Island city landscape from the opposite is the Hong Kong Space Museum 香港太空館 in which located at 10 Salisbury Road, Tsim Sha Tsui, Kowloon, Hong Kong SAR, China –People’s Republic of China.. in which is one of the most international iconic buildings architecturally due to its hemispheric round dome in which is iconic known as one of Hong Kong’s local most cherish bread pastries the Pineapple Bun – Bolo Bao due to the pineapple ceramic texturing tiles of the dome structure that resembles the delicious texturing of the Pineapple Bun .. In which on In June 2014, the Hong Kong Government listed the pineapple bun as a part of Hong Kong’s intangible cultural heritage. … Despite the name, it does not traditionally contain pineapple; rather, the name refers to the look of the characteristic topping (which resembles the texture of a pineapple)……
|
https://hkofficedaily.com/%E6%83%B3%E5%8E%BB%E6%97%A5%E6%9C%AC%E5%B7%A5%E4%BD%9C-6%E5%B9%B4%E4%BE%86%E5%BE%9E%E6%9C%AA%E6%94%BE%E6%A3%84/
|
喺香港做headhunt嘅時候識咗個日本客，佢叫川淵，後來佢因為結婚而選擇調返去東京總部，期間我哋都有keep住聯絡，直頭做埋朋友，而家我定居東京，所以就因利乘便約佢出嚟食飯，原來有個candidate 6年嚟都冇放棄，一直想川淵先生請佢。
呢個candidate係一位叫momoko嘅香港女仔，當時唔係經我介紹，係川淵先生喺香港分公司出招聘廣告嘅時候搵返嚟，當時佢哋唔係要求candidate日文好好，反而係想請個人識英文同埋協調下香港工作嘅事。
川淵先生話同momoko做interview做咗個幾鐘，唔係因為對方好適合，而係呢個女仔全程都好興奮咁講自己好鍾意動漫，又分享鍾意邊個日本藝人，甚至用手提電話開咗份文件畀川淵先生過目。
去到尾聲，川淵先生都好似香港嘅見工步驟一樣，循例問下對方有冇乜嘢想問返佢。
川淵先生間公司喺日本的確有不同地區嘅office。
川淵先生最後「順利」結束咗個interview，基於習慣同埋一貫嘅做法，佢一開始有將自己嘅卡片遞畀求職者，momoko當然唔例外，結果佢哋之間嘅「緣份」就維持咗足足6年。Sorry，「緣份」唔係指愛情嗰種，而係講momoko 6年嚟都有contact川淵先生，最近一次係3日前，所以今次出嚟食飯佢先會無端端同我提起呢個女仔。
6年前見工失利，並冇削減到momoko想去日本工作嘅決心，佢仲同川淵先生講，咁多年以嚟都keep住send信去日本公司，3年前仲畀佢搏到個去東京見工嘅機會。
我：「其實呢個女仔都幾有毅力。」我想講不到黃河心不死，但唔識日文點講同埋點解釋。
公道講句，唔單單係香港candidate，即使係中國、台灣，甚至係其他國家嘅candidate，in日本公司或者想嚟日本做嘢嘅時候都會犯呢個錯誤，就係充分表達自己對日本呢個國家嘅喜愛，但忘記咗話畀對方聽，你可以為公司帶嚟啲咩？
以前做headhunt唔止一個日本客，另一間日本公司嘅HR曾經同我講，有次出隻招聘廣告請日本語N1程度嘅人，有個candidate上網搵到佢公司direct contact，打上去問唔識日文得唔得，多次重複自己好鍾意日本，想喺工作上多聽多講，將會報名學日文。
從某個角度睇，唔識日文都奮力打去間公司搏一搏嗰位candidate，仲有6年嚟都冇放棄嘅momoko，決心同埋毅力方面係值得嘉許，不過從公司或者企業角度出發，佢哋唔係開善堂，都唔係語言學校或者文化文流部，佢哋唔想知你有幾鍾意日本，只係想請個符合條件同埋幫到公司賺錢嘅人。
日本職場比你想像中現實好多，特別係對華人拋出橄欖枝嘅工作，佢哋looking for你嘅中文可以幫公司開拓呢個語言市場嘅客源，而唔係looking for一個喜愛日本嘅人。
希望momoko可以消化到川淵先生嘅說話，祝佢下次見工好運。
PrevPrevious啲鞋咁新淨都唔要呀？好嘥喎！
|
https://pretty.presslogic.com/article/225441/%E6%88%91%E6%83%85%E6%95%B5%E4%BF%82%E5%A4%A7%E5%B0%8F%E5%A7%90-mandy%E6%91%91%E5%88%B0%E5%A4%A7%E5%B0%8F%E5%A7%90%E8%87%89%E9%83%BD%E7%B4%85%E5%9F%8B-%E7%B6%93%E6%AD%B7%E8%AA%A4%E6%9C%83%E5%BE%8C%E8%93%AE%E8%BC%9D-%E5%8D%9A%E9%A6%99%E6%84%9F%E6%83%85%E6%9B%B4%E9%80%B2%E4%B8%80%E6%AD%A5
|
如果自己最心愛嘅嘢俾人搶走，你會有咩反應呢？喺《愛回家之開心速遞》入面，Mandy一向都好順從大小姐，平時大小姐話一佢都唔夠膽話二！但係如果大小姐要搶走佢最愛嘅博士，Mandy幾大都同大小姐死過！為咗呢段咁難先得到嘅愛情，佢仲要超突破地掌摑大小姐！
Mandy一心以為博士為咗搵錢而犧牲色相，所以就好嬲大小姐！當大小姐見到Mandy有個Channel新款手袋，想問佢借嚟用嘅時候，Mandy竟然一反常態地拒絕大小姐嘅要求，仲話「點解你成日要搶走我啲嘢？」，吓吓都搏嘴！
大小姐為咗「輝蓮戀」而向博士認錯，講到自己同送水輝都眼濕濕！
為咗尋找真相嘅Mandy決定追去搵真相，怒上心頭之際仲一巴車埋去大小姐塊臉度，啪一聲連臉都紅埋！
最尾結局係兩Pair一齊攬住笑得勁開心，真係睇到小編都忍唔住露出姨母微笑！
以後大小姐同送水輝有Mandy＋博士幫手掩護，大小姐又唔會再阻止Mandy同博士嘅戀情，絕對係雙贏呀！
|
https://repillow.co/en/blogs/news/%E4%B8%80%E4%BB%B6%E5%B0%8F%E4%BA%8B
|
昨晚我哋收到一位朋友IGDM我哋，提到佢依家買到成屋都係枕頭，但係根本無個啱，所以一路不斷都喺度搵緊新枕頭。
其實買到一屋枕頭依件事我哋都唔係第一次聽，但係我自己琴晚瞓完一晚，今朝都仲諗住件事。我覺得好唔啱，有啲嘢必需要講。
致各位枕頭公司：其實 Re Pillow Co. 啲廣告係我自己整同自己落嘅，當我用$1000做宣傳時，你哋就會加Budget 用$10000， 因為你知道我好難同你哋啲大公司鬥錢。其實你哋根本成個商業運作模式啲成本係去哂廣告、不斷唱好宣傳，但啲產品就亂嚟。我哋唔會開名但係都已經收到唔少人同我哋講出面好多好似宣傳得好好嘅枕頭，實際返到屋企瞓落有幾差，令到佢哋買到一屋枕頭。我知道枕頭依樣嘢好個人喜好，而你哋係商業機構要賺錢。但我想問你哋，點解你哋啲產品可以做到咁樣，你哋過唔過得去？有啲係好明顯係唔make sense嘅設計，你拎出去賣都知根本唔得，但係點解都仲要拎出去？用宣傳、講好多好說話嚟包裝啲垃圾？
我唔敢講我嘅枕頭100個人用，100個人都鍾意，亦都未必係完美。但係至少我個枕頭我自己每一晚都用緊，而依一個枕頭，係我認為，喺一個合理價錢上，市面上最好嘅枕頭。Re Pillow 嘅設計細節，例如特登出廠時過量填充枕頭，等顧客可以多啲自由去自己調節，又或者用 NANOTEX 物料令枕頭唔好咁易污糟有漬，每樣嘢都係由自己作為用家嘅角度出發去做，因為我就係自己產品嘅用家，依個係我依兩年研究出嚟，一個我自己想要，用得開心嘅枕頭。
每賣出一個枕頭，我都係開心，唔係因為有銷售，而係因為我相信自己嘅產品，我無愧於心。
不過我想多謝你哋依啲枕頭公司，如果唔係你哋啲產品咁差，我上年唔會搵唔到一個啱自己枕頭，而自己研究枕頭，唔會有今日 Re Pillow Co.。
|
https://www.hospitalzh.com/ycxf/mry/374.html
|
美容冠修復系喺治療嘅牙根上用高強度瓷粉做成底帽，粘結喺牙齒上，美容冠修復系個步驟繁多嘅工藝，集高溫、鑄造、粘結等為一體嘅高科技產品，其優點：外表逼真美觀、堅固耐磨，色水近似於牙，生物相容性良好，唔刺激口腔組織，易清潔，即能恢復牙齒嘅功能，又有美容嘅作用。邊緣密合性大大優於傳統嘅修復。
無以往存在嘅牙齦紅腫、黑線等現象。美容冠喺唔損傷牙齒、牙齦嘅前提下根據牙槽骨嘅形態對牙齒做修整，僅對唔整齊嘅凸出部位進行精細打磨，無需撥牙。
美容冠采用無痛技術，不僅喺診療全過程中唔會有痛楚，還極大地降低酸澀感，對牙齦牙體均無傷害，徹底解除你愛美又驚痛嘅顧慮。
注意一：美容冠矯正術嘅護理系很重要嘅，只有更好嘅護理才能讓牙齒美容嘅效果保持更久。
注意二：喺美容冠使用後，唔得食特咪硬嘅食物，特咪系喺剛做完矯正後，要先食一些較軟嘅食物，像核桃一類嘅硬嘢唔好過多嘅食用。
注意三：鑲牙初期與修復相比，由於上下牙尖對位唔同，為此喺食嘢時要注意緩慢進食，避免咬傷頰脷黐膜。
注意四：喺美容修復後還要注意會與基牙嘅結合處容易聚集菌斑，咁就很容易形成牙石，為此喺每次食完嘢後要注意及時嘅清除牙齒上嘅殘留物，以防造成對美容冠嘅損害，只有咁才能讓美容冠保持更久嘅時間，讓你擁有更多嘅靚。
以上就系「美容冠優點及護理」嘅具體介紹。如有疑問仲可以在線咨詢或通過whatsapp同我哋嘅專家進行一對一嘅交流，同時通過網上預約掛號，可免問診金、口岸專車接送、到院無需排隊優先就診服務。
上一篇：美容冠可以解決牙齒缺失咩？
下一篇：戴瓷牙套後要注意邊D問題呢？
|
https://ohtria.blogspot.com/2009/09/agip-rallye-di-vienna.html
|
今日買完嘢行去Heldenplatz 睇車。經過某棟大廈，屋頂有人睇唔開。。唔好跳呀！其實呢個就係雕塑要講嘅嘢。因為金融風暴，好多銀行家都失業，走頭無路。
到咗Heldenplatz，見到好多老爺車，比我上次睇嗰啲精彩好多。
車燈係點火架！
而呢架有古講，二次大戰後，維也納被英美法俄管治。軍人巡邏時，一架車載住四國軍人。
你睇！巡邏喇！
同場有老牌名歌星（襯番大會）助慶。
呢個Agip Rallye di Vienna活動，啲車喺呢度集合，然後出發環城遊。
屋頂個人是叫人唔好跳還是叫人係呢度跳？
好多地方我都冇聽過。
點火燈，所以要有個滅火筒係則邊！ 歐洲真係多靚老爺車，正呀！
好認真架。
呢架好似一齣卡通片嘅車。
有d 真係 好卡通架。
|
https://wildwidegear.com/2018/12/espresso/?fbclid=IwAR1I77hTc5DkAGO5YnxIPY9mLDatXniD_BQB3wjnsA_XN567H3Z2l9BamFs
|
「便攜手動咖啡機」Omnicup‧ 出遊輕鬆嘆Espresso！
露營食餐豪係咪你最care嘅嘢？小弟反而更重視setup完之後，坐喺度望住個海放空時嘅嗰杯咖啡。
以前為咗呢杯咖啡買過唔少便攜產品，由手沖、Moka Pot 去到French press都有，反而被稱為｢意式咖啡基礎｣嘅Espresso機就遲遲未入手，係因為窮呀！
今次呢個產品只售 $298﹐大家可以無痛入手啦。身邊有冇咖啡控朋友？一於買返個送比佢做聖誕禮物啦！
保護套係有驚喜，有厚度同彈性真係保護到個壺身，套上掛帶仲可以用唔同外掛方法，算係好周到。
當然，如果你已經有摺疊杯等嘅心水露營杯，只帶上部加壓及粉槽亦可製作濃縮咖啡。
打開底坐座睇睇，其實產品係支持使用Dolce Gusto嘅咖啡膠囊，喺超市已經買到，老實講去camp用膠囊係好方便，不過只要Google一下，就會發現咖啡膠囊係超級唔環保，因為每個都用上多層膠及鋁箔紙嚟密封咖啡粉。而唔用膠囊嘅代價只係花幾分鐘磨下豆，又或者買豆時叫對方代磨都得，所以今次就跟埋不鏽鋼粉糟比大家，希望飲咖啡時都愛護下地球啦。
講咗咁耐終於開始試用，首先磨好豆，將粉放入粉糟。同手沖咖啡唔同係要幾啲粉壓實啲。然後注水入水缸，以沖一杯36ml嘅Espresso為例，可以注入45ml水，因為總會有啲loss咗喺啲粉度嘅，冚返蓋就可以開始打壓加氣，一般黎講打七至八下已經開始見到沖出嚟，呢個時候就要繼續唔好停，見到啲Creama走哂出嚟真係好治癒ga，直至再冇咖啡流出為止。
嚟緊又快到秋天，又係時候升級一下啲裝備，即日起灣南市集發售便攜Espresso 機，有興趣嘅朋友請透過以下方式落單，確認付款後將於兩個工作天內寄出！
One thought on “「便攜手動咖啡機」Omnicup‧ 出遊輕鬆嘆Espresso！”
|
https://holiday.presslogic.com/article/24529/%E8%B6%85%E8%B6%B3%E6%96%99%E5%91%80--%E9%9F%93%E5%9C%8B%E8%B6%85%E7%B4%85-%E7%82%AD%E7%81%AB%E7%B4%AB%E8%8F%9C%E5%8C%85%E9%A3%AF-%E9%A6%99%E6%B8%AF%E9%83%BD%E6%9C%89%E5%BE%97%E9%A3%9F-%E6%9D%90%E6%96%99%E4%BF%82%E9%A3%AF%E6%97%A2%E5%85%A9%E5%80%8D
|
超足料呀！！！韓國超紅「炭火紫菜包飯」香港都有得食～材料係飯既兩倍！
宜家D壽司超足料！炭火紫菜包飯～食一碟都夠曬飽！
韓國人紫菜包飯由細食到大，紫菜包飯更有國民美食之稱！「炭火紫菜包飯」就係店名，喺韓國首爾就有超過40間分店，特色之處源自拳頭咁大嘅BBQ風味紫菜包飯～呢間餐廳主打紫菜包飯，佢地D紫菜包飯全部都份量足夠，size亦都大過平時喺其他韓國餐廳！
呢個就喺佢地間店最受歡迎TOP 1炭火豬肉紫菜包飯，超級夠份量！豬肉有炭燒味，仲有蛋，魚糕，牛蒡絲，青瓜，蟹柳，酸瓜，蘿蔔絲等嘅餡，健康又好味！
橫切面大到手指咁長！
豬肉醃料嘅味道唔錯，辣味炭燒豬肉惹味但偏甜佐小小，不過總括黎講都喺值得一試！
|
https://hkofficedaily.com/%E8%BF%94%E5%B7%A5%E5%94%94%E4%BF%82%E7%82%BA%E6%90%B5%E9%8C%A2-%E6%B1%82%E5%85%B6%E5%87%BA%E5%B9%BE%E5%8D%83%E8%9A%8A%E7%95%80%E6%88%91%E9%83%BD%E5%BE%97/
|
我唔敢相信眼前呢位後生仔嘅說話，雖然公司只係請個Assistant，坦白講佢份糧都唔會過二萬，但係估唔到佢會主動講「求其出幾千蚊」，最重要係中環返工夠威夠型，同埋唔想衰畀父母睇。
當時個老細係咁樣覆我：「係喎，你同我講過，唔記得恭喜你，恭喜晒，祝你白頭到老呀！」然後佢並冇收線，反而係繼續講公事。
因為我嗰陣真係要註冊喇，夾硬打斷佢話柄之後就將部手提電話交畀個兄弟袋住，其餘細節已經唔記得喇，淨係記得結完婚之後就搵工，好好彩喺兩個星期內搵到，順手就辭埋職。
型唔型？當年我並非唔在乎人工，亦唔係屋企大把錢，更加唔係想型，只係註冊當日嘅事踩到我條底線，所以淨係想辭職轉工，最好有咁快得咁快，而我其實去見嗰份工嘅時候都填咗expected salary，我相信對方如果請我，壓價都會有個譜。
最終嗰間公司都冇待薄我，人工係多咗10%，個HR打嚟只係循例問下O唔OK，仲有係咁易講清楚少少福利，例如年假之類，因為interview嘅時候冇好正式咁講過呢啲問題，而家諗返轉頭，好在佢哋冇趁火打劫壓價。
後生仔笑一笑表示明白，再強調自己真係好想返中環，好想威畀父母睇。
我唔知父母畀幾多壓力佢，所以不便評論，但係就工作地點而言，返中環有咩咁把閉，如果我而家搵到另一份工薪酬多20%至30%，工廠區我都冇問題，大把中環人西裝筆挺但係銀包冇錢甚至負資產又話你知咩！地區冇問題，人工最實際。
千祈唔好信嗰啲離地局長講嘢，咩返工唔係為咗搵錢，而係為咗精神面貌同健康都重要，甚麼人生價值同貢獻……呢啲局長自己逗緊幾錢糧？由佢哋把口講出嚟真係特別冇說服力。
我返一份underpaid嘅工，做到隻積咁都係餐搵餐食餐餐清，唔好講咩買樓，想多個錢淨都冇，何來精神面貌？上網開個online banking之後都冇晒精神啦，月月清你同我講人生價值，冇錢睇醫生你同我講健康，呀局長都幾幽默。
我仲同呢位後生仔講，如果有間公司因為嗰句「求其出幾千蚊畀我都得」就請佢，咁樣呢間公司都肯定有問題，每個人都應該有佢嘅Value，呢個Value其實係一份肯定同埋尊重。
關於壓價嘅題材，以下嘅故事都係幾年前喇，你哋仲有冇印象？
|
https://hkofficedaily.com/%E6%8A%95%E7%A8%BF%E4%BA%BA%EF%BC%9A%E6%88%91%E5%B0%B1%E4%BF%82hr/
|
首先我想講，登出嚟就一定有稿費，登出嚟就一定信你，但我反而希望呢件事冇發生過喺你身上，替你感到難過，祝你之後遇到嘅都係好人，真心！
或者你睇完之後會認為我老作呃稿費，不過我想講就算登完之後冇稿費都唔緊要，純粹想講一次in人嘅經歷，睇故唔好駁故，希望其他網友唔好介意。
我公司個HR department有3個女仔，包括我在內，阿姐呢個位懸空咗一段時間，我係3個女仔當中年紀最大，亦係資歷最深嗰個，所以另外兩位小妹妹主力幫我出招聘AD同埋約適合嘅求職者上嚟見工，junior職位佢哋負責in，middle level同埋senior就由我嚟in，所有人過到我哋呢關先會再去到line manager手上arrange second in。
嗰次小妹妹畀咗份CV我，話求職者填完form，而家喺meeting room等緊，再簡單講下in咩position，我就要入房開始interview喇，點知入到去見到個賤人，大家四目交投當場呆咗，佢係我前男友，尷尬到一個點。
大家可能會問，講到明係前男友，點可能睇完CV都發覺唔到，淨係睇個名都有戒心啦！好，我講埋個重點出嚟，當年我喺交友網skout識呢個男人，佢話自己叫steve，後來知道佢滿口大話，唔止有老婆同埋一個仔，仲有幾個女朋友，連英文名都係老作，得姓陳係真，我更加冇可能知道佢真正工作同埋學歷背景，今次呢份CV，佢個英文名叫Billy，我諗Billy Chan應該係真喇，好X榮幸，終於認識到佢真身。
當年我好蠢畀人呃呀嘛，我知㗎喇，咁你覺得佢今次嚟見工遇着我有冇運行？
我相信佢都好尷尬，我求其叫佢介紹下自己，成個interview應該唔夠10分鐘，我叫佢返去等消息，呢份CV亦唔會有機會去到line manager枱面，我明白你如果登呢段稿可能有好大壓力，因為你嘅網友一定鬧爆我，覺得HR就係咁衰唔畀機會人，不過我想講，呢條賤人絕對係騙子，我係唔會放佢入嚟！
其實我好想當場用粗口鬧爆佢，不過呢度係我搵食嘅地方，為咗一個賤人，為咗一個過客，唔值得！
呻完，舒服晒！
|
https://edwinor.blogspot.com/2009/11/3.html?showComment=1259208034322
|
星期日去睇中醫，第三次啦，針頭都放鬆哂，敢起身行嚟行去。
成份。。。
個結尾咁有創意嘅？你嘅病癥冇樣同C有關嘅？
呢位醫師係咪姓史？得娘娘咁重用佢，真係三生有幸喎！
如果真係兩個禮拜就有頭毛生出黎，呢個醫師發達喇！
其實係咪好痛架呢？
唔該問下醫師，我隻網球肘有冇得醫呢？
睇番你第一篇金鈴，個中醫唔係有人介紹你架?三唔識七你都敢俾佢針嘅！如果甩頭髮都搞得掂嘅話，佢應該大事宣傳，肯定發到唔清唔楚喇！你真係要了解清楚呀，有啲藥物或者方法的確係可以有少少效果，不過都係出啲毛仔，唔係真係可以長期有效囉。
不過既然你都開始左，如果真係得，你真係要幫佢推廣吓喇，脫髮問題個市場好大架。
你仲未好番咩？
xiao zhu：
|
https://www.hkbuschannel.com/2020/12/%E3%80%90%E9%A6%99%E6%B8%AF%E8%BC%95%E9%90%B5%E3%80%912%E6%9C%9F%E5%88%97%E8%BB%8A%E5%B0%87%E9%80%80%E5%BD%B9-%E6%B8%AF%E9%90%B5%E9%82%80%E6%8F%90%E4%BA%A4%E6%84%8F%E5%90%91/
|
服務新界西北屯門、元朗、天水圍嘅香港輕便鐵路系統（輕鐵）喺1985年7月14號開始動工，第一期喺1988年9月18號投入服務，多年嚟擴充車隊，到2020年12月，已經分5期合共買入182架列車。
2008年7月8號，港鐵公司宣佈為當時車隊中69架輕鐵「第1期」列車搞「現代化翻新」，合約批咗畀生產「第4期」列車嘅同一間澳洲公司，所以翻新後嘅車身同埋車廂設計同「第4期」列車相同。
「第1期」列車喺2011年全部完成翻新之後，由日本川崎重工業生產嘅「第2期」列車亦原本會被安排進行「現代化翻新」，不過港鐵公司喺2015年決定改為購買全新列車取代「第2期」列車。
隨著為取代「第2期」列車而購買、由中車南京浦鎮車輛生產嘅「第5期」列車喺2020年11月17號開始分批投入服務，「第2期」列車就正式排隊退役。
港鐵公司喺2020年12月提出「資格預審」邀約，正式準備「出售舊輕鐵第二期列車」，邀請有意競標者喺2020年12月28號下晝2點或之前，經港鐵公司電子投標系統「提交意向」。
根據港鐵公司公佈，今次合共需要處理現存28架「第2期」列車，預計退役時間為2021年第2季到2023年第4季，各架列車會喺預計退役日期前大約1個月停止服務。
今次並無指定舊列車嘅處理方式，港鐵公司指除咗拆毀外，可以整架列車轉售，港鐵公司亦會考慮任何使用舊列車作社區服務或者推廣環境保護嘅可行方案。
港鐵公司提及會喺2021年1月進行「資格預審」，經揀選後，2021年3月將會向合資格申請者正式招標。
|
https://dreamcatcher.hk/2021/10/11/%E6%92%A9%E5%A6%B9%E8%AA%9E%E9%8C%84%E4%B8%83%E7%B2%B5%E8%AA%9E%E7%89%88/
|
撩妹；廣東話又叫：媾女，大家記住啦！
大家平時約心儀對象出街嘅日子，你地係咪都會搵定一啲笑話或者撩妹語錄，諗住到時講下無咁悶又可以乘機flirt下對方。唔知你地又有冇發現網上好多嘅撩妹語錄好多都係用普通話或者同香港本地嘅文化差好遠呢？
有嘅話我地就幫到你啦！我地又為你準備多十句本地廣東話嘅撩妹語錄，方便追緊女仔嘅你之後用。當然，唔會得七十句咁少啦，我地會繼續為大家搵同製作多最少三十句。敬請期待！
A：我近排想買一塊地。
B：咁有錢？買咩地呀？
A：喂，你做咩亂咁dum野？
B：我dum左啲咩呢？
A：你不如學左CPR先同我出嚟食飯？
B：點解要咁麻煩呢？
A：因為你會靚到令我透唔到氣。
A：你知唔知邊個係我偶像？
B：姜濤？
A：係蔡倫！
A：因為冇佢造紙我就寫唔到情書俾你。
B：我唔食煙架喎，點會有火機？
A：你有火機咁你點樣點著我個心架？
A：你食左飯未呀？
B：你做咩成日問我食左飯未？
A：因為我唔在乎其他人食左飯未？但我在乎你。
B：你好耐有覆我signal 啦，好忙？
A：忙呀，忙住賺錢娶你。
A：我DSE考得差，中文差、英文差、數學差、……樣樣都差。
|
https://hk.news.yahoo.com/%E4%B8%AD%E5%B9%B4%E5%A5%BD%E8%81%B2%E9%9F%B3%EF%B8%B3%E6%9B%B9%E6%95%8F%E5%AF%B6%E7%A7%91%E5%AD%B8%E5%AE%B6%E8%80%81%E5%85%AC%E6%90%9E%E9%82%8A%E7%A7%91%EF%BC%9F%E8%87%AA%E7%88%86%E6%8B%8D%E6%8B%96%E5%88%9D%E6%9C%9F%E6%9C%AAready%E7%B4%84%E6%9C%83%E9%80%94%E4%B8%AD%E5%8C%BF%E5%9F%8B%E5%96%8A-062304130.html
|
TVB綜藝節目《中年好聲音》賽事進入白熱化，10強人馬已經誕生，港姐曹敏莉細妹、曾經出過發燒碟嘅曹敏寶(阿寶)喺尋晚一集出局。
阿寶參加有線多年前嘅「線動真音樂」歌唱比賽而入行，但係發展平平，出過4張發燒碟後喺2018年同科學家男友結婚，2019年囝囝Darius出世，前年再添多名細女，以為佢會疊埋心水照顧屋企。喺YAHOO《娛樂訪談》中，阿寶自言有出局嘅心理準備，但係踏前一步參加過，都已經係贏家。畢竟佢曾經喺疫情期間得到情緒病，能夠走出來再次展現「大癲」性格，真係比贏獎更緊要。
節目播出後，唔少人「起底」想知阿寶科學家老公搞邊「科」，原來係你同我日常都會用嘅通訊科技。講到興起佢仲自爆當日點樣喺情傷過後再次展開新戀情，原來試過約會中途喊出嚟！
阿寶透露參賽係因為多年好友朱智賢鼓勵，建議佢參加《中年好聲音》當係最後機會。阿寶本來好猶豫，因為自覺身型「似條鯨魚」！原來舊年十月《中》面試嗰陣，阿寶體重高達155磅，自己形容連條頸都多肉到好似掛咗好多個呼拉圈咁。呢個狀態之下，阿寶直言去到電視城「淆底」，仲想立即走人，身型以外仲因為自己出過道，壓力唔細。
好在阿寶冇走到，除咗因為成績唔錯之外，其他參加者仲成為佢「生命中最重要嘅一班朋友」。friend到一個點係，是但一晚想出街食飯搵人傾訴都會有局，個個星期日都約出嚟睇返個節目，邊個俾人foul仲會得到其他人大量嘅愛。甚至節目未完已經有「創傷後遺」，因為戰友出局突然冇得見會掛住！
曹敏寶參賽前有155磅，睇落唔覺喎！
|
https://paragonasia.hk/project/11%E6%9C%88%E5%95%86%E8%81%9A%EF%BD%9C%E5%B0%88%E5%AE%B6%E6%95%99%E4%BD%A0%E9%9B%BB%E5%95%86%E5%8D%87%E7%B4%9A%E8%BD%89%E5%9E%8B%EF%BC%81%E9%80%B2%E8%BB%8D%E5%85%A7%E5%9C%B0%E5%B8%82%E5%A0%B4%E6%9C%89/
|
專家教你電商升級轉型！進軍內地市場有咩攻略？
數位轉型係近年非常熱門嘅議題，特別係喺2020年疫情爆發之後，電商開始急速發展，過去有好多仰賴傳統銷售手法嘅企業都轉型發展電商，因為自動化流程可以為你應付倍增嘅訂單，既能夠大幅節省人力同埋時間成本，又可以向客戶提供更多關於產品同服務嘅資訊，為產品創造差異化價值?！再加上電商冇地域限制而內地市場又商機處處，啱晒香港企業擴展業務啊！如果你想了解轉型成為電商有啲咩優勢、進軍內地跨境電商平台嘅攻略，以及係資訊在地化有幾重要？噉今次Chat & Cheers! 商聚就啱晒你喇！
今次我哋Paragon聯同香港網商會合辦Chat & Cheers 商聚交流活動，更邀請到企業管理平台YOOV同埋內地跨境電商芽芽寶貝擔任活動夥伴，請嚟兩位專家Karl以及係Jesamine，同我哋分享有關電商升級轉型優勢同埋進軍內地市場嘅策略！
當日現場可以同眾多創業家互相交流，仲可以獲得由YOOV送出嘅禮物同電子現金券?！
*參加者必須符合「疫苗通行證」接種要求。
|
https://chrischan514.com/2018/08/21/zh/%E7%94%9F%E6%B4%BB%EF%BC%8E%E4%BA%8B/%E5%85%A5%E7%B1%8D/%E6%94%9E%E8%91%A1%E8%90%84%E7%89%99%E5%87%BA%E4%B8%96%E7%B4%99-%E8%BE%A6%E4%BA%8B%E9%80%9F%E5%BA%A6%E9%9B%A2%E5%A5%87%E5%9C%B0%E9%AB%98/
|
大家都知道，葡萄牙領事館辦事速度以慢見稱，上次做咗出生轉錄之後話俾我知要半年，我都諗緊起碼11月先攞得到我張嘢㗎啦，咁大家見到呢個Post都知發生咩事㗎啦。
咁我8月頭就去咗轉澳門啦，咁我還掂都係又經過R. Campo，咪過埋領事館都問，老實講，其實一啲期望都冇，咁咪求其攞張飛仔問下囉。
吖，點知我張出世紙早咗好多出，可能因為本身我寫葡文掛，總之本來話俾我聽半年先攞到嘅嘢，三個月多幾日就搞掂，即刻心諗好彩屎忽痕去咗領事館啫。
出咗張出世紙，咁咪預約辦理公民證（Cartão de Cidadão）囉，不過排期照去到11月底，同原本攞出世紙嘅時間差唔多，算係咁。
有咩唔明歡迎留comment。
|
https://news.idea-show.com/category/photography/page/4/
|
投稿時間：即日起~2023/02/10。
參賽抽獎：張貼作品者，即有資格加抽獎，將抽出5位，獲得文青帆布袋*1 有機旅行沐浴組*1。
獨得首獎：外部 內部評比最高分者，獨得帕鉑舍旅一層樓六間房（官方指定樓層），免費一夜住宿。
每人限投乙張作品。
收件截止日期：112年1月15日中午12時止。
比賽獎勵：
截止日期：2022年12月31日。
各組設冠、亞、季軍一名，及金、銀、銅、優異、參與獎名額不限。
如作品為傳統沖曬或即影即有之實體作品，請將作品掃瞄為指定之作品檔案提交，並保留作品之實體正本直至賽事完結。
所有作品於網上遞交，實際大小不限。
各項目組別均設：
徵件獎項與獎品：
提交截止日期 01/30/2023 12:00。
徵集時間：
2022年11月至2023年9月30日。
入展作品榮譽設定及稿酬：
可按中國攝影家協會之規定累計入會申請積分。
2023年1月31日(星期二)中午12時。
今次比賽分「相片組」及「短片組」進行，每組均設冠軍、亞軍、季軍各一名及優異獎各三名；獎品包括: 價值$2000、$1000、$500及$250嘅現金禮券。
賽事截稿（太平洋時間）2023年2月12日。
徵件時間：11/28 ~ 12/31。
學生及社會大眾喜歡吃辣的人皆可參加。
各類別將分別評選出前 3 名得獎攝影師，及至多 7 位入圍攝影師。
於任一類別提交一組 5 至 10 張影像創作者即符合參賽資格。
『Creema カード デザインコンテスト』を開催！
|
https://holiday.presslogic.com/article/222379/%E6%96%B0%E5%B9%B4-%E6%83%85%E4%BA%BA%E7%AF%80-%E4%BD%8F%E5%AE%BF%E5%84%AA%E6%83%A0-staycation
|
農歷新年同情人節就快到，大家諗好同另一半點慶祝未呢？今年Klook 就精選咗唔同嘅 Staycation 優惠，並由即日起 一連18日推出「「牛」氣沖天過肥年」精選 Staycation 優惠低至 2 折！唔少優惠喺情人節同新年都用得，想與另一半過個甜蜜情人節嘅大家，就記得唔好錯過喇！
香港九龍東皇冠假日酒店食、住、歎套票 Plus，連尚廚雙人自助午餐連自助早餐以及 Sense of Touch Spa HK$400 按摩療程折扣，只需HK$ 970 起 (原價 HK$2,623 起)。二人入住高級客房，於尚廚享用雙人自助早餐，於尚廚享用雙人自助午餐，1 小時單車體驗，以及 Sense of Touch Spa HK$400 按摩療程折扣。
港島香格里拉大酒店 32 小時餐飲住宿優惠，連 Cafe Too 自助晚餐連自助早餐，星期一至四入住，只需 HK$1,980 起（原價HK$5,580起）。二人升級入住豪華海景客房/豪華閣海景客房（入住豪華閣海景客房即可享用豪華閣服務），享用自助早餐，並於 Cafe Too 享用自助晚餐（因應政府限聚安排，餐廳會改用只提供一次點餐安排） ，32 小時彈性入住。
另外仲有 32 小時餐飲住宿優惠連 Cafe Too自助午餐及自助早餐，星期五及日入住，只需HK$1,980起（原價HK$5,580起）。 二人升級入住豪華海景客房/豪華閣海景客房（入住豪華閣海景客房即可享用豪華閣服務)，享用自助早餐，於 Cafe Too 享用自助午餐，32小時彈性入住。
K11 ARTUS 餐飲住宿優惠，連早餐、下午茶、轎車服務/私人教練健身課程以及 HK$200 購物現金券，只需HK$5,610起（原價HK$9,460 )。二人入住海景一房公寓（維港海景套房配一張特大雙人床，開陽露台及半開放式廚房)， 於 The Commune 餐廳内享用雙人精選早餐，雙人寓所内享用 Artisan Lounge ARTISANAL 下午茶（價值港幣$748 ，另加一服務費），可選 60 分鐘雙人私人教練健身課程（價值港幣2,000元） 或單程轎車服務往返寓館，HK$200 K11 MUSEA 購物現金券 。
*優惠名額有限，先到先得，送完即止。受條款及細則約束。所有額外優惠必定會在方案名稱列明"牛氣新春Deal"字眼。如沒有列明即代表不適用於額外優惠。
|
https://hkofficedaily.com/%E6%9C%80%E7%99%B2%E6%94%B6%E9%81%8E%E5%92%A9cv%EF%BC%9F%E5%86%87%E9%9B%BB%E8%A9%B1%E5%90%8C%E6%80%AA%E7%8D%B8%E5%AD%97%E5%A5%BD%E9%96%92%EF%BC%8C%E6%9C%89%E4%BA%BA%E6%94%B6%E5%88%B0/
|
最癲收過咩CV？冇電話同怪獸字好閒，有人收到……
朋友share咗個post去群組，內容係講有HR收到份CV，咩資料都齊，係冇電話號碼，負責人當時企咗喺度，因為唔知應該回信定係做家訪。
隔住個電話，我唔肯定group裡面幾個朋友有冇笑，我就真係忍唔住，因為呢位資深HR係男人，法國球王施丹咁嘅髮型（其實施丹應該係冇髮型），加一個好似有咗6個月身孕嘅肚腩，除咗佢老婆之外，應該唔會有人識得欣賞。
其實呢位資深HR喺某娛樂公司做，就算冇出招聘廣告嘅日子，都會有人send CV嚟自薦，當中好多都係藝人嘅fans，想入去做然後近距離接觸偶像。
佢自言唔同風格嘅自薦信都收過晒，但收花真係有今生無來世，紮花係連埋封信，個信封寫住：「To HR manager」裏面有CV同Resume之外，仲有一張用中文撰寫嘅千字文，大致係講自己係某某藝人fans，所以好想入嚟工作，仲有一句好震撼嘅remark ——— 頭一個月可以唔收人工！
🕺🏻 Happy Friday繼續睇開心嘢，仲記唔記得呢個兩年前嘅post？叔叔份工而家好好，仲未有機會做保安。
|
https://www.oneclickcarehk.com/forum/forum.php?mod=viewthread&tid=1614&page=1
|
疫情之下，冇人可以獨善其身，對於我哋一班病患家庭，更加係苦冇對策，寸步難行！
然而…..除咗影響身體上嘅照顧及肢體上嘅訓練，其實心理方面，對我哋都有好大嘅打擊….詠寧確實就喺呢段日子，受到好大嘅情緒困擾而終日自殘身體，令我哋心痛不已……
有冇試過從小天使（病患小朋友）嘅角度出發，想像一下佢哋諗緊啲乜嘢…？
………究竟係咪我做錯咗啲乜嘢？點解爹哋媽咪終日困咗我係屋企，唔俾我出街，冇得返學、冇得訓練，全部活動都取消晒；就算終於有得出街，但一出門口就要用塊布（口罩）遮住我個口，其實知唔知道好唔舒服㗎……！
面對危難（疫情）嘅時候，其實我哋好多時都會手足無措，但怨天尤人絕對唔可能將問題解決，學習接受及包容，與病患（疫情）共存，我深信….總會搵到適合自己嘅生活態度！
抗疫嘅500天，我哋試過每個星期都帶住詠寧到荒山野嶺走走，學習戴口罩，足足學左一年先至成功！亦都試過為左有得游水，全家去staycation 兩日內游3塲！
「山不轉路轉、路不轉人轉！」再苦嘅路，只要一家人齊心，每一件都可以係樂事，苦中作樂呀！
其實….堅持嘅又豈止得我哋，真心感激學校上下老師及職工嘅不離不棄、默默守護及教導，詠寧喺過去兩個月嘅火速回復，進步可謂有目共睹！
各位罕病、殘疾或特殊需要嘅朋友仔，你哋都要加油呀，我哋會沿途作伴，與大家並肩同行！
|
https://www.oneplusone-wedding.com/2018165-cici
|
上年夏天係濟州旅行既時候已經被濟州既風景深深咁吸引住，所以係心底裡已經決定左要去濟州影pre wedding，而目標就係影到蕎麥花或者繡球花。
初初諗住兩種花影到其中一種都已經好開心，因為我以為蕎麥花係秋天先有（原來5-6月都有架），多謝bonnie建議我地揀6月初去濟州影相，趁住蕎麥花未謝，繡球花剛剛開，令我地可以一輯相影到晒兩種花。
出發之前我好緊張，成日上ig check住濟州開花實況同天氣，畢竟濟州天氣實在太變幻無常，今日好天聽日可以落大雨。
懷住忐忑既心情飛去濟州，check-in酒店時收到one plus one準備既innisfree mask等我地補補濕，第二日影相可以有最佳狀態。
好好彩影相果日全日放晴，上晝8點鐘翻譯姐姐就黎酒店接我地，然後女仔先去化妝set頭，男仔都去化少少妝。因為我識少少韓文，化妝set頭既個半鐘同負責既姐姐傾下計嘻嘻哈哈好快就過。
然後就去揀婚紗，大家係出發前記住係one plus one d相裡面揀下自己鍾意咩款既婚紗，再cap圖，咁就可以make sure自己著到想要既裙。當然果度既負責人會根據你既style、身形同影相既地方俾專業意見。基本上係3款裙（2款婚紗+1款輕婚紗/vintage dress），每款你可以試2條，然後2揀1，唔使20分鐘就揀好裙。係試婚紗既房間裡面仲放在個鮮花花球俾我外影用，我超鍾意呀有粉紅色既鬱金香！
之後就過隔離幢樓揀男裝，試4款西裝揀2款，tie或bow tie係外影轉景點時候會換既。
揀好晒所有野就坐定定食翻譯姐姐買既飯捲，攝影師同助手小姐好快就到，同我地confirm外影路線。話說果日好曬，攝影師知道我男朋友會怕熱，建議我地將綠茶園轉做樹林，會無咁曬，好細心，而樹林影到既野都好多變化，好慶幸有聽攝影師建議。
我地大約12點半出發，正值最曬既時候，所以去左樹林小路同樹林先，然後先去影蕎麥花、繡球花同海邊。每到一個景點助手小姐都會幫手轉頭飾，最佩服佢用現場既花即時做花環，同埋好似魔術師咁變好多道具出黎，豐富畫面。
最驚喜係影蕎麥花既地方，剛好有薰衣草盛放，攝影師即時帶我地去影埋薰衣草，好開心！由於花田無遮無擋超級曬，翻譯姐姐驚我曬紅即刻幫我搽防曬，助手小姐又借私人手巾仔俾我男朋友印汗。佢地其實都係同我地一齊曬，但都盡心盡力幫我地擺好裙擺，叫我地笑，幫我地轉道具，真係好多謝佢地。之後果日我同男朋友自己去濟州景點影相，好掛住有佢地照顧既時間呢！
影完相大約一星期就收到晒所有untouched相，以下都係untouched相黎架，未執已經好好喇。
寫分享文係有得upgrade相架既，但我真心滿意今次濟州pre wedding。我覺得除左留低靚相之外，影相果日既回憶都好重要，好好彩我地遇到好天氣，同好既團隊，造就美好既回憶。
|
https://ce.hkfyg.org.hk/2017/12/29/%E5%A4%A7%E9%9B%84%E5%AF%86%E7%A2%BC/
|
最近大雄問叮噹借咗樣法寶，等佢可以睇到香港嘅電視劇！而家佢每晚都掛住睇電視，仲迷上咗卧底所用嘅暗語添！近日，佢就自創咗一套專屬暗語，方便佢同靜香講悄悄話。
靜香聽到之後好開心咁坐返自己位，咁啱行過聽到呢句說話嘅出木杉同學就當然唔明大雄講咩啦，但聰明嘅佢就估到係同化學元素有關嘅，所以佢返到屋企就搵咗元素週期表嚟解開大雄同靜香之間嘅密碼喇。
原來元素週期表包含好多唔同嘅資料，其中大雄就運用各種元素嘅化學符號去做暗語嚟同靜香溝通，而佢所講到嘅碲化銅就即係將碲(Te) 同銅(Cu) 兩個元素嘅化學符號痴埋當做一個英文生字去讚靜香喇。不過，出木杉同學就覺得大雄竟然認識碲化銅(CuTe) 呢種化學物質，應該有其他意思嘅！所以就繼續搵碲化銅嘅資料喇，點知佢發現原來碲化銅係一種近年科學家仍然努力研究緊嘅化學物質，參考資料都唔多，估計大雄應該都無相關嘅資料，於是佢就改為搜尋碲同埋銅兩種元素嘅資料，誓要搵出大雄同靜香之間嘅密碼背後嘅意思！
佢首先係元素週期表入面搵到碲，發現碲係屬於類金屬(Metalloid) 嘅類別，既唔係金屬，亦唔係非金屬，而係一啲特性介乎金屬同非金屬之間嘅元素，例如係導電性方面，類金屬嘅導電能力較金屬弱，亦都與非金屬係絕緣體唔同。而且碲係一種比較稀有嘅元素，主要添加到鋼和銅之中製成為合金，以增加金屬嘅硬度，同埋提升材料嘅耐蝕性及耐磨性。
而銅就係其中一種最普通嘅金屬物料，人類早喺幾千年前經已發現銅，並且用銅嚟製作唔同嘅物件。最為人熟悉嘅用途就係製造銅錢，直到而家仲有國家嘅貨幣係用銅嚟鑄造；另一方面，學校裡最常見同銅有關嘅化學實驗就係銅與硫酸反應所產生藍色嘅硫酸銅，係學習晶體生成嘅常用化學物，唔通大雄想送粒藍色水晶比靜香？不過硫酸銅係重金屬鹽，進食會有危險，斷估大雄唔會識得點樣處理有毒嘅化學物品，而且又同碲無關係，到底個密碼代表啲咩呢？
出木杉同學搵嚟搵去都搵唔到碲化銅究竟有咩深層次嘅含意，決定直接問靜香，點知原來大雄講得出碲化銅，都只係叮噹教佢用嚟氹靜香嘅技倆，真係純粹利用元素嘅化學符號去代替個英文生字(CuTe，可愛)。相信以大雄嘅能力，呢個暗語應該都剩係用到一次就會比佢忘記㗎喇！
|
https://ohtria.blogspot.com/2022/05/blog-post_28.html
|
維也納有一間迷你日本超市，但係啲嘢好貴。所以好耐先會去買一次嘢。
左上嘅碗麵喺香港我時時會買嚟食。依家。。。要花5歐先食到呀。
歐洲嘅特別版，同一間喺德國日本人主理嘅拉麵店聯乘。係豬骨濃湯味。
同樣，同歐洲出嘅呢個牌子一樣，係made in Hungary。
烏克蘭國旗郵票，會有兩歐捐畀聯合國兒童基金會。
隔籬嗰個係止血貼（我唔叫佢藥水膠布嘞，因為唔係膠）郵票。推廣打疫苗。句子意思係 "一啲都唔痛㗎" 。
中超買嘅淘寶貨。
因為依家啲郵包要每件畀入口稅（最低消費5歐），奧地利又唔可以集運，所以我冇淘嘢喇。
呢個明顯係翻版啲日本嘢。
喺博物館認識嘅咖啡代替品，大麥製造。藥妝店食品部見到佢，買嚟試試啦。
其實除咗顏色，味道完全唔似，古古怪怪，有啲似唔鹹嘅Marmite味。味道接受到嘅（可能我接受到Marmite個味啦） ，唔可以話好飲囉。 冇下次。
烏國咁窮，留翻畀自己每月50億美元打俄啦！
係驚副作用，唔係怕痛。
唔拍試食新嘢短片，等人唔會中伏嘛！
咁應該直接捐畀烏克蘭。
其實都咁多人打咗，唔使怕啲副作用啦。
口味好因人而異。我會睇嗰啲食評。
我啱啱喺yt睇咗條片，就係食白象即食麵。
我只係淘咗幾個月咋。因為依家歐盟所有嘢都要收入口稅同銷售稅，啲嘢變咗唔抵買，所以冇淘嚕。
5歐一個杯麵又真係唔平。
香港十幾年前都要賣廿蚊。
香港唔知幾錢呢？會唔會因為有Donki而平咗呢？
我呢個A貨都要四歐幾。
5歐好貴，香港早前賣$18兩個。
香港十幾年前賣廿蚊一個㗎。
實在太耐冇食，好掛住呀。
無謂人鍾意買無謂嘢。
估唔到你個邊都有中日韓嘅超市，唔知會唔會有港式茶餐廳？
港式茶餐廳冇㗎。其實中超市貨都少港貨。
最重要係平。
|
https://applebat.com/?p=25132
|
同排名冇乜關係，但今個月中高木嘅突然脫退都講兩句啦。講真對我嚟講就冇乜直接嘅影響，但係因為佢影響咗汁汁令到我間接受到影響。本來3月尾出嘅汁汁single推到4月尾，本來個人已經好dry架啦，啲雨又遲一個月到，唉，真係有少少唔開心。但single因為「制作上趕唔切」而推遲令我覺得唱嘅solo part甚至MV都有可能重新制作（唔重拍都重剪），以一個仆街諗嘅嘢係 – 剩返落嚟嘅members嘅solo parts可能會多咗… 呢一點有少少少少嘅暗喜。當然我最希望嘅係乜事都冇發生過隻single如期出，但事情已經發生咗，就想喺唔開心之中尋一點喜悅。
以下單純係我個人嘅諗法… 以高木喺ハロプロ嘅地位（好多fans講嘅所謂”功績”），如果件事穿咗高木係選擇同個男仔分手留低嘅話，我覺得事務所都唔會一刀切（maybe休止一陣避下風頭之後回歸之類。事實上N年前夏焼雅都有出現過男性問題，死口唔認咁帶過咗wwww）。所以高木應該係㨂咗離開… 如果係咁嘅話，作為一個人（喂）嚟講，我祝佢幸福快樂架！但作為ハロヲタ（+唔係佢嘅fans）嚟講… 就對佢咁樣做對汁汁嘅打擊有少少失望咁囉。
不過而家個trend仲係咁樣又未有能力去改變條rule嘅時候咪要守囉。講近啲，你去見分工，簽約嗰時講明係唔可以做兼職，咁你偷偷地去做，發現咗公司有權炒你我覺得合理，不過唔代表我覺得兼職禁止係合理。只係不幸地有呢條rule，咁對你嚟講係份工重要定係份兼職重要啫，講到底咪係取捨囉。
經過上個月嘅掙紮，蝠覺得排名嘅嘢唔單止係要reflect愛情度，仲要加埋同自己嘅磨合度(?)。上個月個排名結果係咁但就幾百萬樣嘢唔work，唔好話好轉，直情係睇得到嘅惡化。so，今個月行另外一個plan。
上個月都講過其實まなかちゃん同るるちゃ已經近到邊個係no.1都唔出奇，上個月放咗まなかちゃん唔work咁今個月就放るるちゃ。朋友仔留言話不如輪流XD 嗯，可以係一個考量XD 不過今個月放るるちゃ唔係因為輪流喔！嘛… 總之睇下3月點情況，蝠仲未放棄想330之前處理好啲心理陰暗面。
唔想/唔能夠郁れらたん嘅情況下按不住めいちゃん嘅結果就係咁。久違地有個MM咁高位蝠真心好感動T__T 不過已經嚟到no.4嘅めいちゃん未到頂架！雖然我唔係好想郁れいれい但我不能抹殺呢個可能性。
同樣地之前被めいちゃん頂住嘅りかちゃん嘅上面換咗かみこ… 就已經唔再係「頂」… 雖然蝠仲係好少睇ビヨ但唔係唔睇… 最少睇多過アンジュ嘅情況下，可能性唔係冇。
對ハロプロ嘅埋頭度降低咗少少加上朋友間唔中嘅乃木攻撃(?) 令到有兩個のぎちゃん離開咗榜尾嘅定位置。さくらちゃんかわいい♡ 另外上個月得返29個，今個月補返齊30啦！
← みなみなのむのむ。
まぁ、どうでもいいんだけどね。
live of course要係又cap唔係又cap啦～ 走咗冇架啦嘛XDDD 其他嘅話我會比較講究。
我比較想知道美玲點解會突然出現？
我睇得太少坂道所以佢冇乜機會發展落去？
|
https://www.lionrockinstitute.org/2012/06/2012-06-06-04-01-48/
|
盛女話題，令男女關係，成為香港最矚目嘅行業。有報道話，坊間有人搞「戀愛速成班」，教班獨男去追女仔。
「佢哋教嘅嘢，叫Pick Up Artist，簡稱PUA。你都話啦，男仔畀現代教育制度抑制男性賀爾蒙。PUA其實都係要佢哋做番一個原始男人嘅行為。」曾經研究PUA嘅朋友娓娓道來。當然亦有唔少朋友，尤其係女仔，覺得PUA比獨男更加幼稚。
受到「戀愛速成班」嘅啟發，我不期然諗，有冇「投機速成」呢？人類本能行為係求存，但現代社會，令到好多人失去咗求存嘅心態，尤其投機行為。好多人輸錢，就係因為求存意識唔夠強。
求存乜嘢？最好嘅學習對象，係蟑螂。蟑螂好勁咩？一拍就死啦！不過，點解有人話蟑螂係唯一可以喺世界末日之後繼續存活嘅生物呢？一，蟑螂繁殖力強，一粒蛋可以爆廿幾隻出嚟。二，蟑螂乜都食，可以長時間乜都唔食，就算要食，都係食少少。
投機求存之道，除要好似蟑螂蛋，以少博多，最重要係唔可以令自己負累太大，尤其利息支出，生活但求夠使用不但係美德，亦係生存之道。
|
https://www.kenmerry.com/2011/05/blog-post_6.html
|
有進步喎.....個飯 番茄蛋再加牛肉會更好味，雞柳基本上我覺得點煮都鞋，雞扒點煮都好味好多。
先炒蛋放上碟，用蒜頭爆香炒牛肉再放上碟，放番茄炒加水及糖，鹽，牛肉及蛋一齊放入番茄炒下，味道OK可上碟。
同意Mandy，雞柳真係點煮都係鞋口！ p.s.買肉時記住叫肉檔幫你切，就算係超市揀pack好肉，都可以叫佢幫你切片架！
吉之島我又無試過買肉！不過點計都係自己揀一大舊肉，叫人即切好過切定啦！
p.s. 惠康、百佳都有預先切好一pack既，不過只要我見到肉枱有人，我都儘量揀原件肉！但！有時間都係最好去街市買囉！
我都明，不過街市啲野真係好好多！
你估菜無事咩？你睇返之前既新聞，超市既鮮活食品一樣有問題！
我諗你食晒無剩報紙先會報你食咗既菜有農藥，食晒啲豬肉先知有添加劑，跟手話你知，唔係長期食唔會影響健康！你告得啲乜！間中幫襯吓街市支持吓佢地唔好俾超市獨大啦！
|
https://blog.tutorcircle.hk/11845/%e7%94%9f%e7%90%86%e6%99%82%e9%90%98-%e9%96%8b%e5%ad%b8-%e8%aa%bf%e6%95%b4/
|
主頁 » 小編分享 » 開學啦！點樣調整返生理時鐘？
喺悠長嘅暑假期間，相信有唔少同學都習慣咗打機打通宵，日出先瞓覺，一醒已經係食晚飯嘅時候，生理時鐘大亂。話咁易又開學啦，擾亂左我嘅生理時鐘點先至可以調整返，以應付開學後嘅時間呢？今日Tutor Circle尋補 就整理左幾個小貼士！
一般來講，電子產品會散發藍光，藍光會抑制褪黑激素嘅分泌，但係退黑激素本身係助眠嘅必需物質，所以瞓覺之前習慣玩半個鐘頭手機嘅你，會發現自己難以入眠，即使好似好攰咁，但亦都瞓唔着。
所以，調整好生理時鐘嘅一大要訣，就係避免臨瞓之前接觸電子產品，如果需要醞釀瞓覺嘅情緒，可以睇本書，或者睇吓雜誌，都比玩手機來得要好。
要有一個穩定嘅生理時鐘，令到身體習慣一個固定嘅pattern非常之重要，好多人都忽視嘅就係飲食嘅時間。
如果飲食定時，身體會較為習慣固定嘅作息時間。另外，亦都可以戒除食宵夜嘅習慣。夜晚10點後，腸道蠕動嘅速度會開始減慢，呢個時候大腦同埋腸胃嘅生理時鐘會開始同步，進入休息狀態，所以如果呢個時候又食宵夜，就會打亂時鐘，影響消化，甚至影響睡眠。
另外，亦有研究顯示，可以使用陽光將生理時鐘同步，光線嘅利用喺睡眠醫學上係一個普遍嘅建議，生理時鐘被打亂嘅人可以朝頭早曬多啲太陽，夜晚減少光線嘅暴露，你係因為陽光可以刺激大腦嘅血清素神經，令到夜晚身體會自然分泌更加多助眠嘅褪黑激素，另外昏暗嘅環境亦都有助入睡，所以要調節好生理時鐘，同學不妨多啲運動、出去曬吓太陽！
現代人經常持住自己身體年輕，覺得日夜顛倒都無所謂，但係其實咁樣好容易打亂體內嘅生理時鐘，影響到身體健康，甚至有研究顯示會導致內分泌失調、血管疾病等等。所以同學一定要多加留意，調節好自己嘅生理時鐘，盡量做到作息定時。
|
https://metrostorage.com.hk/latest-news/%E3%80%90%E8%A1%A3%E7%89%A9%E6%95%B4%E7%90%86%E3%80%91%E7%A7%8B%E5%86%AC%E5%AD%A3%E6%9C%80%E5%AF%A6%E7%94%A8%E3%80%8C%E8%A1%A3%E7%89%A9%E6%94%B6%E7%B4%8D%E8%B2%BC%E5%A3%AB%E3%80%8D/
|
近日早晚都感受到陣陣涼意，又到換季嘅時候！不過冬季衣物相對厚重，佔用位置多，收納不便。今次小編教大家幾種收納方法，幫大家節省衣櫃空間之餘，即使瞓到唔知醒，都可以立即搵到衫出門口！
直位式掛衫雖然佔位，但有效保持衣物整齊，減少皺折痕，適用於正式場合穿著嘅衣物，可惜呢個方法並唔適合厚身針織衫，因為長期懸掛，容易令厚衫變型。大部分冬季衣物都適合用摺疊方法收納，今次分享幾個簡單摺疊方法，非常慳位！
衣物最好以季節區分，衣櫃避免同時出現冬夏兩季衣服，否則搵起衣服時更花時間。然後可細成同色系、同類型衣物，或以飾物如頸巾、冷帽、手套等分類放置，亦可分成上班及休閒衣物。分類得愈仔細，搵果陣就更方便！
想騰出衣櫃空間擺放冬季衣物？最有效率嘅方法就係將唔常用嘅物品例如換季衣物、季節性運動用品暫存迷你倉，即使買咗新衫都唔怕無位放！城市迷你倉而家推出「轉倉優惠」，送你$800搬運費，兼享全單額外減$500，記得打嚟6888 9008預約睇倉啦！
城市迷你倉現已支援快速支付系統（轉數快 FPS）！顧客只需透過電話號碼、電郵地址或掃描分店二維碼，即可輕鬆進行跨行/電子錢包支付，輕鬆轉賬、付款。24小時不停運作，不受時間所限！立即追蹤埋我地Facebook Page同埋Blog，定期同你分享更多最新優惠同埋家居資訊！
|
https://playeateasy.com/%E5%B1%88%E8%87%A3%E6%B0%8F%E6%8E%A8%E7%B6%B2%E4%B8%8A%E7%99%BB%E8%A8%98-%E5%AF%A6%E5%90%8D%E5%88%B6%E5%8F%A3%E7%BD%A9%E8%BC%AA%E5%80%99%E7%B3%BB%E7%B5%B1-%E3%80%90%E4%BD%BF%E7%94%A8%E6%95%99%E5%AD%B8/
|
屈臣氏網店不時公佈有口罩返貨供購買，但始終需求太大，很多朋友總是連網店登入不到口罩已售罄。終於，屈臣氏網店系統有大更新，推出實名制口罩輪候系統，口罩一抵港就能夠通知大家！系統於今午(14/2) 12pm 開始接受登記：(https://reg.watsons.com.hk/tc)。
登記教學三步驟：
2. 每人只限以1個手提電話及香港身份證號碼登記1次，毋需即時付款。
3. 如果成功遞交表格，翌日就收到電郵確認。而成功獲得口罩購買名額嘅客人就會係7日內再收到SMS確認購買詳情。
4.口罩將會分批於唔同日子同地點進行換購，成功獲得購買口罩名額人士於換購日期嘅2 日前收到SMS通知，包括指定換購日期、時間同地點。
5. 獲取名額嘅人士必須帶同已登記嘅香港身份證到場，及於指定日期同指定地點換購口罩，注意現埸付款方式只限八達通付款，幫助加速處理。
|
https://www.bwbeauty.com.hk/2021/10/12/%E5%A1%91%E8%BA%AB%E5%81%A5%E9%AB%94%E6%95%99%E5%AE%A4-%E7%AC%AC%E4%B8%80%E9%9B%86-%E5%A2%9E%E8%82%8C%E6%B8%9B%E8%84%82%EF%BC%8Ebodybuilding/
|
多虧新冠疫情爆發 ，唔少人比以往更關注健康，甚至將屋企打造成私人健身室，跟網上自學塑身運動 ，係咪就可以正確咁做到bodybuilding呢？
做邊種增肌減脂練習最適合自己身體需要？大家有冇諗過，運動姿勢不正確，好易受傷又勞損！
當中有咩秘訣做到正確有效嘅bodybuilding，塑造更完美身態？
今集美肌教主為大家請來 Goal Club Fitness 創辦人、獎項級資深健身教練 King Sung ，為大家解構塑身健體嘅秘訣。
教練 King Sung曾榮獲2019 HKFBF Hong Kong Bodybuilding Championship 亞軍及2019 Mr. Olympia Korea Championship 季軍等多個奬項 ，一直視推廣健體益處為己任，今集更會總結佢多年嘅塑身健體心得，跟大家分享箇中秘訣 。
如果唔肯定自己平時有無做錯動作，又或想增加肌肉、改善體脂，就要留意星期二嘅 教主會客室 ！
|
https://pleasurepoint.store/pages/mcup-intro
|
究竟月經杯係乜東東？
簡單黎講，月經杯係一種穿戴喺陰道內嘅物體，穿戴位置通常比棉條更低，載著（而唔係吸收）你嘅經液。
月經杯有咩好處？
月經杯嘅好處多不勝數，以下只係其中幾個：
親體性強 - 唔會好似棉條導致陰道乾燥，更加唔會引致過敏！
環保耐用 - 唔會好似護墊及棉條對堆填區造成額外負荷，唔會影響海洋及陸地生態，並可以直接回收！
經濟實惠 - 正確使用及保存，一般可以用到3年左右，既慳錢又慳時！
清潔簡單 - 可直接用清水清洗，並用滾水消毒，再使用專用清潔劑清潔、抹乾就掂晒！
想知道月經杯比起護墊及棉條有咩好處，點擊我啦！
用月經杯會唔會痛㗎？
唔會。如果妳嘅月經杯尺寸及穿戴位置都係正確嘅話，咁就應該幾乎感覺唔到佢嘅存在，唔會覺得唔舒服或疼痛。如果仍然覺得不適，有機會係以下原因導致：
記住儘量慢慢黎啊，因為一開始通常都會經歷1至4個星期嘅熟習階段。 如果妳您用盡方法，都係覺得唔舒服，可以參考吓第6部分，或者直接聯絡我哋㗎！
真心唔會漏？
唔會。都係嗰句，如果妳嘅月經杯尺寸及穿戴位置都係正確嘅話，咁就毫無滴漏。但係記得喎，點都要經歷一段學習過程先會掌握到月經杯嘅使用方法㗎。
如果妳喺使用 Intimina月經杯嘅時候出現滴漏嘅情況，咁好可能係因為 Lily Cup 未喺體內完全打開並同陰道壁形成密封狀態。
建議妳將 Lily Cup移除，再重新插入體內，並按照以下貼士確保 Lily Cup 已經完全打開。插入後：
輕輕按壓月經杯嘅底部（唔係拉環或莖部），然後輕輕轉吓佢。
將手指伸入陰道，然後輕輕咁檢查 Lily Cup外圍，以確保形成密封狀態。
或者試吓新嘅折疊方法黎解決呢個問題。
如果妳使用 FemmyCycle或Merula月經杯嘅時候出現滴漏嘅情況，咁好可能係因為外宮頸（即係子宮頸口）冇正確置於月經杯內（見下圖）。
喺插入月經杯之前，用手指揾妳嘅外宮頸位置，然後將月經杯輕輕推向外宮頸位置。
用盆底肌肉向下推嘅同時輕輕轉吓個月經杯。呢個動作有助於將外宮頸定位喺月經杯內。
如果月經杯好容易插入但係唔輕易取出，咁就代表月經杯應該擺放位置正確㗎喇。
貼士：為咗更加安心，喺妳手快快扔走護墊之前，妳可以考慮第一次使用月經杯嘅時候亦加用護墊。如果冇任何滴漏出現嘅話（如無意外應該唔會有滴漏），咁就萬分恭喜，因為妳已經掌握咗月經杯嘅使用技巧，從此可以「杯」葛棉條及護墊，為女強人嘅妳勇奪獎「杯」！
係咪安全先？
係。我哋推薦嘅所有月經杯全部由醫學級矽膠製成，唔單止係低敏性，而且絕不含鄰苯二甲酸鹽（phthalates）、有毒物質、乳膠、漂白劑、纖維或任何刺激性物質。佢哋係為長時間安全穿戴而設，而矽膠嘅無孔表面安全衛生，仲唔會滋生細菌添。
一般黎講，婦科醫生及醫療專家都會認定月經杯為安全嘅。因為月經杯係收集，而唔係吸收經液，所以唔會引起陰道乾燥或刺激。月經杯亦唔會影響陰道嘅 pH 值，所以亦大大降低感染嘅機會㗎。
儘管係咁，我哋強烈建議妳讀吓第7部分，因為使用月經杯之前都有幾樣需要注意嘅事項㗎。
|
https://www.stheadline.com/racing-focus/3210643/%E9%BC%93%E6%B5%AA%E9%A3%9B%E5%87%A1%E7%81%AB%E6%B0%A3%E5%85%85%E8%A3%95
|
昨晨在內圈出試的戰駒不少，甚多勇馬，精采鏡頭甚多。
「鼓浪飛凡」助手踱一圈，神情專注目光如炬，馬身收得靚全身都係肌肉，神態生猛火氣充裕，回復最銳利時。 「合夥年代」助手踱一圈，毛色一貫悅目金光閃閃，馬身保持壯健，出腳步爽力勁，神采奕奕予人好感。
「幸運天賦」助手踱一圈，快慢由人試得乖巧，馬身收得更靚，出腳力度不斷增強，早熟惡馬進度十分理想。「金發銀發」助手踱一圈，輕鬆完成步伐穩健，神態暢旺力度唔錯，馬身一直喼得好，論態極之出色。
「樂滿貫」助手踱一圈，擔高頭走極具朝氣，步順力雄火氣充裕，馬身收得壯呈現綫條美，打仔馬長在勇境。 「自然力量」助手踱一圈，試來精神爽利，步順輕快力度充沛，馬身仍壯毛色潤澤，狀態仍處高峰。
「金鑽貴人」助手踱一圈，內圈出試一向有啲急，全程緊韁捉實，運步如輪神態軒昂，佳態洋溢。「魅力知遇」助手踱一圈，小心按實順走，身色俱吸引，運步輕爽力度亦夠，神態活躍，一直見好。
「勇敢夢想」副練踱一圈，愈來愈放鬆，馬身收得靚，出腳力度充足，走勢爽朗勇況依然。 「紅衣震撼」副練踱一圈，馬身依然脹卜卜，落腳整齊走勢又硬淨，狀態仍勇未見低落。
|
https://gaus.ee/cats/westeu/page/3/
|
丹麥首相司機，日前被控濫用職權、涉嫌盜用公務車以及疏忽職守。
打飛機宣傳被踢爆：凍僵嘅盧森堡人要入露西亞文化中心取暖？
露西亞打飛機宣傳，最近又俾人踢爆。
本頁紀錄現時辛偉誠內閣嘅人事，各官位嘅前任列係現任之後。人名如無註明根據英外務省公布譯名，職稱則為膠事錄雅譯。
丹麥宣布11月1號選舉，法羅群島卻出現一個問題。
本來呢篇應該更早出嘅，不過可能會影響總裁本人買飛，到而家先出。
總裁聽啲咩：巴倫邦病退 頂替更精彩？
總裁聽啲咩系列，本來想寫得密啲。但一度Traffic 唔返，所以無心機到艾嘉琪榮歸維也納愛樂、瑞典人瑞挑戰Carlos Kleiber 天碟都無心機寫。
總裁聽啲咩：維也納愛樂新年音樂會2023： 新歌巨量 男童聲合唱團唱英文？
編按：隨住韋尚武 Franz Welser-Möst 帶住維也納愛樂 Wiener Philharmoniker 係亞洲巡演，黎緊會有好多呢類文章。本來我以為呢個programme 公布之後，會有好多強國飛機文，點知一句「全都未聽過」就咩都無介紹，好啦，都係馬特拉不拉，我們自己拉。
世界各地都為麻藥政策鬆綁，最近巴素城市邦決定開展先導實驗，開出370個名額，定期提供大麻俾佢地。
丹麥王室公告，女王瑪嘉烈二世確診武漢肺炎。
呢度係開黎俾啲無Twitter，或者唔想開嘅人慢慢 F5。19號中午就會推下香港紀念現場嘅最新狀況，文字直播會直到 大行女皇下葬。
愛丁堡 – 大行女皇伊莉莎白二世靈駕早前暫安蘇京聖招斯大教堂。當地媒體報導，一名女子甚至不斷重複排隊，7次進入教堂瞻仰 先皇梓宮。
倫敦 – 白金漢宮宣布，女皇伊莉莎白二世駕崩，享年96歲。
以下時間皆為香港時間。
海外領地直布羅陀一直爭取獲得「城市」資格，但最近發現1842年，女皇維多利亞其實已經頒授咗。
芬蘭總理馬倩娜再被爆出派對狂歡影片，今次甚至有相當勁歌熱舞，引發全國轟動。
美帝嘅Domino’s Pizza 係義大利全面敗退，日前宣布關閉所有分店。
英聯邦運動會已經舉行，但無同隊之間嘅世仇，甚至係運動員宿舍都見到。
希臘官台教人偷汽油抗通脹！
公家電視，可能大家覺得要有高啲道德標準，但希臘公共電視 ERT 1 台卻唔係咁。
|
https://thehoneycombers.com/hong-kong/%E6%88%B6%E5%A4%96%E9%9C%B2%E5%A4%A9%E9%A4%90%E5%BB%B3/
|
大家屈咗喺香港咁耐，相信已經去勻晒香港最優美嘅行山徑、露營熱點同寵物公園喇。如果你享受呢啲戶外活動，又係一個吃貨嘅話，以下嘅露台餐廳就一定可以滿足晒你所有願望。趁天氣未算太熱，而香港又終於放寬防疫限制之制，各位一於約埋親戚朋友，去香港唔同嘅戶外餐廳一齊享受美景佳餚啦！
同 The Alp 聯手合作嘅 Lounge Hakuba，喺銅鑼灣打造咗一個潮得嚟又舒服嘅露台空間。呢度日唞係咖啡廳同餐廳，夜晚就會搖身一變，成為食水煙同飲酒嘅聚腳點。我哋認為呢度係一個放鬆嘅好地方，特別適合一班朋友或者同事放工之後幫襯。嗌嘢飲嘅時候，大家亦都可以試下 Lounge Hakuba 送酒必備嘅日式小食。
法國菜你就食得多啦，但係「法印」fusion 大家又試過未呢？我哋絕對推薦各位去 Pondi 試試。Pondi 呢個名係由印度南部前法國殖民地 Pondicherry （本地治里）衍生嘅，而鑑於歷史，當地到而家都依然保留唔少殖民地風格嘅建築物同紀念公園，充滿法國風情。因此，Pondi 呢間餐廳就旨在以食物嘅形式喺香港表達同推廣本地治里嘅歷史，提供經典嘅法印美食，例如法式沙律配印度 chutney 同 papadum——聽落又好似唔錯喎……？！
The Farmhouse 有自助早餐配靚景？預埋我哋呀！
喺陽光明媚嘅一天，喺 The Farmhouse 咖啡廳邊食 buffet 邊嘆個靚景…… 淨係諗吓都已經覺得正啦～呢間位於香港維港凱悅尚萃酒店嘅酒店餐廳喺早、午、晚都供應國際自助餐，包你食得飽！再加上佢哋特別引入有機蔬菜、可持續海產等等嘅優質食材嚟炮製每道美食，保證新鮮又健康。
近年嚟，東涌呢一區一直慢慢發展，而家已經成為唔少時尚店舖同餐廳坐落嘅地方。位於香港東涌世茂喜來登酒店頂樓嘅就係熱點之一——Sunset Grill。呢間酒店餐廳除咗有開放式廚房提供超好味嘅炭燒同乾式熟成牛扒之外，仲有無可挑剔嘅五星級服務，唔怪得呢度係唔少「食肉獸」嘅天堂啦！而講起 Sunset Grill，又點可以唔提佢嘅美景呢？喺佢嘅室外露台度搵個位，一邊嗒杯 cocktail，一邊放眼望去遼闊嘅海面，簡直係一流嘅享受！
喺 La Rambla 嘅景色分分鐘可以媲美呢間餐廳嘅美食——冇得彈！
想喺放工後或者週末相約同事朋友小酌一杯？位於 ifc mall 嘅 La Rambla 一定啱你哋。呢度唔單止交通方便，仲有個寬敞舒適嘅露台，俾大家欣賞到壯麗嘅城市景色之餘，仲可以品嚐到加泰羅尼亞式嘅各款美食。另外，La Rambla 逢星期一至五嘅晏晝3點到夜晚8點都係 happy hour，任大家飲得盡興！除咗 Steak Tartare Roll 同埋 Red Prawn Carpaccio 之外，唔好錯過佢其他嘅主食、下酒菜同小食呀。
現已佈滿全港嘅扒房兼凍肉店 Feather & Bone 喺荃灣西有間獨一無二嘅分店！呢間餐廳嘅特別之處就係佢喺店外有一個面向海面嘅露台，俾大家可以一路鋸扒一路 chill～無論你係經過想飲杯咖啡，定係坐低試試 Feather & Bone 嘅招牌漢堡包同牛油果多士，提提大家隨身帶返個環保袋，咁就可以順便買埋佢哋優質嘅凍肉同其他雜貨，準備炮製下一餐！
|
https://jumpingframes.com/foreword/
|
點解要改名？
「跳格」曾經將名字由「舞蹈錄像節」改為「舞蹈影像節」， 呢次又將英文名由 dance video 改成movement-image。Movement-image 係受到 moving images （流動影像）嘅啟發，後者涵蓋好多唔同種類嘅視藝作品，但各作品嘅共通點就係必須呈現動態。
大多數人嘅舞蹈經驗係從觀看開始，經過大腦神經，激發身體感知，人就想手舞足蹈。我認為，只要可以令人嘅心、身想郁嘅嘢，就係舞蹈。同一道理，唔係所有嘅流動影像都係舞蹈影像，只有能夠喺觀看者嘅身體上發揮作用嘅視覺作品，先至係舞蹈影像，無論佢係唔係通過身體來呈現。
因為疫情，觀眾嘅觀看經驗已經好唔同。影像呈現嘅手段同方式發展迅速。咁舞蹈呢？舞蹈影像又可以帶啲乜嘢畀我哋呢？
我哋喺 movement 同 image 之間加上 hyphen（連接號），係希望兩者重回一個相互啟發嘅位置，而唔係只由一方去主宰。
俗語話：「行不改名，坐不改姓。」但係呢一句話對當代藝術嚟講似乎並唔適用，今次我哋改名係為咗表達我哋呢一刻嘅想法，但係我哋非常樂意睇到未來有人願意繼續更新。
|
https://holiday.presslogic.com/article/199765/%E5%B0%8F%E7%B7%A8%E5%AF%A6%E6%B8%AC-openrice%E5%A4%96%E8%B3%A3%E8%87%AA%E5%8F%96%E8%B6%85%E6%96%B9%E4%BE%BF-%E7%B2%BE%E9%81%B8%E9%A4%90%E5%BB%B3%E4%BD%8E%E8%87%B3%E5%8D%8A%E5%83%B9-holidaysmart%E8%AE%80%E8%80%85%E5%B0%88%E4%BA%AB%E5%A4%96%E8%B3%A3%E5%84%AA%E6%83%A0%E7%A2%BC--%E5%A4%9A%E6%AC%BE%E4%BF%A1%E7%94%A8%E5%8D%A1%E5%84%AA%E6%83%A0
|
最近好多人都成日買外賣返屋企或者公司食，其實除咗用外賣App叫外賣之外，外賣自取亦都係另一個安心選擇。小編最近就試咗用OpenRice嘅外賣自取功能，總括嚟講覺得好方便，因為好多時候外賣自取都會上OpenRice睇餐牌再打電話去餐廳嗌定，但係而家可以直接喺OpenRice個App度嗌再畀埋錢，過程簡單，仲可以唔使擔心送餐員衛生問題啊。而且大部分嘅外賣價錢都係同餐廳同價，精選餐廳仲低至半價，另外都有唔同嘅優惠碼同信用卡優惠添～即刻睇吓OpenRice外賣自取點用同埋各項OpenRice優惠碼分享啦！
#1 精選餐廳外賣自取低至半價！
大家入到OpenRice個App之後，可以直接click入「外賣自取」icon，然後選取低至半價icon就可以睇到相關餐廳。
就會見到所有外賣自取低至半價嘅精選餐廳啦！真係買外賣之前記得先去OpenRice睇吓有冇折啦，真係抵好多㗎！
如果你係第一次使用OpenRice外賣自取服務嘅朋友仔，同一時間又係我哋PressLogic嘅讀者呢～就可以用呢個獨家迎新優惠碼，首次使用外賣自取消費滿$40即減$20，名額只有500個咋！
#3 現有用戶優惠碼～滿$80減$20！
其實喺而家呢個時勢，外賣自取的確令人食得安心啲～至少中間唔使經多個人，都衛生啲啦～下次嗌外賣，記得上OpenRice啦！
|
https://holiday.presslogic.com/article/223976/%E9%99%B3%E7%80%85-ling-%E6%B9%AF%E6%B4%9B%E9%9B%AF-%E6%B9%AF%E6%A8%82%E7%91%A4-%E5%80%AA%E6%99%A8%E6%9B%A6-%E5%80%AA%E6%99%A8%E6%9B%84-%E4%BD%99%E9%A6%99%E5%87%9D-%E4%BD%99%E6%BD%94%E7%80%85-%E5%91%A8%E6%B1%B6%E9%8C%A1-%E5%91%A8%E5%8B%B5%E6%B7%87-%E6%A5%8A%E8%8C%9C%E5%A0%AF-%E6%A5%8A%E5%8D%93%E5%A8%9C-%E5%BC%B5%E5%AF%B6%E5%85%92-%E5%BC%B5%E5%AF%B6%E6%AC%A3
|
基因呢樣嘢真係唔係話你想遺傳就遺傳到，但其實除咗有其母必有其女之外，仲有有其姊都必有其妹！喺香港娛圈中就有唔少靚女姊妹花，佢哋嘅外貌雖然相似，同樣靚女之餘，但就有唔同嘅發展！
湯洛雯同湯樂瑤係前藝人湯鎮業嘅姪女，當年佢因參選港姐入行。雖然當是三甲不入，但仍無阻湯洛雯成為人氣花旦。近年更大受網民歡迎，去年更公開同馬國明以結婚為前提而拍拖嘅妹消息，唔少網民都期待他們能開花結果。而細妹湯樂瑤唔止學歷高，仲係人靚身材好，佢不時都會喺 IG 大派福利，吸引咁逾 6 萬名粉絲 follow ，成為「藍剔」認證嘅公眾人物。
陳瀅係圈中出名嘅孝順女嚟，不時都會返加拿大同婆婆、家人團聚過節。近日佢就好似同咗屋企人去玩，仲 post 咗同會計師家姐 Ling 嘅合照。 Ling 同樣眼大大、鼻高高之外，仲有比陳瑩多咗份混血兒嘅感覺。Ling 現時係一名會計師嚟，2013 年時已正式成為人妻，並喺 2019 年誕下仔仔Nathan，而佢不時仲會喺其 IG 上載溫馨家庭照同旅行度假嘅靚相。
Ling：
網絡女神倪晨曦有幾靚就唔使多講，但其實其細妹倪晨曄同樣係靚女一名！倪晨曦 2005 年時成為多倫多華裔小姐，而細妹亦同樣喺 2007 年時參加過，當時仲奪得「魅力傳城大獎」添！倪晨曄同倪晨曦眼睛及面形相似，笑起嚟同樣甜美動人，身材修長窈窕，絕不比家姐遜色！
身高175cm嘅余香凝樣貌標緻，有樣有身材，出晒名鍾意做運動，仲不時會上載運動照，同粉絲分享心得。而余潔滢喺家姐嘅影響下，2015年開始模特兒工作，出道冇耐就參與《美女廚房》，成為美女學徒之一，其佢笑容甜美，令人留下深刻印象。而喺 2020 年佢就轉投 viutv ，並有份出演《黑市》及《男排女將》依兩套電視劇添！
周汶錡、周勵淇憑甜美面孔與高挑身型，成為唔少男生心中嘅女神。
楊茜堯係無綫 2010 年時嘅五大花旦之一，喺 2016 年同拍拖 5 年嘅羅子溢結婚，去年更誕下女兒小珍珠。而楊卓娜嘅演藝事業就冇妹妹發展得好，不過家庭生活美滿，與「燈箱大王」老公楊志翹相愛多年，成為楊志翹兩個囡囡嘅後母，一直視如己出，就算自己囡囡出世後，依然冇偏心，係圈中嘅好媽媽！
張寶同張寶欣兩姐妹出身於大富之家，父親於禮頓山擁有多個物業，屬圈中嘅億萬千金。2016 年張寶兒參選香港小姐，並奪得「友誼小姐」後加入 TVB。去年更與 TVB 小生袁偉豪正式拉埋天窗，成為人妻添！而張寶欣則喺 2017 年參選港姐，並獲得「最受歡迎香港小姐」入行。
|
https://hkgamesone.com/archives/2988
|
三名肯亞運動員因違反反興奮劑規定而畀集體禁賽八年。
田徑誠信單位（AIU）已禁止馬拉松運動員愛麗絲·傑普肯貝·基穆泰（Alice Jepkemboi Kimutai）同約翰斯頓·基貝特·邁約（Johnstone Kibet Maiyo）三年，並禁止短跑運動員馬克·奧蒂諾（MARK Otieno）兩年。
29歲奧蒂諾喺東京奧運會100米預賽前一刻，畀停用嘅合成代謝類固醇美沙酮檢測呈陽性。
呢意味住佢唔參加比賽。
奧蒂諾系三屆全國100米冠軍，佢禁賽將由奧運會追溯到2023年7月。
11月波圖馬拉松冠軍基穆泰（Kimutai）嘅禁賽於11月16號開始，佢男人賀爾蒙睾酮檢測呈陽性。
Maiyo嘅禁令始於7月20號，原因嘅系紅細胞建置齋（EPO）檢測呈陽性。
上個月，即管有55名運動員畀禁賽，但呢個東非國家喺承諾喺未來五年內花費2500萬美金打擊興奮劑後，逃過咗世界田徑協會（World Athletics）嘅制裁。
肯亞體育部長阿巴布·南瓦姆巴（Ababu Namwamba）隨後宣佈。，佢哋諗住將喺體育運動中使用興奮劑定為刑事犯罪，以搞掂呢項運動中嘅一系列畸士。
|
https://jdailyhk.com/2016/12/rebecca_zhu_tvb_gif/
|
最近周不時都講起一字膊同埋橫間緊身衫，今之就睇睇《致命復活》朱晨麗都有呢個打扮。
係大約幾個星期前既活動訪問：
順便睇睇佢《致命復活》個角色葉秋：
近期IG/ 台慶活動：
more J圖：
朱晨麗參加過2011港姐，果陣已經被人稱為「翻版陳法拉」，之後拍《八卦神探》時就開始比人CAP圖：
仲有GIF：
|
https://www.likejapan.com/blogs/usj%E5%93%88%E5%88%A9%E6%B3%A2%E7%89%B9%E9%AD%94%E6%B3%95%E4%B8%96%E7%95%8C%E6%9C%9F%E9%96%93%E9%99%90%E5%AE%9A%E6%B4%BB%E5%8B%95-11%E6%9C%885%E6%97%A5%E5%AE%8C%E7%B5%90/
|
如果你或者身邊有朋友係哈利波特嘅fans，一定有聽過甚至去過日本環球影城嘅「哈利波特魔法世界」。今年4月開始，魔法世界就推出咗兩個新活動，其中一個去到11月5號就完，唔想錯過就要睇下喇！
入夜時分就係表演開始嘅時間。表演利用霍格華茲城堡做舞台，燈光投影加上聲音嘅配合，令你好似入咗哈利波特嘅電影咁，見證同催狂魔交戰嘅時刻。
開演時間：
由今日去到11月5號每一晚都有呢個表演睇。十月會喺夜晚6點左右而十一月會喺夜晚7點左右。仔細開演時間會因應天氣等因素轉變，去之前可以上網check下。
今年4月新推出嘅遊戲，只要買支魔杖，去到指定嘅地方，就可以體驗下揮動魔杖用魔法嘅樂趣。就算係麻瓜，只要經過練習就可以用魔法！
計劃緊冬天去日本旅行？哈利波特魔法世界嚟緊都會推出特別活動,，令你感受節日氣氛。
霍格華茲城堡嘅新晚間表演，唔知雪白嘅城堡今次又會帶嚟咩魔法呢。
喺聖誕樹前面揮動魔杖，聖誕樹燈飾就會有所變化。
|
https://news.discuss.com.hk/viewthread.php?tid=30960797&tr_h=128646695363d97ceea2f0b9_70324836&tr_des=exm
|
傾完一大輪之後，決定為烏克蘭提供菜刀等武器？
會唔會係摺櫈之類嘅大殺傷力武器？
形勢對烏方大好啊，點解 @hfceddie 都唔入黎討論下支持佢啲納粹烏軍啊？
美軍：輪大殺傷力武器，非洗衣機粉莫屬！
玩左成年，烏克蘭司機價值買少見少。
而且再玩落去，過份刺激普京，佢發起癲上嚟點算？
但點解德法美英唔以個人名義參戰？
🤔現在話支持….但又唔參戰？
|
https://memall.hk/index.php?route=journal3/blog/post&journal_blog_post_id=7
|
歷經反送中運動，白色恐怖濃罩社會，遊行、示威自由被打壓，漫畫家Hei同好多香港人一樣，都學識咗要「Be water」：當日寫滿訴求同願望嘅連儂牆進化成滿牆彩色嘅空白便利貼，曾經百萬人一齊高呼嘅口號如今變成咗不同嘅幾何圖形，而Hei就選擇以漫畫記錄低運動中嘅大小事件，繪畫成一幅幅看似隱晦，但真香港人必定會有所共鳴嘅插畫。
曾經，言論同新聞自由係香港最引以自豪嘅核心價值。如今，記者查冊要承受被控虛假陳述嘅風險，外出採訪隨時要硬食催淚彈，訪問政府高官要提出夠mild嘅問題，只有直播警方記者會，報道政權眼中嘅「真相」先能夠保平安。要減慢真相被消失嘅速度，就先要令大眾主動關注社會事件，等政府難以喺短時間內堵住悠悠眾口。
「香港人其實好有彈性，有咩改變都好快可以應對到。」短短一年嘅時間，唔少香港人已經由以前只想吃喝玩樂嘅「港豬」搖身一變成為緊貼時事嘅手足。然而，每日面對住排山倒海，令人難以消化嘅即時新聞同衝突，換種表達方式或者會令人更容易記住香港呢兩年發生過嘅一切。
「用漫畫嘅形式講社會事件會比較易入口，吸引多啲人share出去，令更多人可以了解到香港發生緊咩事。」正因為呢個念頭，令Hei由去年開始就以香港發生嘅一點一滴為題材創作，721、831、101、警方記者會、連儂牆、年輕手足⋯⋯全部繪成一幅幅黑白插畫，定期喺IG上分享，縱然無咗猩紅嘅血跡，刺鼻嘅催淚煙，亦希望提醒香港人不能被政權嘅巧言令色而忘記手足沉重嘅付出。
縱然喺可見嘅將來，香港嘅前景未為樂觀，政府對言論自由以至藝術創作嘅打壓亦不容小覷，但Hei直言唔會放棄用畫筆為香港發聲，只係畫嘅嘢可能要比而家「再隱晦啲」。
除咗用漫畫關注香港嘅未來發展，Hei早在運動以前，就已經經常繪畫不同漫畫，上載到社交平台同大眾分享，但並非每次都能如願令更多人欣賞自己嘅作品。「香港人睇創作者嘅作品都會比較mean，習慣批評多於欣賞。」當然，藝術嘅嘢好多時都係各花入各眼，但肆意評論嘅同時就經常都忽略每個作品都係創作者嘅心血結晶，往往令唔少香港漫畫家灰心氣餒。
同一時間，香港漫畫家亦要面對現實生計問題。「而家有咗Facebook，IG等嘅社交媒體，多咗好多人可以見到我哋畫嘅漫畫，但同時都令好多人認為漫畫以至係藝術都係『無價』。」喺網絡大行其道嘅年代，如果有想睇嘅漫畫大多都可以喺網上信手拈來，現今讀者會買實體甚或係電子版漫畫嘅次數可謂寥寥可數，變相令漫畫家直接可得嘅收入大大減少。為咗維持生計，Hei亦唯有邊做其他正職，喺空餘時間再畫漫畫。
「最理想嘅當然係大家都願意課金去睇有質素嘅漫畫啦，或者喺睇到自己中意嘅漫畫嗰陣多啲讚賞或者分享比朋友，都可以比到好多鼓勵創作者。」要改變香港社會對待藝術嘅風氣同態度，並非一朝一夕可以做到嘅事，但最少我哋每個人都可以由今日起學懂欣賞漫畫，唔再理所當然地認為所有創作都係「無價」。 如果你唔想香港高質漫畫家嘅才華被埋沒，下次睇漫畫嘅時候不妨多啲CLS啦！
|
https://www.jetsotoday.com/mannings-csv-20221031/
|
10月31日 到期！仲有$300電子優惠券！最新一期消費券拎咗$378優惠券，原來仲有$300？冇錯！記得仲有第一期嘅 $300 消費券優惠券，去到今個月尾10月31日就到期㗎喇~ 如果大家仲未用嘅就快啲用埋佢，過咗期冇用到就蝕喇！太多優惠，唔記得講緊邊張？等萬寧幫你勾返起啲記憶！
第一期消費券優惠券 2張 x 購物滿$388即減$50券*、2張 x 購物滿$688即減$100券*！
*有效期至2022年10月31日。
PayMe、Boc Pay優惠請於付款前出示PayMe、Boc Pay並向收銀員表明使用優惠方可享有折扣，優惠受條款及細則約束，只適用於香港分店。須登入八達通、Wechat Pay、Alipay銀包以使用八達通、Wechat Pay、Alipay電子優惠券， 或於付款前出示PayMe、BOC Pay及向收銀員表明方可享有優惠。 官網優惠只適用於萬寧官網之會員使用（不適用於以訪客身份結帳）。
優惠不能與yuu折扣日或其他優惠日及時段同時使用。
優惠券不適用於購買萬寧禮券、初生配方嬰兒奶粉、短期推廣／專櫃、會員積分及印花活動之換購品、易辦事 Easy Cash 提款及八達通增值服務。
|
https://metrostorage.com.hk/latest-news/%E3%80%90%E9%98%B2%E7%96%AB%E6%8A%97%E7%96%AB%E3%80%91%E9%9A%A8%E8%BA%AB%E7%89%A9%E5%93%81%E8%B6%85%E5%A4%9A%E8%8F%8C%EF%BC%811%E5%88%86%E9%90%98%E6%B8%85%E6%BD%94%E6%95%99%E5%AD%B8/
|
新冠肺炎進一步緩和，經歷過疫情反彈之後，相信大家唔會掉以輕心。不過隨身物品嘅清潔總係容易被人忽略。一旦病毒依附喺物件上，再經雙手接觸掂眼，就有機會受感染！今次小編會同大家分享幾個隨身物品清潔貼士，徹底消毒之餘，又唔會對物品造成損害。
唔少人都擔心用梘液清洗會傷害鏡片，咁就要視乎梘液成分。一般眼鏡鏡片有兩層鍍膜，部分梘液成分或會損壞鏡片表面，令鏡片變得模糊。大家可先將梘液混合清水稀釋，用梘液揉出泡沫，然後輕抹上眼鏡再過水就完成。
將酒精消毒液噴喺眼鏡布上輕輕擦拭，再用乾眼鏡布抹乾。切勿將眼鏡浸在酒精中，如果用酒精濕紙巾清潔，亦都須留意濕紙巾質地，如紙巾纖維過於粗糙，就避免使用，以防刮花鏡片。
有研究發現新型冠狀病毒會殘留喺金屬、玻璃或塑膠表面上存活兩小時至九日。大家除咗保持手部衛生之後，記得要時常消毒隨身物品！
清潔時應使用柔軟、不起毛粒嘅布料，保護屏幕表面；避免使用粗糙布料及過度擦拭，有機會影響手機表面。
將酒精噴在柔軟布料上，輕輕擦拭螢幕表面，不要將液體直接塗抹喺物件表面上，咁做酒精有機會經開口位如充電口或喇叭進入手機內而造成損壞。大家記得清潔時要拔走電源，以防發生意外。
手袋質地唔同，所需清潔方法都有分別。其中真皮手袋價值昂貴，清潔時需要加倍小心，以防損壞皮革表面，到時就會後悔莫及。
由於真皮物料相對脆弱，可以先噴上防水噴霧劑作為屏障，每次出街後以抹布加清水簡單抹乾淨就可以，以減少細菌黏附在手袋表面。切勿用高濃度酒精消毒皮革表面，因酒精具有腐蝕性，或會令皮革受損。選擇合適清潔方法有效消除表面細菌，仲可以延長手袋壽命。
唔少人以為漆皮經過加工，就有防水功能，可以直接使用酒精清潔。不過始終酒精屬於腐蝕性物質，長期使用容易令漆皮表面顏色脫落，影響外觀。所以清潔方法同真皮無異，可先噴上防水噴霧劑作為屏障，每次出街後以抹布加清水簡單抹乾淨就可以。
如果大家需要更多空間暫存物品，不妨搵城市迷你倉幫手啦！而家喺黃竹坑仲開設咗第15間分店，新店鄰近黃竹坑港鐵站A1出口，2分鐘直達！全新裝修，仲有黃竹坑迷你倉新開張限時優惠低至75折！記得打嚟5703 5203預約睇倉啦！
城市迷你倉現支援快速支付系統（轉數快 FPS）！顧客只需透過電話號碼、電郵地址或掃描分店二維碼，即可輕鬆進行跨行 / 電子錢包支付，輕鬆轉賬、付款。24小時不停運作，不受時間所限！立即追蹤埋我地Facebook Page同埋Blog，定期同你分享更多最新優惠同埋家居資訊！
|
https://packngo.hk/tag/%E9%A6%99%E6%B8%AF/
|
把握機會試！阿聯酋航空頭等艙曼谷來回香港$4562起！
跑會籍就啱用！香港萬豪酒店官網3倍積分+餐飲額+餐飲折扣！
呢個時勢…劈完再劈嘅香港各大酒店自助餐折完再85折！
減價回歸！價錢減咗少少！亞洲航空香港/澳門單程東南亞$268起！
即睇新舞台！香港迪士尼暑假快閃優惠$1688起！
抵過即場買！即搶香港迪士尼套餐餐券$88起！
航空短打 – 航空界寒冬！各大航空公司下半年繼續Cut！
十二點鐘搶！海洋公園/USJ/金光飛航買一送一！
去機場最快！港鐵機場快線單程特價$45起！
達人報告 – 超級抵坐！馬印航空吉隆坡商務艙報告！
休息最緊要！數碼港艾美酒店一晚$1151起！
自助午餐都係二百樓下！港島香格里拉自助餐買一送一！
試新酒店！香港嘉里酒店新張優惠每晚$1900起！
官網七五折咋！香港迪士尼樂園系列酒店連稅$1494起！
又有新廉航進場！韓國德威航空開辦香港直航大邱航線！連稅$1185起！
達人攻略 – 出發前Download定個App！機管局送你$20現金券！
|
https://flowspace.hk/restoran-perak-marathi-mknewrestaurant/
|
全新馬拉菜餐廳霹靂南洋登陸旺角，帶來一系列霹靂州美食！
全新馬拉菜餐廳霹靂南洋 Restoran Perak登陸旺角！店子係位於「馬來西亞最美麗島嶼」邦咯島嘅餐廳「南洋1957」嘅首家海外店。以霹靂州美食為賣點，並為招牌菜加入港人最愛嘅火鍋元素，好似用砂煲奉上嘅「霹靂仁當牛腩煲」、怡保芽菜雞或咖央多士等，融入港式元素又不失馬拉風味，口味正宗，但絕不傳統，集百家之成，實顯娘惹菜嘅真諦。
雖為室內，不過環境卻設計得甚有馬拉大排檔風味！
先講講環境，餐廳除咗仿傚馬拉常見嘅大排檔來設計，仲帶濃厚嘅馬拉藝術氛圍，好似重現咗檳城名壁畫，姊弟單車圖，以及霹靂洲年輕畫家嘅畫作，以柔和的水彩、剛勁嘅筆觸描畫怡保嘅風景與食材，為餐廳注入與別不同嘅南洋風情。
馬來西亞有名壁畫「姊弟共騎單車」。
老闆Simon年輕畫家朋友嘅手繪畫作。
店內有好多懷舊陳設，展現南洋風情！
雖為大排檔風格，但喺係室內用餐，環境好舒適！
馬來西亞係一個多國民族結合嘅國家，所以馬拉菜其中一個核心精髓就係集百家之長，隨地方演化！來到香港，霹靂南洋當然都加咗港式元素，除更迎合港人口味，亦令菜餚更貼地，實顯娘惹菜嘅真諦。喺呢度搵到好多口味正宗，但絕不傳統嘅霹靂州美食，好似招牌霹靂仁當牛腩煲及老巴剎肉骨茶就用砂煲奉上，食完仲可保留湯底打邊爐；咖央多士就改用港式西多做法，以牛油酥炸多士再夾咖央醬，邪惡度爆標！
必食東南亞著名美食「霹靂仁當牛腩煲」。
火鍋可追加配料，必食安格斯肥牛！
追加配料鮮魷魚。
嫩滑嘅怡保芽菜雞！
夾起都睇到個質感好嫩！
雞件底部全係怡保嘅肥仔芽菜，好正！
加入港式做法嘅咖央西多士！
我仲食咗經典甜食「咖央多」！不過呢度嘅做法係加咗少少本地炸西多嘅元素，而唔係馬拉般用烘多士，邪惡度升咗一大級，不過真心好好食！咬開酥脆嘅西多，入面釀滿半溶咖央，加埋牛油及糖漿，肥死都抵！
中間夾有一層半溶咖央醬，好邪惡，但停唔到口！
餐廳對馬拉嘅「辣」同樣執著，以蝦膏、蝦米與辣椒自家製成參巴辣醬。
|
https://flyformiles.hk/15892/dbs-black-card-igo-%E5%8D%97%E9%9F%93%E6%9D%B1%E5%8D%97%E4%BA%9E-mad-sale
|
DBS Black Card iGO MAD Sale！iGO南韓、東南亞旅遊產品即減DBS$150！DBS$969換來回韓國機票！已包稅/燃油/行李！
8月 16日12:00 記得搶！一齊WeWa搶鑊金！安信Earnmore / 安信WeWa卡 $108 JOOX 6 個月VIP服務兌換碼！
DBS Black World Mastercard 既DBS$除佐可以用黎換里數之外，仲可以透過iGO直接換機票既！而iGO MAD Sales又黎啦！8月31日前兌換2019年12月31日前，預訂南韓、東南亞嘅機票／酒店／旅遊套票滿DBS$800或以上，輸入折扣代碼後就可以減DBS$150！例如坐韓亞航空包晒行李飛機餐，都係969 DBS$！969 DBS$計返可以換到20,188 Asia Miles，但呢張機票已經包埋燃油附加費同稅喎！所以用iGO換Econ機票又包埋稅同燃油，有時候真係抵過用里數換啦！而且要睇返咩fare class，有時仲可以調返轉儲埋里數同Reward-U添！不過如果你係用黎換Business 同 First Class，就梗係用返里數啦！哈！
想更了解點用盡張DBS Black Mastercard儲DBS$，可以睇返DBS Black World Master Card既詳情。
＝》加埋就有$1,300禮券啦！
iGO精選來回機票推介：
|
https://www.gameapps.hk/news/142/Online-Running-with-Friends
|
《Draw something》收購公司有新作！同朋友一齊跑世界！遊戲允許玩家透過網路與其他同好一對一比賽，休閒得來又刺激！到底隻Game玩乜？等記者仔為大家介紹一下！
為保命瘋狂走佬！
喺《Running with Friends》既古仔入面，我地個主角因為身上既紅色衫結果野到班瘋牛，要為咗保住條命仔，係咁走佬！而操作上面只要用手指篤就可以喇，不過要配合時宜，否則後果好嚴重，如果遇到障外物仲要指向上，等主角可以跳起來避開佢。
結合社交網同朋友仔一齊跑！
一個人就好單調，不過如果2個人就好好玩，所以遊戲加入根據玩家連結既社群網站好友名單，自動比對或以名稱搜索方式找尋對手。一旦開啟對戰，雙方各自擁有三次闖關機會，最後總分最高者就係贏家。
多種跑道刺激好玩！
為咗令玩家更刺激，主角唔只係街度跑，有時仲可能會走上巴士上面、屋頂平台或者一啲奇形怪態既地方，保持奔跑既新鮮感！不過走佬之餘仲要記得食晒路上既星星，因為會影響大家既積分，令另間中仲會有特殊道具幫助大家走快啲，所以都唔可以錯過，否則有可能過唔到關呢！
翡翠要小心駛用！
遊戲提供玩家每個回合兩次接關機會，但接關時必需消耗遊戲中主要貨幣：翡翠。翡翠除咗付費購買之外，也可藉由成績結算同經驗值升級後取得，除此之外也可用以作喺商店中購買主角特殊造型。想玩既朋友可以用Iphone 掃一下下面條code直接Download呢！
|
https://holiday.presslogic.com/article/150661/%E5%B8%83%E6%8B%89%E6%A0%BC%E8%BF%91%E9%83%8A%E9%81%8A2019-%E5%BD%B1%E7%9B%B8%E9%9C%80%E6%8F%90%E5%89%8D%E7%94%B3%E8%AB%8B-%E6%8D%B7%E5%85%8B%E8%91%97%E5%90%8D%E4%BA%BA%E9%AA%A8%E6%95%99%E5%A0%82%E6%98%8E%E5%B9%B4%E8%B5%B7%E7%A6%81%E6%97%85%E5%AE%A2%E8%87%AA%E6%8B%8D%E3%80%80%E9%98%B2%E6%AD%A2%E5%BB%BA%E7%AF%89%E8%A2%AB%E7%A0%B4%E5%A3%9E
|
聽到人骨唔少人都會不期然感到寒一寒，不過人骨教堂唔知大家又敢唔敢入去呢？
而全球就有4間人骨教堂，以位於捷克嘅Sedlec Ossuary規模最大。
捷克嘅人骨教堂Sedlec Ossuary係布拉格近郊嘅著名景點，教堂以密集嘅人骨鋪設而著名，教堂更收藏逾4萬副人骨，每年有逾50萬人去參觀。
教堂中最引人注目嘅一定係人骨吊燈同Schwarzenberg family嘅徽章。
不過隨住近年愈嚟愈多遊客到訪，遊客嘅自拍風氣亦傳到人骨教堂之中。
但即使教堂貼有告示提醒遊客骸骨都係真實嘅情況下，仍有唔少遊客為咗影相而觸碰教堂內人骨裝飾，或將骸骨拎走，有人甚至會親吻及放至私人物品於骸骨之上，被視為不尊敬聖地嘅行為。
有見及此，人骨教堂為咗保育教堂及避免教堂內嘅建築再受破壞，就決定由2020年起禁止遊客於教堂內自拍及做出褻瀆行為。
不過都唔係完全唔畀喺教堂內拍照，大家只要喺到訪前3日前提出申請，獲得教區嘅許可就可以影相。
所以有計劃去人骨教堂朝聖嘅大家就要留意喇！
|
https://www.opencar.hk/article/detail?kind=news&id=448
|
BMW香港50周年慶典搞大佢！
BMW「JOY IS TIMELESS禮悅同行」活動正式啟動！
為慶祝50周年呢個重大日子，寶馬香港由今日開始到8月5日喺尖沙咀海港城同港威商場舉行「JOY IS TIMELESS禮悅同行」大型慶祝活動。呢次活動分成三大主題，分別係「Joy of Legacy」穿悅時空、「Joy of Sharing」悅享共賞、「Joy of Excitement」驚喜悅動。
位於港威商場嘅「Joy of Legacy穿悅時空」展區入面展出寶馬過去50年出現過嘅創新設計及經典車系，包括Isetta、M3（E30）、E9 3.0 CSi、840 CSi 、Z3及油電混能車i8 Roadster，不過講到呢次展品嘅焦點所在一定係被譽為寶馬M系始祖、專程由德國運抵香港嘅Turbo Concept概念車。呢部為慶祝1972年德國慕尼黑奧運會而設計嘅概念車來頭絕對唔小，全球只得兩部，更加係首次喺亞洲地區亮相，而且呢部絕版概念車對BMW廠方而言亦義意重大，除咗因為係由當時寶馬首席設計師保羅•布拉克（Paul Bracq） 親自操刀設計之外，1972年同時係BMW位於幕尼黑總部落成嘅大日子。
講起呢部Turbo Concept，當年打著「渦輪增壓」旗號並且用上前衛嘅楔形車身設計、可翻折車燈以及鷗翼式車門，車身高度更只有1,100mm，可以媲美現今嘅超跑，設計獨特之餘又非常之有氣勢。如果車迷有興趣同呢架咁珍貴嘅車作近距離接觸可以先去寶馬香港50周年專頁內登記。
此外，現場設有經典寶馬模型車及精品專區，更特別推出BMW M3 1：64限量模型車款同埋50款紀念卡俾有興趣嘅朋友預訂同收藏。
第二主題「Joy of Excitement驚喜悅動」展區則一連11日喺海運大廈展覽大堂舉行，呢個車展除咗可以欣賞全新登場車款X4外，曾經現身電影《職業特工隊：叛逆之謎》（Mission: Impossible - Fallout）中嘅M5同520 Deluxe Edition仲會現身呢次車展。此外，喺活動期間嘅兩個周末到場購買BMW皇牌入門型號新車（包括X1， 1系同2系）更設有唔少新車車展限定優惠，想買新車又想睇下靚車嘅朋友唔好錯過喇！
最後，呢次「JOY IS TIMELESS禮悅同行」活動除咗可以近距離欣賞寶馬各種珍貴車款之外，廠方亦非常細心，透過「Joy of Sharing悅享共賞」主題令到場參加活動嘅朋友只需登入寶馬香港50周年專頁，於三個區域打卡並完成指令後即可以換領限量禮品，齊齊分享寶馬香港50周年嘅喜悅。鍾意影相同自拍嘅朋友喺現場影相連同活動主題標籤#JoyIsTimeless上載至個人社交平台上，可獲贈BMW Turbo Concept手挽袋 （Tote Bag）或扣針一個。
廠方當然冇忘記一班寶馬車主啦，佢哋只要憑網上登記啟動喜悅之旅獲得嘅QR Code 同時出示寶馬車匙，即可獲得車主專享禮遇套裝，包括Ralph Lauren免費換領咖啡1杯、百味堂免費換領雪糕1份連折扣優惠、海港城1小時免費泊車券及Dan Ryan’s、A Nu Retrouvez-Vous、Versace、Tissot、Bose、Tarmac及BMW精品折扣優惠券，以及BMW售後服務獨家優惠小冊子一份。每個登記車牌可換領禮遇套裝一份。
尖沙咀港威商場大堂I至II及尖沙咀海運大廈L3 LCX：
|
https://holiday.presslogic.com/article/156324/%E5%A5%BD%E5%B0%91%E8%A6%8B-ana%E6%8E%A8%E5%8F%AA%E9%99%905%E6%97%A5%E8%A8%82%E7%A5%A8%E5%84%AA%E6%83%A0-%E4%BE%86%E5%9B%9E%E5%A4%A7%E9%98%AA-1600%E8%B5%B7-%E6%9D%B1%E4%BA%AC-2100%E8%B5%B7-%E5%8C%852%E4%BB%B6%E5%90%8423kg%E8%A1%8C%E6%9D%8E-%E4%BF%82%E5%92%81%E8%B2%B7%E5%98%A2%E9%83%BD%E5%94%94%E9%A9%9A%E8%A1%8C%E6%9D%8E%E8%B6%85%E9%87%8D
|
去開日本嘅朋友都知道ANA好少做減價，今日突然推出只限5日訂票嘅優惠，來回大阪$1600起（連稅$2455起），來往東京$2100起（連稅$2923起），而且包2件各23kg嘅行李添！
睇過啲時間唔會好差，好似東京去程可以揀朝早10點去或朝早9點40分去，去到東京先晏晝3點幾，唔會好夜，由東京回程都係晏晝6點幾嘅機，返到嚟夜晚10點幾～平得嚟仲要係靚時間！
會睇到包晒稅項同附加費都係$2455，仲有23公斤行李x2，同埋暫時都仲有幾多機票可以買。
大阪去程回程時間就相對無咁靚，去程係晏晝3點幾，回程就朝早10點幾。
勁吸引嘅係會包2件各23kg嘅行李，就算凍冰冰去瘋狂shopping都唔怕會買爆行李！
|
https://ladies.discuss.com.hk/viewthread.php?tid=30818808&tr_h=192155163063dd20464e1eb7_65125089&tr_des=exm
|
有個拍左三年男朋友，又話去移民去美國，佢兩手空空。返1-11待應，有時返12點，（中式餐廳），客幾多下，忙到連一日全日WhatsApp,電話都冇，好似失蹤咁，每日我等佢信息都等到攰，我就要返工，返文職，雖然距離很遠很遠.. 睇到佢既生活開始有擔憂，返待應返左三年，其間，轉完一間餐廳又轉一間餐廳，完全冇同我商量，有金錢問題，佢急住搵錢，快快手手做左佢就算，有人請佢咪照做，我勤過佢，好想幫佢，但最後，做左而家份待應我問佢佢先同我講，原來佢冇儲錢習慣，買藥買到冇錢，銀行得返$百幾蚊，我問佢點生活到？
佢既態度係返呢份工搵返咪得囉。其實呢幾年我係先知。早知係咁，我唔應該同我出咁多街，食飯都要錢睇戲要錢，好彩我唔鍾意亂fing錢，食飯唔想食太貴…我成日覺得人生返工努力有時放縱下自己冇問題，但太過分我又唔係好鍾意，適可而止。上次佢抽盲盒，我叫左佢唔好咁癲，一買買咁多盒，一黎驚抽唔到，佢可以買到人哋成日個膠袋貨都冇，（但冇一隻係想要個隻），已經好有經驗，真係要好靠運氣。
好啦，打機打到喪左，人生佢只係得打機，返工晏放工仲晏打下機正常，佢啲生理時鐘掉轉晒，時間同我講已經分唔清，一個男人唔做運動，唔整理下自己日常生活既家務，屋企已經有個年老既人，冇人會照顧到佢，自己整潔唔去打理，衣著好「hea」⬅️唔緊張自己儀容，從來唔燙衫，唔摺衫，唔汁衫，唔汁屋。
洗衫次數極少。
正常基本生活成大問題。
到將來問題，每個人成長嘅階段唔同/有所影響，呢樣野係現實，亦都係必經階段，只有去改變同努力。
我成日都咁樣講，每個人都會做錯嘢嘅時候，但有咩方法可以做到適合自己，令自己一個舒服圈改善空間，我哋冇理由跟其他人嘅步伐，有邊個唔想做好佢？
社會就係咁現實，你唔爭取就冇人俾機會你，你唔努力，就係咁殘酷。
正正式式三年，我睇唔到有咩變化，佢自己生活都成問題，點一齊生活？
三年話長唔長話短唔短，睇到以上嘅結論，好多人覺得算啦，無謂再晒自己時間。
時間係一分一秒爭取，你唔肯改變，覺得足夠生活，有咩用？
人冇可能完美，但知識可以改變命運。
佢冇一技之長，點知自己有興趣？
佢畢業之後課程都都冇讀過，以更佢而家嘅經濟狀況都唔知可以點，後生咁就做餐廳就一世，明明佢有能力，佢冇嘗試發掘過，怕辛苦，怕攰，怕悶，怕重複，咁點生存？
你要組織家庭，結婚，你唔搵野讀都算其他人會冇都興趣，點解唔試下其他工呢？
我問你有咩夢想你話做藝人，YouTuber你話講吓咋嘛都唔係做。
次次同你傾親呢個話題佢就唔願聽，話我迫你，嗌交收場，你話做得開心我明，但好多野現實就係咁。
你做左待應三年啦，其實我有為你著想，睇下仲有咩工作岩你，但太怕辛苦了，乜野冇主動權，做呢分工開心係一樣野，係好，但我將來呢？
佢朋友都走晒，大機會係佢性格問題，有一齊坐度傾過，慶幸既係佢而家搵到份侍應，轉左幾次餐廳，唯一一樣係同以前生活，一樣性格，鐘意逃避問題，仲講大話，有時有就有，冇就冇，咁樣得過且過？
基本責任唔會去理，唔會去諗，成日太衝動，闖咗禍又唔想講野，點幫到佢？
唔計你養寵物，買唔買車另一回事，開始儲錢囉，交通又要啦。
諗下個人生目標，雙方都要有計劃㗎嘛。
無論你身家有幾多，又窮又好，富貴又好，從來我唔乎呢啲野，唔買名牌，唔貪野..一個人唔努力，有咩用？
如果我嫌佢窮，我而家唔會一直係佢身邊，一樣同佢諗方法令佢有積極心，上誰心，但時間耐左，睇到一樣野就係，佢口口聲聲話有諗將來，連基本草埋啲係應急之用都冇，一下子 用晒，講過兩年之內結婚，只係得個講字，抱太大期望，冇認真計劃好一切就去口頭承諾，到最後換來失望。
一個人做咩工係唔緊要，我係可以唔介意，出面人會介意，有啲人唔介意。
個個人睇法唔同，份工係自己既，點解介意人地點睇？
我覺得每份工作應該值得被尊重，都係咁樣講啦…但係佢成就呢？會唔會佢所講可以學炒餸？佢搵唔到自己更多嚐好，試問會變成點？
見親戚幾年，佢地會點睇？
口講出嚟係幾好，實質心入邊係點諗？
我點樣講？唔多唔少人傾傾下多多點都會尷尬？
唉，真係好擔心佢既前路。
其實真係咩工都唔緊要，轉下工發掘下自己，睇吓岩咩適合自己都好啊？
有啲人係迫出嚟先識長大。
佢未捱過苦點成長？
平時一定咦咦鵝鵝。
佢做到連錢用哂點決定？能力唔同長遠就唔同兩回事啦，佢冇計劃冇草錢？
甘要睇幾歲咯。。。大學前都無咩必要諗啦。。。大學諗都系大三啦。。大學同出社會后又差好遠的。。。 出社會2年個d系要諗了。。。
|
https://tapnow.com/zh-HK/detail?productId=61cab3db15d8d1fd6f95ca54
|
最近天氣凍冰冰，最啱就係食羊腩煲！九龍城等等Hea聯同TapNow推出優惠，低至8折，就可以任食秘製古早羊腩煲、台式香辣雞煲、台南南乳豬手煲！另外有豪華海鮮版：送扇貝，聖子，鮑魚，海蝦，花甲及樹記腐足竹雪糕！經TapNow訂購，四位或以上每位更送Fruttato Gelato 70ml 雪糕杯1杯(價值$$72)！
▲ 100分鐘羊腩煲雞煲豬手煲放題，啱哂凍冰冰嘅天氣！
▲ 方案C/D每位更包一份蒜蓉粉絲蒸五種時令海鮮。
▲ 秘製醬料：江記酒釀豆腐乳、江記麻辣豆腐乳、江記梅子豆腐乳。
方案A-B已包含：
方案C-D已包含：
▸ 立即預訂 TapNow x 九龍城等等 Hea優惠套票，仲唔快啲約埋班friend嚟擦羊雞豬！
小童優惠：
|
https://eastweek.my-magazine.me/main/82700
|
方力申（小方）同埋鄧麗欣（Stephy），喺前年分手結束十年情之後，從此各自各精采。舊愛Stephy如今已經有着落，同台灣藝人邱勝翔（王子）公開姊弟戀，兩人感情仲如膠似漆，喺公開場合或在社交網，都不時甜蜜「放閃」。睇番小方，回復單身之後，雖然緋聞一大籮，但係全部「冇米粥」。而近來，佢仲好似叠埋心水，專注發展佢游水學校嘅事業，除咗擔任校長之外，不時仲會親自教學生添！
日前下晝三點，東姑就喺中環ifc商場巧遇小方，當時見佢頭戴cap帽、身穿黑色T恤、牛仔褲，全身黑衣人咁嘅裝束，相當低調，仲一個人形單隻影喺商場行過。現場所見，佢邊行邊好忙，不停拎住電話傳訊息，睇嚟似係趕住佳人有約。結果，佢真係入咗間高級餐廳，仲好有閒情逸致咁點埋個三層架下午茶，悠悠閒同一個長髮紮馬尾嘅中女，一邊歎tea，一邊密密斟，傾到雞啄唔斷，搞到東姑都以為佢轉咗重口味，舊愛鍾意「弟弟」，佢就鍾意「姐姐」咁鬼爆？
不過，望真啲，同枱原來仲有一男一女友人，四個人似係傾工作上面嘅嘢傾得好投入，睇嚟小方暫時都仲係寄情工作多啲喇！
全身黑色衫褲，戴埋黑帽嘅小方，行色匆匆，睇嚟係刻意低調。
一路趕去餐廳方向嘅小方，邊行邊忙住發語音短訊，唔知同邊位佳人聯絡呢？
坐低背對餐廳門口嘅小方，同一個長髮中女密密斟好好傾。
同枱一共四個人，一邊歎住high tea、一邊傾公事，仲傾到指手劃腳添。
小方舊愛Stephy，同台灣藝人「王子」公開姊弟戀，兩人感情仲如膠似漆，喺公開場合定係社交網，都不時「放閃」。
|
https://www.stegermatt.de/2019/11/26/%E6%99%82%E4%BB%A3%E9%9D%A9%E5%91%BD-%E6%96%87%E5%AE%A3%E9%87%91%E5%8F%A5-%E7%94%98%E8%BF%BA%E8%BF%AA%E8%AC%9B%E9%9D%A9%E5%91%BD/
|
區議會選舉嘅勝利，證明咗香港人嘅民意企響邊邊。你俾機會和理非出場，都可以幫到國際戰線提升戰力。
但係，大家知道，香港人，今次緊守和勇不分嘅宗旨。咁無可避免，區選消息蜜月期一過，外媒一定會再講暴力，暴力，暴力。
之前喺慕尼黑個演講，我都有準備點樣攬勇武嘅手足，內容有機會再講…等我下年一月正式投入失業大軍之後就大把時間講啦 。
喺問答環節，我有用甘迺迪嘅一句名句去說明政府嘅責任，大家都可以攞去用：
德文翻譯如下：
|
https://aandmdiary.com/%E9%A6%99%E6%B8%AF%E9%A3%9F%E7%8E%A9%E6%8E%A8%E4%BB%8B-hk-eat-and-play/%E9%A6%99%E6%B8%AF%E7%BE%8E%E9%A3%9F%E6%83%85%E5%A0%B1-hk-restaurants/%E9%9D%9E%E6%B4%B2%E5%90%83%E7%94%9A%E9%BA%BC-africa-coffee-tea/
|
菠菜味濃，但又唔會有草青味。湯身唔會太杰，而菜同豆打得夠幼，飲嘅時候非常滑身。
沙律方面就有蘿蔔、火箭菜、車厘茄同沙律菜，味道偏酸，夠晒醒胃。
呢個超好味呀！雞肉採用雞上髀，食嘅時候啖啖肉又夠滑！味道帶有少少少少辣同甜甜酸酸，類似咕嚕肉咁，好有層次。
東非嘅咖喱唔算太辣，但同樣地加入唔少香料，不過，香料同印度咖喱唔同，相對無咁重口味。羊肉少少羶，但採用腩身，啖啖肉又夠軟腍。至於飯係瘦長身，飯香軟熟。配菜有甘筍、椰菜花同紅腰豆，夠晒營養均衡。
請原諒我詞窮，我真係唔識得用文字去仔細分享茶嘅味道。Kenya相對無Tanzania咁濃，但兩款其實都好香好好味。
|
https://www.moneyhero.com.hk/blog/zh/%E6%85%B3%E9%8C%A2%E6%97%85%E9%81%8A%E8%B2%BC%E5%A3%AB%E5%B9%B3%E5%83%B9%E9%AB%98%E8%B3%AA%E5%BE%97%E5%B7%A6
|
慳錢旅遊貼士：平價高質，得左！
無論你去旅行既目的係咩，都會想喺慳錢既同時，可以享受更多！其實邊個話平就一定冇好？MoneyHero同大家分享幾個 慳錢旅遊貼士：平價高質，得左！
今年唔少外幣眨值，係外遊既好時機。不如坐言起行，去睇下呢個世界有幾大幾靚！好多人唔去旅行既理由都係因為唔夠錢，但其實只要夠精明、計劃得好，去旅行未必要想像中咁多錢架！例如你有用飛行里數信用卡既話，就可以儲里數換機票，同埋拎到其他旅遊優惠。
以下係更多慳錢小貼士：
格價係精明消費者既黃金定律！例如報旅行團既時候，有啲細間啲既旅行社可能會比特別既折扣你，或者有啲優惠係單張冇寫，埋櫃位問先知。如果一家大細有老有嫩，又或者你冇試過一手一腳自己計劃晒成個旅行，旅行團係唔錯既選擇！另外，有時自由行套票分分鐘平過你自己上網分開book機票酒店，重可能會加送機場接送或者早餐等等⋯尤其係橫跨唔同城市、甚至唔同國家既旅程，旅行社可能拎到「批發價」，所以唔好以為旅行社一定會貴啲。市面上幾間大既旅行社都會同唔同銀行合作，比信用卡既話，重有扣折架！
雖然呢個提議好老土，但避開旺季，除左機票酒店冇咁貴之外，重有好多好處架！例如可以避開公眾假期人頭湧湧，排隊排到腳軟既情況；當地既鋪頭如果少人啲，服務都周到啲啦！不過要記得，香港既旺季未必等於外國既旺季架！所以你鎖定目的地之後，就可以SEARCH下佢地既公眾假期，幾時係雨季，當地有咩特別節慶（例如日本八月有好多夏祭）等等⋯咁就可以搵到最適合既旅行時間。
唔好咁傻豬以為信用卡淨係用黎shopping或者訂機票！如果你係旅行愛好者，就應該申請一張有得儲飛行里數既信用卡，咁平時碌卡啲錢都可以用返黎去旅行。有啲卡係特別推廣旅行優惠既，例如美國運通國泰航空信用卡咁，除左送你馬可孛羅會綠卡會籍，有特別既旅行折扣，重可以享用全球多過700間機場貴賓候機室！
另外，你都可以考慮去旅行之前申請一張有迎新優惠既信用卡。要用盡到迎新優惠，就要喺迎新期（通常係2個月或者3個月）內簽大筆啲既錢，會著數啲同慳多好多！例如渣打WORLDMILES卡，簽賬頭8000蚊有8000里（或者回贈800蚊），即等於1蚊1里！迎新期內最高重可以賺到46,000里，過左之後簽帳5蚊賺1里，抵盡全港！宜家經MoneyHero申請，重送多$200 Starbucks現金卷添。
喺旺季去大城市或者熱門旅遊點唔止住宿貴，食野又貴，要同人迫，重好似個個人去既景點同upload上facebook啲相都一模一樣！所以不妨搵下其他另類景點，例如去歐洲既話，大把人會去巴黎同羅馬。但其實巴黎近郊有好多城堡，又靚又特別！又或者去意大利既小鎮，可以真真實實感受下當地人既生活，而唔係淨係留喺旅遊區。
好多人去旅行係為左試新野同埋體驗下當地既文化。冇特別既飲食限制的話，就放開懷抱，咩都食下啦！唔好去到邊都食麥當勞（除非你既夢想係比較世界各地既巨無霸）或者專呃遊客既餐廳，試下去搵啲又好味、又唔會坐地起價既當地餐廳啦！你重可以買啲當地獨有既食材，親自下厨，試下香港冇既好滋味。
如果你會喺同一個地方留多過一個星期既話，安頓落黎會令你舒服好多。宜家好多大城市都有按日租既服務式住宅，比起酒店，房入面可以有埋洗衣機同埋簡單既廚具，所以生活機能上面會方便好多。除此之外，重可以考慮下民宿或者青年旅舍（唔一定要青年先住得！）。
想成家人一齊去旅行，但又唔想放假都要風麈撲撲，走來走去？鍾意舒舒服服去旅行既話，遊輪旅遊套裝就最啱啦。喺船上面靜靜地坐下放鬆下，享受下船上面唔同活動，埋岸嗰陣重可以感受下當地文化，真係幾寫意架！
如果你睇到呢篇文，即係你上到網架啦。咁就更加要利用上網格價，CHECK多幾個網既機票住宿錢！送多個小貼士比大家：用目的地既網頁book野！例如你去英國，用返英國當地既網頁，個價錢通常會比較親民啲。重可以上唔同既討論區同網頁，例如tripadvisor或者背包客棧，搵多啲貼士！如果你會帶埋電話去旅行，記得下載定啲旅遊APP！去旅行做足準備，玩得開心至醒係你！
無論你諗住去邊度旅行都好，記得帶定張信用卡，以防萬一。喺MoneyHero.com.hk，你可以比較同㨂選最啱你既信用卡，喺外地買野或者儲里數都易啲丫，即刻上我地既信用卡比較頁面睇下啦。想知道更多慳錢貼士？就要記得留意MoneyHero Blog！
|
https://hkofficedaily.com/%E3%80%8A%E9%95%B7%E5%81%87%E6%9C%9F-3%E3%80%8B%E4%BA%BA%E9%9A%9B%E9%81%8E%E6%95%8F%E7%97%87%E5%8F%AF%E8%87%AA%E6%95%91-%E9%A6%96%E5%85%88%E8%A6%81%E9%81%A0%E9%9B%A2%E9%81%8E%E6%95%8F%E5%8E%9F/
|
長假期對於朋友唔多嘅人會唔會好難捱？至少我自己唔會，好似呢個復活節加清明節嘅5日長假，我除咗可以做下自己嘢之外，亦可以好好放空同休息，坦白講係幾enjoy。
例不出席公司所有活動嘅Derek同我講，佢有人際過敏症，其實我都有相同症狀：
某程度上有WhatsApp恐懼症，有人send msg畀你會感到壓力，你未必唔鍾意send msg畀你嘅人，只係唔想花太多時間回覆，因為渴望有個人空間同時間，但唔覆又好似冇禮貌，覆咗又驚來來回回沒完沒了。
同回覆msg道理一樣，你未必係對約你嘅人反感，只係同人出街好易攰，自己出街反而冇乜問題，就算人哋約你好多次先至出一次，臨出去之前你都想搵藉口推卻，呢樣嘢同人群恐懼症有啲相似，一多人就會焦慮。
只可以歸咎自己係一個太敏感嘅人，出現負面情緒就好難恢復，如果真係發嬲，就算道理喺自己呢邊，甚至對方已經自動收皮，你仍然會覺得情緒低落同埋不安。
好多專家、醫生、作家都會叫你睇醫生，因為人際過敏症多多少少都有抑鬱症狀，不過老老實實，有幾多人會因為咁樣去睇醫生呢？去睇心理醫生本身已經係一個心理關口。
喺呢度提供一個自救嘅方法，就係遠離「過敏原」，「過敏原」唔係指咩病菌病毒，呢度係指「人」。人際過敏症講到尾係因為有「人」令你唔舒服，呢個「人」係邊個就因人而異，我以自己做例子，公司有個客令我非常唔舒服，佢每次搵我都係想拎著數，雖然我有足夠經驗同埋智慧全身而退，但係對住呢啲人會非常厭惡。
每次呢個客send msg畀我，就算未打開嚟睇，淨係見到佢個名已經好煩躁，佢就係我其中一個「過敏原」。
Derek嘅「過敏原」就嚟自某啲同事，覺得對住佢哋好唔舒服，所以就盡量避席，Derek只係想搵一個方法令自己開心啲，所以我從來冇強迫佢做任何嘢，我認為一個人活喺世上，唯一嘅終生大事就係學識點樣令自己開心。
我為咗遠離自己嘅「過敏原」，三十幾歲人先走嚟電話分類，本身用開嘅number已經畀咗太多客，冇辦法，唯有另外出一個number，呢個number少過10個人知道，其中有兩個係父母，因為驚老人家有咩事通知唔到我，對於我並唔反感嘅朋友，我只能夠講聲抱歉，太耐先覆msg唔係討厭，只係我有人際過敏症，想盡量減少生活壓力。
有啲人面面俱圓，朋友多到食生日飯都可以食足兩個月；有啲人鍾意低調，唔需要太多朋友，總係覺得話不投機半句多。其實呢兩種人都冇問題，佢哋只係按照自己喜愛嘅方式生活。
今個長假期，相信Derek同我一樣，雖然冇咩節目，但係過得好自在，因為我哋呢種人一早學識成為自己最好嘅朋友。
都係嗰句，好好愛自己，自然會有人愛你，就算冇人愛你都唔緊要，因為你應該自己愛自己。
|
https://www.hospitalzh.com/yczz/zzy/1081.html
|
喺當今嘅社會，牙齒脫落不僅影響著我哋嘅形象，還對我哋嘅健康有很大影響，所以，有唔少人備受牙齒脫落嘅困擾。而種牙技術嘅出現，使我哋重新擁有一啖靚整齊嘅牙齒，不再系夢想。咁種牙嘅優勢有邊啲呢？今日我哋就請維港口腔嘅鐘醫生嚟同我哋分享一下。
種牙外觀和功能上完全與真牙一樣，成功嘅種牙口腔內無異物感，有利於保持口腔衛生，舒適美觀，使你忘掉假牙嘅存在。
隨著種牙技術嘅不斷發展，種牙嘅適應症不斷拓寬，幾乎任何缺失牙都可種植修復。就算系牙槽骨骨量不足，可以通過植骨嘅方式解決，就算喺全口均無牙齒嘅情況下，仍然可以通過人工牙根嘅植入讓全口牙缺失嘅患者獲得固定義齒修復嘅機會。
種牙唔使依附鄰牙嚟固位，對健康嘅鄰牙不僅冇任何傷害，還可以防止由於缺牙導致鄰牙嘅移位或牙齒鬆動。
種牙和真牙一樣包括牙根、基臺和牙冠三個部分，與牙槽骨通過骨結合連接喺一起，十分堅固，可像真牙一樣紮根喺患者嘅口腔裏，根深蒂固。
人嘅牙齒和大樹一樣，大樹根深蒂固才能枝繁葉茂，牙齒缺失後牙槽骨會出現唔同程度嘅廢用性萎縮和吸收。種牙嘅人工牙根深植於牙槽骨中，能有效防止牙槽骨萎縮和牙槽骨吸收。
天然牙將口腔內嘅咀噍壓力通過牙根傳遞至牙槽骨，而種牙將咀噍壓力通過人工牙根(種植體)傳遞至牙槽骨，生物力學原理相同，故能承受強大嘅力量，咀噍效率較傳統假牙有大幅度提高。
除咗種牙，被人們所熟知嘅缺牙修復方法還有活動假牙和烤瓷牙，但系呢兩種修復方法很難達到自然牙齒嘅感覺，只有種牙更接近自然牙齒。
以上就系「種牙嘅優勢，醫生話你知」嘅具體介紹，希望對大家有所幫助。
下一篇：種牙嘅常見疑問，專家嚟回答！
|
https://www.ladylogic.co/2019/08/15/amazingsummersale_0816/
|
ORIGINS💥超人氣皇牌面膜！只需10分鐘，肌膚煥然一新，無瑕細緻✨！
賦活雙精華已經嚟到第八代啦，獨特雙瓶設計，「水+油」黃金🏆配方，揉合高達21種高效水溶性及油溶性嘅修護植物萃取，做到再生、滋潤、保濕、活氧及防禦五大功效。只需短短7日，就可以徹底告別顯老皺紋❌👵、膚色暗淡無光、粗大毛孔等肌膚煩惱。
防曬應該係炎炎夏日☀所有護膚步驟中，最最最重要嘅一個STEP！呢支防曬噴霧清爽唔油膩，高防曬指數，全面阻隔紫外線。仲添加咗5種維他命，有助冷卻同降低發紅。噴霧型嘅設計🌬，任何難接觸部位都話咁易照顧到啦！
呢支Body Lotion睇落質地好油，但其實勁易推開，而且搽上去唔夠一陣就被皮膚吸收晒，味道仲好🌿清新舒服！成分溫和，唔刺激皮膚，👼BB或敏感肌都可以放心使用。
卓悅門市及官網 (香港區)同步熱賣，只限以上部分產品及優惠。優惠期由2019年8月16日至8月22日止，貨品數量有限，售完即止。
|
https://www.lionrockinstitute.org/2010/07/2010-07-14-07-06-44/
|
今日，立法會將會繼續審議最低工資呢條法例，如無意外，呢條法例將會通過，而通過之日亦係香港勞工市場最邊緣的工人，面對最黑暗一日。
成個最低工資討論，來來去去都係勞資關係，又係個講到已冇人信或服「營商環境」理由。
就算係冇心批評最低工資好與壞，一間上市公司主席純粹要向佢老闆即係股東交代，如果落實有最低工資，公司可能要發出盈利警告，都俾人屈佢玩恐嚇。
呢間就係大家樂(341)，佢主席陳裕光早前話，如果最低工資訂每小時33蚊，大家樂就會發盈利預警。一講，立即激發長毛示威、抗議，話陳裕光玩剝削。
孫柏文今日可以同大家講，我係唔會為大家樂擔心。
最低工資呢樣，當年新西蘭人發明原因，係為保護工人有工做。不過，唔係包括所有工人，只係男性工人。因當年新西蘭女權抬頭，大量女性工人湧入勞動市場，所以，為排擠女性，訂下最低工資。
我絕對會相信，有最低工資的落實後，人工係會上升。俾個例子大家參考下，例如，我有個朋友係髮型師，佢會請後生仔返來做學徒。歷年來訓練唔少新髮型師。
不過，呢學徒，學時人工其實好可恥，但除負責掃地、洗頭外，就真係學到剪頭髮。我個朋友話，一旦有最低工資後，呢學徒人工將會倍升。
未來想做髮型師？去工聯會搞政府資助再培訓課程啦！唔怪得只有工聯會咁想呢條法例通過。
講真，有好多人批評話，有便利店員工的人工好低。不過大家有冇發覺，呢類型工有好多新移民女性做？你鬧工資低，而我見到係，一群又一群新移民，可以有第一份工，成功上車。
|
https://mdd.hkgolden.com/topics.aspx?type=HW
|
尊機重道老師，有冇買到小米洗碗機？？
有冇電腦喇叭推介？
GU MESH 定 UNIQLO AIRISM 底衫涼爽啲？
有冇平價沖水維他命 C？
有冇平價 AN 迷你平板（10 吋樓下）推介？
各位老友點睇南懷瑾：呵、呬、呼、嘻、噓、吹，延年呼吸法？
|
https://www.openrice.com/zh/hongkong/review/%E7%89%9B%E8%82%89%E9%AB%98%E8%B3%AA-%E5%85%B6%E4%BB%96%E9%81%B8%E6%93%87%E8%BC%83%E5%B0%91%E6%97%A2%E6%94%BE%E9%A1%8C-e4694067
|
「牛藏」以日韓式燒肉作主打，全部牛肉係來自日本佐賀縣晚田黑毛和牛，經由和牛監定專家評為A4級。店內座位私隱度唔錯，不過二人枱有d窄，放食物有難度。
其他肉類只點左骨付雞肉&豚腩片，唔太吸引。
海鮮點左海老、帆立貝、鯖魚、多春魚、魷魚，選擇唔盤多，質素亦好一般。
天婦羅點左大蝦、蕃薯、冬菇、南瓜、茄子，第一次每款點一件手，賣相好嚇人，第二轉每款兩件少算正常。
炸物點左蟹肉薯餅、八爪魚太、免治雞肉棒，正正常常，我同朋友都唔好榴槤，冇叫榴槤波波。
另有自助沙律小食&飲品甜品，款式唔太多，擺放賣相差，唔吸引且感覺唔太衛生。不過有提過部份室溫飲品，值得一讚。
|
https://holiday.presslogic.com/article/155370/black-friday%E4%BE%86%E4%BA%86-%E9%9B%9911%E5%86%87%E8%B2%B7%E9%87%8E%E5%94%94%E7%B7%8A%E8%A6%81-%E4%BB%B2%E6%9C%89%E9%BB%91%E4%BA%94%E5%90%8C%E6%84%9F%E6%81%A9%E7%AF%80-%E4%B8%80%E6%96%87%E7%9D%87%E6%9B%AC7%E5%A4%A7%E7%B6%B2%E7%AB%99%E5%84%AA%E6%83%A0
|
Amazon而家推出咗香港免運費優惠，只需要買滿USD＄49（約＄383港元）就會包郵！呢個金額好易達到，所以一定要去睇下有咩必買！
而且佢有好多貨品都做緊優惠～小編私心推薦呢部Foreo Luna Mini 2 洗臉機，折咗之後都係＄720咋！平咗好多！
Kindle都有折！
喺Amazon買口罩、眼罩、音箱、智能手錶等嘅日常生活用品都好平！
樂天都做緊運費優惠～只要買夠15,000日元就可以慳到最多4,500日元（約＄322港元）運費！
愛日系彩妝嘅少女一定唔可以錯過呢個網站，因為佢有齊日本彩妝牌子！包括Shiseido、Canmake、Integrate、IPSA等等！足不出戶，就可以買曬成個日本最hit彩妝返香港！
隱形眼鏡都好齊！
Goxip呢個網站好似一個百貨公司咁，男裝、女裝、化妝品都有得買，而且都唔少高檔品牌例如：JIMMY CHOO、VALENTINO、MICHAEL KORS等大牌！
佢而家仲全網做緊大優惠！Fendi袋低至7折！
Aexander McQueen嘅波鞋都有折！
想買聖誕禮物女朋友可以考慮下買香水～呢款Ariana Grande嘅香水低至67折！折咗之後都係＄293～好抵買！
而且要留意～唔同品牌都會有唔同Promo Code，記得用埋呀！
Black Friday期間，指定貨品仲有低至4折優惠！
女裝都唔貴！
雖然Sephora喺香港有實體店，但網購可能仲方便！唔少彩妝喺Sephora網站都搵到！而且喺Black Friday期間（11月28-29日）會有會員85折優惠！
唔少歐美大熱品牌都係Sephora獨家發售！包括：Tarte、Drunk Elephant、Huda Beauty等等！
Feelunique同樣係一個歐美化妝品網站～Black Friday期間，有超過350品牌做緊低至65折！
佢嘅香水折扣都好吸引！
最最最正係買超過100歐元（約＄861港元），仲送你一個價值超過100歐元禮物袋！超抵！
仲有其他Promo Code！
Nordstorm都係外國一個百貨網購平台，而家舉行緊Cyber Sale，全埸低至5折！
仲有專為綿化糖女孩而設嘅專區～唔少大碼晚裝都好靚！
覺得呢幾個網站都唔夠滿足你嘅購物欲，可以重溫下之前雙11小編推薦嘅網站！佢地好多都有Black Friday優惠㗎！
|
https://holiday.presslogic.com/article/278011/%E9%BB%83%E5%A9%89%E5%90%9B-rosanne-%E8%BA%AB%E6%9D%90-%E6%B7%B7%E8%A1%80%E7%89%99%E9%86%AB%E8%80%81%E5%85%AC-%E5%9F%B7%E5%9E%83%E5%9C%BE-%E8%B2%BC%E5%9C%B0
|
女子組合2R係由家姐黃婉君（Rosanne）同妹妹黃婉佩（Race）所組成，現時兩人都已經結婚，生活十分幸福！而現年42歲嘅Rosanne同混血牙醫結婚後就淡出幕前，但經常都會喺IG上傳佢嘅生活照，樣貌同以前並冇太大嘅分別，令唔少網民都大讚佢keep得好好啊！
# 2R於2002年出道！
二人女子組合2R係由來自馬來西亞嘅兩姐妹黃婉君（Rosanne）同黃婉佩（Race）於2002年所組成，兩人當時因為被星探發掘而出道，曾經推出多首經典歌曲，仲有份出演電視劇以及電影，人氣非常高！
直到2007年，兩姐妹就開始分開發展，Rosanne就前往北京電影學院修讀為期半年嘅導演課程；而妹妹Race就選擇返內地同台灣拍戲。
# Rosanne婚後淡出幕前！
Rosanne於2009年宣佈與混血牙醫男友Derek（白恩庭）於新加坡結婚，婚後兩人育有兩個兒子Dylan同Daniel，而Rosanne亦決定專心照顧家庭，淡出娛樂圈，過住幸福嘅生活～現時佢哋一家四口定居於香港，老公就於中環開設牙醫診所；Rosanne就於上年推出咗有機護膚品牌，成為兼顧家庭同事業嘅女強人！
# 保護環境行為 獲網民大讚！
唔單止係咁，Rosanne仲非常注重仔仔們對於環保嘅概念，上年就曾經帶著2個兒子以及一班朋友一齊去沙灘執垃圾，身體力行咁去保護大自然嘅環境。事後，佢哋仲手持住一袋袋嘅垃圾行走1.5KM將佢哋妥善處理，獲得唔少網民大讚佢教導有方！
# 42歲Rosanne身材超fit！
# 兩姐妹都保養得宜！
其實一直以來有好多網民都將Rosanne同Race嘅樣貌作比較：Race現時依然樣貌清秀，凍齡樣貌令佢依然有少女味；而Rosanne就相對比較成熟，而且五官嘅輪廓比較深，令佢富有異國風味。然而，兩姐妹都樣貌同身材都保持得非常好，同出道時期相比可以話係完全冇走樣！
|
https://football.fanpiece.com/heatalkmu/%E9%81%93%E6%AD%89%E8%A6%81%E5%90%8C%E8%87%AA%E5%B7%B1%E8%AC%9B-%E8%B3%BD%E5%BE%8C%E5%88%86%E6%9E%90-%E5%88%A9%E7%89%A9%E6%B5%A6%E5%B0%8D%E6%9B%BC%E8%81%AF-c1436972.html?feature=hot
|
高普一改近期既戰術，起用番之前踢高位逼搶模式。當曼聯開龍門死球時，兩翼沙拿同紐尼斯形成箭頭壓迫一對中堅，假九中鋒墮後守卡斯美路。軒達臣同艾利諾壓迫對方閘位，防線推前壓縮中場空間，加上法賓奴既補位，多次成功令曼聯後場焗放長傳俾前面哨，成功透過雲迪克同干拿迪既制空力拎番控球主導權。高普今場起用艾利諾取代巴錫迪，原因除左佢口中所講艾利諾反搶比較有效率外，艾利諾既進攻意識走位能力較佳亦係其一。艾利諾今場踢右中場中，將軒達臣改踢左中場中。進攻時後場一對中堅拉闊，二閘壓前拉邊，法賓奴同軒達臣會墮後較深幫波，反而艾利諾則甚少墮後，佢會走到較近邊路拉走卡斯美路。因為曼聯係前場逼搶時，中場三人接近釘人方式。艾利諾一拉邊，卡斯美路就會離開中路位置。利物浦清空左中間就可以透過沙拿從邊路走中路，或者加寶回徹到中場拎波轉方向，靠紐尼斯同羅伯臣攻擊左路。第一個入波正正就係先將曼聯球員聚晒係右路，艾利遜一腳就踢去左邊，加寶從中路走入邊路接應羅伯臣直線傳送，佢擁有極多時間同空間去處理埋門。當然，費特既預判遮線輸內線係其中一個失波原因，但入波過程同高普既戰術有極大關連。
坦克用既正選十一人，我係絕無異議，但佢點擺前場果四個就令我摸不著頭腦。前一場對紐卡素遇到三個硬橋硬馬型中場，就擺般奴係中間搶，韋賀斯反而係前面逼一對速度較慢既舒亞同博文；今場對住利物浦較技術型既中場，就反而用韋賀斯係中場追法賓奴，結果速率唔高既韋賀斯就得個跑字。另外，相信全世界都見到利物浦防線既最大缺口係右閘阿奴，只要針對呢個點黎攻，就算冇斬獲都可以禁爆對面平安鐘。坦克反而將自己最銳利既刀華舒福改踢箭頭，而將速度唔高突破力弱既般奴擺去踢左路，結果令阿奴可以放心向前進攻。加上曼聯踢高位逼搶時，左右翼係需要移前防守其中一個中堅，中場三個又要跟番中場，閘位更加要看管沙拿同紐尼斯。只要利記二閘拉得夠闊，加上艾利遜長傳精度夠，兩閘係好多空間可以睇定黎做波。我唔敢講擺福仔打左面唔會輸，但從戰術方面起碼算唔會錯，點都好過依家中場搶唔贏，邊路冇突破，前面福仔冇波哨。坦克用韋賀斯係有少少走火入魔，唔係唔可以用佢踢中場幫手搶，係要睇下佢恰唔恰到人先得。如果真係要搶，我寧願你用麥湯文尼，更何況依家仲有薩碧沙俾你揀。
上半場利物浦完全主導比賽。雖然曼聯苦戰，但係中段都仍有兩下黃金機會，可惜都未能把握。利物浦則多次埋門都未能命中目標，但去到43分鐘仍憑加寶先開記錄。下半場早段，利物浦憑紐尼斯同加寶5分鐘內連入兩球，領先到三比零。第二同第三個失波都係因達洛治同梳爾都只係眼望個波而冇追人，令到對手輕鬆入波。第三球除左梳爾有責任外，安東尼係禁區頂失控球但完全冇回追對手，導致利物浦人少打人少而入波，亦係一個大問題。自己失控球應該自己搶番，呢個係態度問題，而利物浦係特別擅於透過防守角球後打反擊去入波，相信唔駛坦克講都應該知。及後加拿祖同麥湯文尼都相繼換入，嘗試加強攻守兩方面，效果比較一般。沙拿係66分鐘既入波，更係今場縮影。麥湯文尼勤力回防攔截到第一下傳送，但個波可以跌番去利物浦球員隻腳，個波再傳都仲可以省到麥湯文尼而彈左去沙拿前面俾佢狂抽楣底。今場唔講實力，連運氣都輸晒。去到呢刻，曼聯所有球員都知大勢已去，但係佢地係唔應該係場上表現出黎。般奴唔追人防守，梳爾踢跌人後仲要挑釁，達洛治魂遊太虛追追下人走左去護空門等等，真係睇到人眼火爆。之後既五六七球都冇咩好分析，整隊波已經散晒。最後，七比零完場。可憐迪基亞，輸親既波都係近到冇可能作出撲救動作。
高普打出近期既代表作，不得不讚賞佢決定改踢番高位逼搶加上有效既進攻模式，成功大炒曼聯，重燃球隊爭四既希望。未入波前，所有46波，甚或37波都拼盡（羅伯臣怒追逼達洛治飛剷果下）而重新獲得控球權，整場賽事利物浦球員既鬥志士氣信心都比前幾場強，亦比曼聯為佳，絕對係呢場波贏既因素之一。
坦克聲稱上半場表現正常，但我就覺得上半場只失一球已經係幸運。排陣失當，加上對方針對你既踢法去調整進攻模式，令曼聯上半場陷於苦戰。坦克臨場卻唔太見到有改變。到下半場出黎都係沿用相同陣式人腳配置，係未見到戰術有冇改變就已經輸多兩球，宣布賽事可以結束。坦克自己都需要檢討game plan，有時諗得太多唔係好事，韋賀斯係一個中鋒黎架。另外，各球員都相繼出文道歉。原意係好既，知道自己惡劣既表現要為球迷交代，但我更認為球員們要同自己道歉。災難性既表現偶然發生一定有，輸七球甚至更多都唔係問題，點樣係輸咁多既情況下盡力爭取入波或拼命去幫迪基亞守住大門，先係我地球迷想見到，而唔係見到球員輸波就唔追人，犯完規仲要挑釁人等等冇品既行為。足球冇必勝，落到場要對得住自己著緊既波衫，為自己為球會為球迷而戰先係球員應有既態度！再次恭喜利物浦贏波；曼聯則需要盡快收拾心情，準備周中又黎歐霸盃既賽事！
|
https://travel.ulifestyle.com.hk/tag/21761/%e5%b0%8f%e6%9b%bc%e8%b0%b7
|
韓國大邱主題樂園季節限定 一生人一次必睇櫻花滿開！
韓國Daiso新推櫻花系列 $7起入手！磨砂櫻花杯／花瓣MT膠紙！
櫻花節慶取消仍難阻賞花人潮 4名韓國確診者曾訪著名賞花景點！
疫情肆虐影響韓國多個櫻花節慶 首爾汝矣島．鎮海軍港節首次取消！
韓國年度矚目Daiso櫻花系列 密實袋／櫻花碟／隨行杯一律$7起！
|
https://kongscult.com.hk/%E5%8A%A0%E5%AF%86%E8%B2%A8%E5%B9%A3/osmosis/
|
最近Web3.0嘅話題因為Elon Musk嘅幾句說話而炒得更加熱烈，好多唔同嘅生態鏈 / 區塊都畀人炒到好高價。想入手一啲有潛力嘅Token做價值投資？咁可以考慮投入少量錢去Osmosis生態入邊進行流動性掘礦，而且Osmosis其中一個大pool (Atom / Osmo) 有個革新性技術：Superfluid Mining。
簡單講，即係令投入流動性掘礦嘅投資者APR會提高，原理係喺進行流動性掘礦時，透過將其中嘅Osmo再喺Keplr wallet嘅staking pool做Staking，APR因而提高。
有興趣投資Cosmos生態嘅讀者，一定要入手Osmo coins，因為Cosmos嘅ecosystem中係主要透過Osmo嚟進行嘅。
咁要進行LP token mining就要準備以下嘅tools：
如果想重溫返我地Keplr wallet入邊嘅教學，可以撳下邊條link睇睇：
假設讀者已經透過上面提過需要嘅Osmo或者有剩Atom，又想賺更多穩定收入，就可以喺Osmosis做LP Token Mining。
入咗去Osmosis嘅頁面後，撳左手邊嘅Pool可以睇吓有啲咩Pool係感興趣投資而又可以做LP mining嘅。 因為風險提高咗，所以做LP token嘅APR當然都會提高！
下圖就係專員有投資嘅pool，精明嘅讀者都應該估到，基本上好多pool都係要透過Osmo嚟做LP token mining嘅。就連近期爆升嘅Luna都有得玩！
咁實際操作LP token Mining又係點，即刻嚟睇吓：
以Pool #1 為例，將手上嘅atom/osmo撳一下「HALF」，意思係將佢地轉成一半，因為咁樣先可以做到LP token mining。
轉完再撳「Add / Remove Liquidity」，再揀返你想用幾多幣嚟掘進行LP token mining。
轉完後就會喺右手邊，「Available LP Tokens」嘅位睇到，就可以再撳「Start Earning」開始喇！
時間就有14 days、7 days、a day選擇。
上邊講到嘅Superfluid mining又喺邊？可以睇睇下圖嘅Pool#1同埋 Pool#561所回饋嘅APR增長，每日都可以見到你嘅wallet有Osmosis入袋！
咁validators又點揀？可以喺Keplr staking嗰頁揀返啲比較靠前嘅validators！
讀者可能會問，如果想Unbond嘅話，要等幾耐？ 咁就視乎讀者一開頭揀嘅時間了。
舉例：專員揀14日，咁就要等14日，而unbond時，APR就會日日降低，直到14日後。意思係，當專員唔掘啦，每日仲會有Osmo入去我個wallet，但會每日遞減。
咁另一方面，進行LP token mining仲有少少好處嘅，就係可以收到Airdrop，如下圖。
咁點知pool developer幾時派錢？可以留意返Epochs remaining嘅日子。
以Pool# 562為例，仲有22日，佢哋就會Airdrop Luna畀有做LP mining嘅投資者 。
|
https://www.hongkongcard.com/blogs/2017-%E4%BF%A1%E7%94%A8%E5%8D%A1-%E4%BA%A4%E7%A8%85-%E5%84%AA%E6%83%A0-%E5%84%AA%E6%83%A0%E6%AF%94%E8%BC%83
|
用信用卡交稅基本上係唔會有獎賞，不過每逢稅季，有啲信用卡會有交稅優惠，可以賺返少少回贈當補貼。而家距離交稅期限尚早，估計稍後仍然會有銀行出信用卡繳稅優惠，當有新交稅優惠推出，我都會更新返。至於每個交稅優惠嘅詳情，可以喺下面嘅連結睇返。
工銀亞洲最少交$1,000稅就有0.3%回贈，但佢保證最少回$100，即係交$1,000都係有$100，變成10%，好抵用。
華僑永亨累積交稅$3,000或以上，同簽賬$1,000或以上會有唔同比率回贈，而且最少會回$20，交稅少又簽得少比較著數。
交通銀行累積交稅$5,000或以上，同簽一次$400單一零售簽賬，銀聯雙幣卡有$100現金回贈、Visa卡就有$50。優惠係包包括政府或法定機構、公用事業機構、電訊服務等嘅繳費，所以交稅唔夠額，都可以交埋其他費用填數。
創興優惠名額只得300個，同時指定要用銀聯雙幣鑽石卡交稅，如果喺10月內用銀聯雙幣鑽石信用卡零售簽賬或現金透支$1,000港幣或人民幣，就可以優先參加。簽夠數之後，就可以係11月30日前填妥同Fax遞交申請表格、或11月6日至12月8日期間經申請熱線登記、或12月4日至12月28日經網上銀行交稅。
交稅頭$300,000有0.2%回贈，上限$600。之後$100,000有0.25%回贈，上限$250。全新申請「創興網上銀行服務」額外多$50。佢冇最低交稅要求，雖然回贈率低啲但交一千幾百蚊稅都有回贈。
工銀亞洲最少回$100，交$20,000稅都係回$100，都係回贈比較多嘅優惠。中銀交稅夠$15,000開始有$50回贈，交到$25,000一樣係$50，到$30,000就係恒生多啲。但要留意，中銀係計單一交稅最高金額，唔係累積計。另外，中銀優惠同時包括本地或網上零售簽賬、商戶免息分期、「現金分期」/「月結單分期」等嘅交易，可以賺額外回贈。
恒生$80,000以下回$150 Cash Dollars，$80,000至少於$200,000回$350 Cash Dollars。創興、中銀、Citibank交到$50,000都係$100回贈或現金券，之後要交$100,000稅先到下一級，交多過$50,000都可以用創興。留意Citibank另外需要作合資格簽賬$500一次。
華僑永亨簽賬滿$10,000，交稅有0.5%回贈，上限$500，即係交$100,000稅賺盡。
恒生交$100,000回$350 Cash Dollars，交$200,000回$500 Cash Dollars，都係比較多。Citibank Visa卡提早喺交回有額外現金券，會多過其他兩間銀行。東亞交$100,000稅，都有$250回贈。
工銀亞洲交$166,666.67至$200,000回$500至$600，可以考慮用佢嚟交稅先。
雖然華僑永亨0.5%回贈交$100,000稅賺盡，不過交$200,000稅以下，仍然算多，但要另外簽$10,000。佢嘅白金卡同鈦金卡本地食肆同海外簽賬有0.8%回贈，其他簽帳會有0.5%回贈，可以睇下有冇其他卡簽賬有更高回贈，先決定用邊張卡交稅。
創興繼續計比例交到$400,000封頂，回贈$850。
由於渣打同滙豐交稅優惠係特選客戶先有，兩者合資格交易都計交稅同簽賬，目標金額因人而異，所以分開比較。
渣打會根據信用卡類別，分為現金回贈或里數獎賞，目標有3級，每達一級就有指定獎賞。通常第一級同第二級相差$17,000，第二級同第三級相差$20,000。
滙豐Visa卡交稅或簽賬滿目標金額之後，超出嘅交稅或簽賬金額會有2%「獎賞錢」回贈，優惠期內每個月計超出金額頭$15,000，每個月回贈上限$300「獎賞錢」(優惠A)。
假設兩者目標金額都係$30,000起跳，渣打一交到$30,000就有$225回贈，滙豐只係剛達標，冇回贈。不過滙豐之後交稅或簽賬$15,000就開始有額外2%「獎賞錢」，單以交稅計，多過$11,250用滙豐就會比渣打多回贈。當然，如果係一般簽賬，係會有返基本獎賞同其他額外優惠。
到下一級，渣打會有額外$900回贈，再下一級$2,250。而滙豐就要4個階段都要達到 (目標金額+$15,000)，先賺到$1,200「獎賞錢」。雖然渣打回贈係多過滙豐，不過用邊一個優惠交稅，都要視乎目標金額、本身交稅同消費金額係幾多而定。
滙豐另一個優惠 (優惠B)，簽賬滿指定目標金額 ($5,000)，交稅就有「獎賞錢」。回贈比率視乎交稅日期有0.8%或0.4%，雖然唔夠優惠A 2%咁多，不過目標簽賬金額低啲，可能會易賺少少。但要留意交稅金額唔會計落目標簽賬金額入面。
建行(亞洲) 經網上銀行交稅滿指定金額，就有現金回贈。交稅金額似乎人人一樣，$3,000起跳，交$3,000稅個比率有1.67%，稅額低啱晒。另一款優惠送最多$400超市現金券，提早交再送額外$100超市現金券，以回贈比率計，提早交$3,000稅有$200超市現金券，有6.67%，相當之高。
當然，如果係高薪人士，交好多錢稅，亦可以分開交稅，同時賺幾個交稅優惠都得。
|
https://holiday.presslogic.com/article/270021/%E6%97%A5%E6%9C%AC%E7%B6%9C%E8%97%9D-%E5%A7%90%E5%BC%9F%E6%88%80-%E5%90%8C%E5%B1%85-%E5%A5%B3%E5%85%92
|
37歲媽媽成功攻陷26歲小鮮肉男友！ 帶同22歲女兒一齊同住：十分信任佢哋！
現今社會變得更加開明，姐弟戀已經係十分平常嘅事。日前，日本綜藝節目就邀請咗一對姐弟戀嘅情侶分享佢哋嘅戀愛故事，男方26歲、女方就37歲，兩人感情甜蜜，已經一齊同居。不過最奇怪嘅就係女方帶同22歲嘅囡囡一齊三人居住，令唔少網民感到驚訝！
姐弟戀嘅現象已經變得越來越普遍，而最近日本綜藝節目《任意同行 願えますか？》就邀請咗一對姐弟戀情侶上節目分享佢哋兩人嘅愛情故事，不過身旁嘅主持人聽到佢哋嘅故事時都忍唔住表示十分震驚！
現年37歲嘅舞香已經係一位媽媽，15歲嘅時候誕下女兒，離婚後不停尋覓另一半。而佢就分享同男友嘅相識經過，表示同現年26歲嘅男友喺Facebook認識，初次見面時就已經對男友一見鍾情，繼而主動出擊吸引男友注意。
#舞香主動追求男友！
舞香就話自己本身就好有異性緣同魅力，不過同男友初約會時，男友卻刻意同佢保持距離，所以佢一度誤會對方可能唔鍾意女仔。隨住兩人嘅認識加深，舞香對男友嘅好感就日益增加，所以佢就決定要主動追求男友，瘋狂向男友撒嬌，最終成功攻陷「小鮮肉」男友嘅心！
#拍拖後先發現男友係荀盤？！
兩人交往後，舞香先知道男友係做投資嘅，年薪至少有逾$1億日圓（約港幣$700萬港元）。而巧合嘅係舞香一直以來嘅拍拖原則就係永遠都唔會用自己嘅錢，所以全部生活開支都係由男友支付。
#男友經常送昂貴禮物！
舞香仲喺節目中大晒男友過往送俾佢嘅昂貴禮物：身上穿著嘅名牌鞋同埋價值日圓$70萬日圓（約港幣$5萬）嘅耳環等。佢補充最開心嘅莫過於男友俾咗張附屬卡佢，等佢可以任意購買自己心愛嘅物品！
#舞香嘅22歲女兒亦一齊同居！
26歲嘅男友後來亦有於節目登場，佢就話覺得女友十分可愛，並且好尊敬佢。而令在場主持人最震驚嘅就係佢哋兩人正在同居，而舞香22歲嘅女兒亦一齊同住！
由於女兒同舞香嘅男友嘅年紀只係相差4年，令在場嘅主持人忍唔住詢問舞香「怕唔怕女兒同男友日久生情？」而舞香就好有信心咁回答「唔會有啲咁嘅事！」，表示大家一齊生活嘅時候會非常注意，尤其喺洗澡嘅時候一定會確保將門鎖上。
相關文章：日本41歲女扮公主成癮更開育成班 學生近百：「係行走迪士尼」 身兼多職令人震驚？！
呢個世界上有唔少「土豪」，佢哋嘅財產數目分分鐘多到我哋想像唔到！最近，有日本節目就去拜訪年薪賺$40億日圓（約港幣$2.9億）嘅高嶋理惠子（高嶋りえ子）， 而佢就向大家分享佢嘅日常生活同豪宅，家中仲擁有逾200個名牌手袋，果然有錢就是任性！
據悉，高嶋理惠子畢業於國立大學理科，精通12國語言，現時喺銀座坐擁3間高級俱樂部，事業發展順利！除此之外，佢仲發展副業，出售高級護膚品。即使近呢2年經濟比較低迷嘅時期，佢都成功將佢自己生意嘅銷售額提升足足9億咁多，令佢而家每年賺到嘅錢已經飆升到接近$50億（約港幣$3.5億），非常驚人！
#享受奢華生活！
而高嶋理惠子嘅富有程度絕對係大家唔能夠想像到嘅，過去佢出演節目時就曾經曝光過自己嘅豪華生活同埋住宅，「離地」生活習慣令網民大為震驚！每日都會身穿華麗嘅服飾，出外亦有專屬司機接送，呢啲已經係基本嘢！
每一次出街嘅時候都係全身名牌，而且仲一定會配戴金銀珠寶，其中佢最鍾意嘅就係鑽石！手上嘅鑽石戒指大到嚇親人，一隻手嘅戒指就已經價值接近$4億日圓，再加埋耳環、手鏈等行頭差唔多要大約15億日圓（約港幣$1億）！
#外出食飯必定要包場？！
由於高嶋理惠子唔鍾意食飯嘅時候，俾周遭嘅人打擾到，因此佢外出食飯嘅時候都會直接將成間餐廳包場，即使喺大家要排晒長龍等嘅食店，佢都可以好輕鬆咁品嚐到。而且佢好多時都係睇心情俾錢，曾經試過一餐飯就用咗$100萬日圓（約港幣$7萬）！
節目中，高嶋理惠子向大家展示嘅係佢用做「雜物房」嘅屋。雖然間屋並非用作居住用途，但係面積都十分大，房間拜訪多年來佢所購買嘅「戰利品」：其中有間房就專門放佢鍾情嘅Hermès手袋，足足有200個咁多！
好多人都詢問高嶋理惠子點解唔搵另一半陪伴自己，咁多年來都依然係單身。佢就回答因為曾經被論及婚嫁嘅初戀男友傷害導致留下陰影，覺得靠自己更加實際，所以佢已經決定一輩子都單身！
|
https://www2.hkej.com/instantnews/market/article/2280422/%E3%80%90%E8%BC%AA%E8%AD%89%E8%B4%8F%E5%AE%B6%E3%80%91%E7%AD%89%E5%9F%8B%E4%BD%8D
|
上個星期五(10月18日)恒指下行點數雖然唔係多，但拆5分鐘圖時就見到DMI嘅ADX喺恒指下行時上升，換言之暗示上個星期五恒指都幾有力下行，所以Day trade牛策略要即時斬纜。
放完兩日假返嚟之後，今朝早恒指開市微跌4點，做26715點；依家9點47分，同事陸陸續續返到公司，見恒指一度跌深過少少，不過都係幾十點嘅事，至依家已經回升啦，升39點，做26759點。
雖然恒指暫見升勢，不過喺日線圖上見恒指喺上個星期四同五恒指粒燭已經頂住咗條保歷加通道頂，同步下方見SlowSTC(14,3)兩線已經喺嚴重超買水平相遇，兼已經出現掉頭下行嘅跡象。再留心埋條DMI嘅ADX，由上個星期四報19.09，至依家升至19.29，但對比返呢三日，恒指呈慢跌嘅步伐，換言之呢三日(暫時計埋今日)嘅暗跌，ADX暗示係一種有力量嘅暗跌，睇嚟都唔可以輕視。
再睇埋恒指牛熊證街貨圖，上方熊證最貼價為26900至26999點，呢度有相當於141張期指；重貨區就喺第三層，即27100至27199點，有相當於871張期指。至於下方牛證最貼價層上到去26300至26399點，有相當於575張期指；至於重貨區就要數到落去25200至25299點，不過呢度都只有668張期指啫，估計係之前恒指下行時有一堆資金入咗呢個位，積埋變成重貨，但到今日都仲未散水啫，但目相信隨住恒指點數有所改變，呢堆收回價嘅牛證槓桿亦都有唔同，係以「刀仔鋸大樹」原則為大前提下，相信資金會追求更高槓桿嘅牛證，從而令重貨區慢慢上移至近現價嘅水平。見26000至26099點呢度有相當於646張期指，可能就會係下一個重貨區。
依家9點58分，恒指做緊26720點，「十字星」出現，不過時間尚早，單憑呢粒唔算屬於高位嘅「十字星」唔可以判斷到啲乜，話唔定兩分鐘之後就唔見咗。計一計牛熊街貨中間位(26900+26399)/2=26649.5點，呢口價同現價計叫做高於70點嘅水平，雖然係近熊證多啲，但係用兩邊最貼價街貨一比之下，確實係下方牛證多過上方熊證，再配合埋技術分析，下行嘅機會相對高啲，只不過睇個市好似仲想儲多啲貨咁，還是佢係想比個機會上方熊證都儲多啲貨，再嚟個左一把、右一把呢？
導演都未叫埋位，霞姨又點會派飯盒呢？都係等叫「Action」啦！
|
https://kongscult.com.hk/%E7%B6%B2%E8%B3%BC/summer-sales/
|
暑假又就嚟到啦！各大網購品牌都推出Summer Sales優惠迎接暑假，疫情仲未過去，仲未有得去外國 Shopping，不如就安坐家中舒舒服服咁網購啦！英國網購平台不時都會進行減價，上網掃英國貨，免稅後更可能會比在香港買平一大截！港究專員以下為大家推介5個英國購物網站，趁依家做緊減價快啲入手心水款式啦！
Summer Sale優惠低至4折！
Selfridges係英國一間高檔嘅百貨公司，除咗賣男女裝服飾、手袋之外，產品仲包括食品、酒、家品電器、廚具用品、床上用品、美容產品、嬰兒用品等等，可謂一應俱全。Selfridges一次性運費HKD260 (不限重量)，如果成日會買嘢嘅可以畀HKD420享有一年無限次數全球運送，同朋友仔Share用啦！另外，輸入香港地址後，就會自動退稅20%，退稅後好多貨品都比香港賣得便宜！之前港究專員都介紹咗不同產品，可以參考吓！
限時優惠GHD直髮夾低至香港價錢55折！仲有3%現金回贈！
Summer Sale優惠低至3折！
ASOS係英國最大規模嘅時裝購物網，網站提供超過850個品牌嘅男女時裝服飾，除咗ASOS自家品牌外，仲有其他著名品牌包括Nike、A&F、Adidas、Dr. Martens、Converse等。郵費方面，只要買滿HKD350，即可免國際運費，大約6個工作天就送到香港。如果想更快，可加HKD350轉快運，約3個工作天内送到！萬一收到貨後唔滿意，只要填好表格包裝好，貨品可於28日内交給7-11或指定智能櫃轉交給ASOS，就可以退貨。
TOPSHOP係英國有超過300間分店，可算係當地數一數二嘅服裝大品牌之一，獨特時尚嘅設計，深得潮人熱愛，產品包括衫、褲、鞋、襪、配飾等，應有盡有，最特別嘅係佢嘅Petite系列，十分適合嬌小身型嘅亞洲女仔！TOPSHOP 近年被ASOS收購，要買的話可以去ASOS網站。
Harrods以前係英國皇室御用嘅百貨公司，係一間百年老店，所以品質、信譽都十分有保證，貨品與款式都十分齊全，產品包括名牌服裝、化妝護膚品、家居百貨等，品牌包括Chanel、Dior、Loewe、Alexander Mcqueen，Fendi、Balenciaga等。Harrods運費全部劃一價GBP25 (約HKD250)，直接空運到香港。一般而言一至兩日就收到貨，一次過大量買或者同朋友夾份買，就可以分擔運費啦！
Space NK 係英國知名美妝護膚電商，喺全英國有超過 60間實體店鋪﹐以銷售頂級品牌為主，亦有小眾品牌。品牌包括By Terry、Laura Mercier、Hourglass、Becca等。國際運費只需GBP5 (約HKD50)，買滿GBP40更可享免運費！
希望大家都可以安坐家心用最抵價係以上網購平台度買到心儀嘅產品，當自己去咗一轉英國SHOPPING啦！
網購必備信用卡HSBC RED卡可享4%回贈：
2021信用卡推介：
如果有興趣開個Citibank戶口，不妨經港究連結開返個，迎新優惠十分豐富！
|
https://eros.vjmedia.com.hk/articles/2016/05/08/97339/%E7%94%B7%E4%BA%BA%E5%8E%BB%E5%8F%AB%E9%9B%9E%E5%90%8C%E5%8E%BB%E6%90%B5%E7%AC%AC%E4%B8%89%E8%80%85%EF%BC%8C%E5%AE%8C%E5%85%A8%E4%BF%82%E5%85%A9%E5%9B%9E%E4%BA%8B
|
其實七年之癢乜乜物物，都只不過係男人條油炸鬼入厭咗同一個窿想去搵第二個青春肉體嘅藉口。
一般嚟講，男人都會去選擇叫雞，因為去得叫雞，雙方都預左喺一買一賣。
所謂叫雞，兩個字，一出一入。
硬嘅，插入；射咗，抽出。
你話啱唔啱呀？
一出房門，銀貨兩訖，各不相欠。當男人去叫雞嗰時，唔會同隻雞講愛，因為只喺想做愛，當然亦唔會相信隻雞講嘅野。
但喺有一種男人，佢哋想搵個青春肉體一齊去瓹窿，但喺又唔想比錢，最後佢哋會用自己嘅方法去達到目的－就係搵第三者。
大家可能都發覺，有時個男人比老婆發現佢叫雞，都未必有發現佢有第三者咁扯火。
因為叫雞都只不過係買同賣，同你去街市買下豬肉、魚同菜冇咩大分別。不過有第三者，就即係你想食飯，但係又唔想比錢，即係想食免費飯。明明屋企都有得食，不過硬係覺得「隔離飯香」。最緊要係，老婆知道，入完嗰個雞窿，出門口之後個男人唔會回味，因為市場好大，外面仲有好多個窿，玩還玩，識得返屋企入返啱個窿就得啦。
但喺搵第三者嘅男人，好多時都會話自己喺錯嘅時間遇上啱嘅人。五十幾歲嘅佢會話自己同老婆本來已經有感情缺失，而呢位新嘅廿零歲紅顏知己，不但可以進入佢嘅新世界同佢分享，更加係志同道合，雙方可以互相扶持，走得更遠。呢個新世界，已經唔係嗰一位同佢識於微時，支持佢、幫助佢，喺佢最困難嗰時對佢仍然不離不棄嘅現任老婆可以理解。
第三者會說服佢，愛情之所謂係愛情，係因為兩者之間有愛，如果佢同老婆已經冇晒感情，其實佢老婆先係第三者。而相愛嘅人最終會跨越所有禁忌，有情人終成眷屬，呢場愛情中最大嘅障礙只不過係自己個心同道德枷鎖。
其實做第三者，真係仲賤過做雞，因為男人唔會同雞講感情，而隻雞都只係打份工，搞掂就收錢了事。但第三者最大嘅目的就係坐正，第三者最想做嘅就係將自己嘅家庭建立喺人地嘅家庭之上。聽落真係幾似打仗，如果一方佔據咗個軍事重地同時又有肥沃嘅土地，一定有好多人想去搶，搶到嘅就可以話事，正所謂「瘦田無人耕，耕開有人爭」，呢塊田有人耕開就梗係肥田啦，做得「人夫」證明佢係成熟穩重有財力，有哂現貨唔使賭大細，咁都唔搶？
老老實實，呢種男人口口聲聲話因愛之名，其實只係一心一意都係想用佢嗰條又老又軟又摷皮嘅過期油炸鬼塞入另一個又緊又濕嘅山窿入面，口頭上佢當然唔會同人講佢淨係想做愛，佢會話呢啲就係愛。不過咁，如果冇窿入，佢又愛得幾耐？
其實，有第三者，仲要拋妻棄子咁去同居，外人一般都唔會評論太多，畢竟愛情有時候就真係盲目嘅。
我都明白唔同居好難日日扑嘢，話要忠於自己嘅愛情，其實咪又係忠於自己條油炸鬼。當一個五十幾歲嘅男人比一個廿零歲嘅肉體愛慕崇拜時，真係勁過世界上任何一隻春藥，食完春藥就當然要搵個窿入啦。又要出軌又要戴愛情光環，呢個係咩玩法？我真係睇唔透。
|
https://metrostorage.com.hk/latest-news/20211013blog/
|
相信大家對公倉都幾陌生，今次小編分享租用公倉嘅注意事項，希望你哋對公倉有更深入嘅認識。首先問問自己以下3條問題，答完就知公倉適唔適合！
1. 需唔需要時常提取物品？
由於公倉不設獨立倉庫，租客不能自由進出。如果需提取常用物品，除咗要有員工陪同下進入倉庫，仲有機會要每次繳付貨物處理費等額外費用。如果物品需經常存取，建議存放到城市迷你倉，方便自由進出。
2. 物品尺寸大小？
如果儲存的屬於大型物品或不規則的傢俬，公倉當然係最佳選擇。公倉價格便宜，可用實惠價格租用大面積儲物空間，一般儲存大型及不常用嘅物品，特別適合短暫家居裝修、搬辦公室或擴充業務時使用。
3. 有無貴重物品或重要文件？
由於公倉屬於公共儲存倉庫，雖然設有監察系統，但不時有其他客人到公倉取貨。如果存倉嘅物品屬於貴重財物或涉及個人私隱嘅重要文件，建議選擇保安程度較高嘅城市迷你倉，以確保物品安全。
好消息！第二輪電子消費券10月起正式發放！而家租 #城市迷你倉 都可以用政府 #電子消費劵 找數啦！
如果需要搵搬運公司，城市搬運團隊幫到你！我地累積10年經驗，確保將你嘅物品安全無損送到目的地。價格合理清晰，而家仲提供超抵優惠！租6個月/折後滿$8,000送$600運輸；租12個月/折後滿$12,000更送$1,000運輸。搬嘢•存倉一Take過！立即致電搬運熱線：6888 3009！
|
https://promo-coded.com/%E7%BE%8E%E9%A3%9F%E5%8D%9A%E8%A6%BD%E6%9C%832021-8%E6%9C%88%E4%B8%AD%E8%88%89%E8%A1%8C-%E7%BE%8E%E9%A3%9F%E5%8D%9A%E8%A6%BD%E6%9C%83%E6%99%82%E9%96%93%E8%A9%B3%E6%83%85%E5%85%A5%E5%A0%B4%E8%B2%BB/
|
上年美食博覽會因疫情取消，各位美食家唔洗失望啦，今年終於可以再次舉辦！美食博覽會2021將於8月12日至16日係灣仔會展舉辧，票價最低10元起。另外仲有4個展覽包括茶展、家電家品、美與健生活博覽同埋中醫藥及健康產品會議同期同地舉行。
8月12日至8月15日期間，公眾館開放時間為早上10:00至晚上10:00，8月16日開放時間由早上10:00至晚上6:00；而尊貴美食區就只開放8月12日至15日，同樣早上10:00至晚上10:00。想去尊貴美食區既朋友就注意返日期啦。
$40同$25門票都可以係全線7-11、OK便利店、快達售票網有售，$25門票亦可以係會場用八達通收費。注意事項： 各 7-11、OK 便利店及快達票售票網將於 2021 年 8 月 12 – 15 日下午 6 時及 8 月 16 日下午 2 時停止發售即日所有進場票。
而12點前同6點後入場既優惠門票只限於會場入口收費用八達通收費入場。
3 歲或以下小童及 65 歲或以上長者免費進場。
展覽會每日關閉前45分鐘都會停止售票及進場。
|
http://www.kinseymama.com/2009/09/blog-post_1.html
|
今日可以算係一個期待而久嘅晚餐，因為終於約左既係中學同學又係BLOG友仔嘅CARMEN食飯。
講番其實我地都幾有緣，還記得當時我仲未結婚，有一次收到一個留言問我係唔係讀某中學，一問之下，原來我地係同學仔嚟呀！
就由嗰時開始，我地就係BLOG、MSN同FACEBOOK傾計，仲成就左今次個飯局。講番起....都真係要多謝YAHOO BLOG，等我地有機會相認同相聚呀！
邊食邊傾的時間真係過得好快，我地仲傾得好開心，食左大約兩個幾鐘左右就走啦！
我就仲唔好意思....因為係CARMEN請我，話係同我食嘅生日飯，又要佢破費真係唔好意思呀！
CARMEN，等係忙完過後，我地一定要再出嚟食餐飯再傾過。
|
http://amyng888.blogspot.com/2022/04/chanel.html
|
望落仲好暗啞添～！
上月就開始用美肌神器：
即比佢嘅質地、香味同效果吸引！
效果仲驚喜！
配方親膚，易推快吸收，好快見效果！
針對修復5大肌膚老化問題：
皺紋、毛孔、彈性、舒適感及光澤。
可刺激血管，增加肌膚帶氧，提升光澤！
肌膚觸感柔軟彈滑、仲有光澤咗添！
仲帶來一份柔滑舒適感及光澤！
修護效果倍升！綻放美肌力量！
系列除咗好用，包裝都好環保！
而瓶蓋仲用咗山茶花種子殻嚟造添！
減少生產過程中的碳排放量！
產品由 CHANEL 提供。
|
https://holiday.presslogic.com/article/257615/%E4%B8%AD%E8%A5%BF%E5%8D%80-%E5%B9%BE%E4%BD%95%E7%BE%8E%E5%AD%B8-%E5%A0%85%E5%B7%B7%E8%8A%B1%E5%9C%92-%E6%97%8B%E8%BD%89%E6%A8%93%E6%A2%AF-%E7%BE%8E%E5%88%A9%E9%85%92%E5%BA%97
|
IGable影相速成班～堅巷花園＋旋轉樓梯＋美利酒店必學影相技巧！
而家想去外國影靚相真係諗都唔洗諗～不過香港其實有好多線條獨特兼美感十足嘅建築，一樣好值得發掘吓，仲可以影到IG爆Like靚相𠻹！只要識得捕捉呢啲建築特色，好好運用當中嘅幾何美學元素，就算係望落好似平平無奇嘅地方，都可以影到超有個性嘅獨特美照！今次小編就推介3個中西區嘅影相好去處俾大家，快啲同Friend學齊以下嘅呃Like影相技巧，齊齊做影相達人！
#第一站～童心爆發隱世公園：紅白「扭計骰」堅巷花園！
第一站推介大家去上環醫學博物館附近嘅堅巷花園！只要喺蘇豪區再行上少少就到，算係鬧市入面嘅隱世公園。呢度特別之處係用積木做主題，好似童話世界嘅城堡咁，好多位置都好啱影相！除咗門口必打卡嘅紅白格仔磚牆，小編私心推薦大家去埋2樓嘅洗手間，紅白色嘅「扭計骰」牆超吸睛，影出嚟仲好有童話Feel！而且呢度人流唔算好多，唔使擔心要排隊影相。
小編Tips：唔想只係企定定擺Pose？可以加啲心思，用一啲色調相近嘅小道具，令成張相更加突出！
#第二站～化身Moody電影、MV主角：中環旋轉樓梯！
第二站要去嘅地方，就係中環美利道同花園道交界嘅旋轉樓梯！相信大家見到都會覺得熟口熟面，因為唔少電影、MV都喺呢度取景，貪佢點影都咁有Feel！呢度最特別嘅係樓梯結構嘅旋轉線條，唔同角度影都有唔同嘅效果。小編建議可以喺樓梯底影上去，加埋直射落嚟嘅陽光，將天橋嘅曲線變成另類相框，立即化身成MV主角！另外可以由上而下咁影，將視角換咗做冇盡頭嘅漩渦，再加埋Wide Angle，輕輕鬆鬆就影到張大師級嘅Moody靚相！
小編Tips：好多人對住鏡頭都好生硬，想影得自然啲？不妨試吓一邊上落樓梯，一邊擺Pose，就算唔望鏡頭，出嚟嘅效果都好自然㗎！
#第三站～跟KOL去熱捧打卡位：香港美利酒店！
最後一站就嚟到呢排好Hit嘅香港美利酒店！成間酒店嘅建築風格都好Modern，以簡潔嘅白色牆身做設計主調，底部樓高三層嘅圓拱形迴廊型格得嚟又有幾分典雅，再加埋金色邊框細節，隨手一影已經令成張相嘅質感Upgrade唔少！小編建議可以試吓喺天橋一邊行一邊影，捕捉又自然又有美感嘅Moment！
小編Tips：成日都驚影到個人好矮？試吓用低角度喺迴廊度影，影到工整嘅幾何天花之餘，仲可以乘機拉長全身比例，隨手影就已經擁有大長腿，呢招必學呀！
#上IG搜尋#discoverhongkong，睇埋其他至Hit打卡好去處！
睇完呢幾個超好影嘅打卡位，係咪心思思想即刻去影返輯靚相呢？其實香港仲有好多別樹一格嘅特色建築，不妨上IG搜尋 #discoverhongkong，睇埋其他你未發掘到嘅城市角落！只要用心搵再攞啱角度，就可以影到充滿藝術感嘅靚相！記得Hashtag埋#discoverhongkong喺個Post度，同其他人分享香港更多特色打卡點！
|
https://mamidaily.com/article/44820/%E6%8D%B1%E6%9B%B4%E6%8A%B5%E5%A4%9C%E4%BB%A4%E5%AA%BD%E5%AA%BD%E7%B6%93%E5%B8%B8%E5%BF%83%E7%81%AB%E7%9B%9B-%E7%94%A8%E5%91%A24%E6%AC%BE%E6%BB%8B%E6%BD%A4%E6%B6%88%E7%87%A5%E6%B9%AF%E6%B0%B4%E9%A4%8A%E5%A5%BD%E8%BA%AB%E9%AB%94
|
自從生咗BB之後，唔單止忙足成日冇時間抖，好唔容易等到夜晚BB瞓著，自己終於可以上床休息，但一整晚BB都會扎醒喊幾次，中斷媽媽嘅睡眠。長期捱更抵夜，加上照顧BB壓力大，都會令媽媽嘅脾氣變得非常暴燥，抵抗力變差，感覺身體同精神都大不如前。想照顧好家庭，媽媽應該先照顧好自己，等小編推介4種消燥又滋陰嘅簡單食療畀各位媽媽調理身體啦！
沙參具有滋陰清肺、養胃生津而除虛熱治燥咳嘅作用，玉竹可以養陰滋燥、潤腸通便，蜜棗可以養心潤肺益氣，同瘦肉合而為湯，有效養生滋潤。
做法：將上述材料加適量水共煲1個小時左右。
百合味甘，能夠清心安神，補腦健脾，止咳潤肺，雪耳則能潤肺滋陰，養胃生津，清熱活血，補腦強心。
做法：將雪耳同百合加適量水共煲至熟爛，然後將木瓜去皮切塊，再加入糖水中。
西洋參性涼味甘，除有補氣養陰嘅功效外，仲能夠清火生津，對捱夜後津液不足，口渴舌燥嘅人群有好好嘅療效。
做法：將上述材料隔水燉一個半鐘左右。
綠豆薏仁湯可以清熱解毒，幫助緩解捱夜所帶來嘅疲勞。另外捱夜後嘅人會損失大量維生素C，而綠豆含有豐富維生素可以補充流失嘅維生素；薏米可減少因為捱夜而造成嘅眼睛損害。
做法：將綠豆和薏米分別浸洗乾淨之後，用武火先煮開，然後改文火慢煮，直至綠豆爛了，加入適量的紅糖就可。
|
https://hashtags.hk/17579
|
住荔枝角或者喺荔枝角返工嘅有福喇，因為終於有戲院喇！
仲要係韓國嘅影院品牌 CGV Cinemas 第一次喺香港開嘅戲院，已經喺地鐵站附近嘅D2 Place 二期營業喇！
走入CGV Cinemas D2 Place ，已經覺得裝修好有懷舊得黎帶現代感嘅感覺，喺其他戲院絕對無見過。
電影院有 4 個主題影廳，各具特色。
CGV首次以韓國明星為主題命名其下嘅電影館。CGV 將影廳命名為「孔劉館」係想表揚孔劉喺提高韓國電影於全球嘅知名度同埋促進韓國電影業發展所作出嘅貢獻。館內設計加入不少與孔劉相關的素材，等觀眾可於館內各處發掘佢嘅「足跡」。聽講細心啲睇啲係低向上望哂全部灰色凳，會見到一個S 字，有Superstar 嘅意思，大家去到可以留意下。
CGV Cinemas 仲會捐出「孔劉館」部分票房收入，支持香港電影或培育新晉導演同演員等工作，為香港本土電影發展出一分力。
影廳嘅凳全部都成雙成對，將中間拉起就好似變咗張二人梳化咁，令情侶們可以溫馨甜蜜咁觀賞電影。
ScreenX係CGV自家研發、配備270度嘅投影技術，令電影擴展至影廳兩邊嘅牆壁實現三屏全景放映。
影廳嘅凳全部都有伸縮嘅枱，望真啲有啲似大學嘅lecture hall，將來係可以租黎用。
CGV Cinemas D2 Place 電影票價：
另設小童、長者、星期二優惠。
而家仲做緊超筍信用卡優惠，用滙豐信用卡喺票房即場買飛，只需$20！！！優惠期去到10月31日炸！
如果成日去嘅都可以申請做Club Trendy Red會員，計返都幾抵！
|
https://edwinor.blogspot.com/2009/11/blog-post_7881.html?showComment=1258519031321
|
1/股票暢旺，連跟我既幾個妹妹既屋企人都有買。。。。
一日，其中一個妹大聲嗌過黎問：今日“杜雷斯”起定跌呀？
我：要問你老公喎！
第二個一票吖唔該！
John To：
正呀, 我喺公司掩咀大笑。
好斯文呀!笑識掩咀喎！
|
http://www.kinseymama.com/2011/07/oxford-path-bloggers-event.html
|
早前應Oxford Path 嘅邀請出席佢地個Bloggers Event，其實我都係第一次出席依啲咁大型嘅活動，所以都有少少緊張呀！
不過一聽耐左，就開始曳曳周身郁，好在冇大叫，如果唔係就失禮C人啦！最後唔知點解依個小小豬係我大脾上坐坐吓又自己瞓左，真係......依個曳豬小朋友真係飄忽不定。
不過瞓左都好，因為可以俾我專心咁聽講者嘅講解。因為除左有一部分係介紹Oxford Path之外，仲有一部分係講關於點想開始學前教學。聽完之後我同大肥豬都對點同小小豬進行學前學習，知道多左少少，希望可以學以致用啦！
雖然依家我地都考未開始用，因為等我下星期開始放大假時就會教小小豬。不過整體上我對佢支聰明筆就好有興趣，可以慢慢教識小小豬用時，佢自己點嗰字就可以發音，相信咁互動，小小豬一定好鐘意，可以專心學習。
係度真係要再一次感謝Oxford Path嘅邀請，仲要多謝Maisan咁詳細嘅介紹！
|
https://fitz.hk/sports/hiking/%E6%80%95%E7%BE%9E%E8%8D%89%E4%BB%A5%E5%A4%96-%E6%80%AA%E7%8D%B8%E5%AE%B6%E9%95%B7%E4%B9%8B%E5%A5%87%E6%80%AA%E6%8A%95%E8%A8%B4/
|
《都市日報》日前報道，幾年前有家長同佢嘅寶貝，去到大棠郊野公園玩，佢小朋友就畀怕羞草拮親，結果向管理公園嘅漁護署投訴。漁護署順應家長意見，將嗰堆怕羞草移稙到另一地方，並用圍欄欄住。
最近，當區區議員發現呢一堆怕羞草死得七七八八，質疑當局只係為息事寧人，妄顧植物嘅生長。
而署方話，佢哋會喺適當季節，再培植唔同嘅植物，供市民觀賞。
濕地公園嘅怕羞草，生長得相當茂盛。
我有位做物業管理嘅老友，對呢類投訴就話見怪不怪。佢講咗幾個經典嘅投訴Case畀我知：
有住客話佢屋企對面棵大樹，住咗隻叫得好大聲嘅雀仔，朝朝天光四五點就大聲唱歌，嘈住佢瞓覺。要求管理處幫佢趕走隻雀。
咗啲杧果樹。
住客話屋苑草地惹蚊，叫管理處改舖石屎。
露天泳池冬天封閉，會放水清洗。有住客話影響風水，要求冬天都要開放泳池。
我朋友就話，呢啲投訴簡直磬竹難書，多到講都講唔晒！而佢採取嘅做法，就係拎晒去業主會上面傾，用群眾壓力令投訴人心息。
不過漁護署連呢一步都唔做，諗都唔諗就移走「拮人」嘅怕羞草，係咪判斷有問題呢？
|
https://openholidays.hk/%E3%80%90%E9%A6%99%E6%B8%AF%E3%80%914-30%E5%A7%9C%E6%BF%A4%E6%85%88%E5%96%84walk%EF%BC%8130%E5%88%86%E9%90%98%E5%85%A7%E8%B7%91%E5%AE%8C1-5km%E5%8D%B3%E7%8D%B2%E7%B4%80%E5%BF%B5%E7%8D%8E%E7%89%8C/
|
4.30姜濤慈善Walk！30分鐘內跑完1.5km即獲紀念獎牌！
「Keung To Charity Walk 2023」活動紀念包率先有得睇喇！
全部紀念品都係由大會精心設計， 以運動 look 嘅「小姜姜」及「小濤濤」亮相！
活動限定 Tee 印有4款可愛造型，一於活動日大家一齊著住。
紋身貼紙一套有多款靚靚圖案，配埋毛巾及黑色運動手帶， 要 cute 得嚟都有型吖嘛~今次活動，參加者喺30分鐘限時內完成1.5公里慈善步行，就可以得到活動限定嘅「完成紀念獎牌」一個！獎牌上刻有拎住金牌嘅「小姜姜」，仲有糖果嘅「小濤濤」，真係好有紀念價值喔。
|
https://www.shikoto.com/articles/264018/264040.html
|
感覺佢好似對我有啲意思，但都只係感覺。
我唔Sure佢係咪對我有意思，因為我係一個A0毒撚。
我對佢有啲意思。
不止係因為佢靚女，而係因為第一次有女仔同我傾咁耐計。
我哋兩個講到冇嘢好講，酒局都嚟到尾聲。
「散場喇。」酒局嘅主持人宣佈。
講完，佢就向住門口行過去。
有緣再見？可唔可以唔好有緣再見？
「喂！」我嗌佢。
我鼓起勇氣，嗌停咗佢。
她停低轉身，我即刻衝咗上去。
「做咩啊？」佢問我。
今次係我第一次問人攞IG，希望拎到啦。
如果失敗嘅話我都冇咩，當攞個經驗囉。
佢猶豫咗一陣，我都知呢單嘢炒曬車，默默咁轉身。
喺我心灰意冷嘅時候，佢把聲叫咗我返去。
我開心到好似中咗六合彩，差啲直接攬咗埋去，好彩我嘅理智將我拉咗返現實。
我拎部電話出嚟Scan咗QR code，佢都即刻Accept咗我。
「走先喇，再傾啦。」佢同我揮手Say goodbye。
講完，佢就行咗出去。
我嚟到門邊，偷睇企喺出面等𨋢嘅佢，直到佢入𨋢，我先擰轉頭搵我個Friend。
點知佢哋一早就圍曬喺我後面，笑淫淫咁望住我。
「師兄沉曬啦喎。」啊偉奸笑。
講完，我就一枝箭咁衝咗出去，仲差啲仆街。
我嚟到巴士站，好快就等到返屋企嘅通宵車。
成架車一個人都冇，但我都係嚟到上層嘅最後排，靠住左邊個車窗坐低。
呢個係我嘅習慣，都係我嘅喜好，只係講唔出原因。
電話響，係佢。
「Nice To meet you，返到去講聲啦，見你有啲攰。」佢喺IG DM我。
雖然只係簡單一句，但係我架鐵達尼號已經又沉多咗少少。
我夠膽講，我從來未試過沉到咁，雖然我好似從來冇溝過人，更加冇比人溝過。
|
https://www.wepro180.com/20190920_asd/
|
俾人搞而唔還拖，原因有好多，例如唔夠打、俾人揸住痛腳、人哋有財有勢……等等。仲有一樣，就係好想賺佢啲錢，所以唯有忍一忍先。
最近澳洲政府嘅舉動，就可能屬於後者。路透社引述消息人士指，當地情報部門已經確認年初多宗黑客入侵事件係中國黑客所為，不過為咗唔好損害兩國貿易關係，所以唔打算公開調查報告內容！
重溫一下劇情先，話說今年三月，負責網絡情報嘅澳洲國防通訊事務部（ASD）出咗份調查報告，確認喺二月澳洲國會同埋三個主要政黨（自由黨、國家黨及工黨）俾黑客入侵，當時總理 Scott Morrison 話由於五月大選就到，咁敏感嘅時勢唔適宜公開具體細節，表示等大選完咗先再講。
可能總理以為咁就過到骨，點知傳媒衰在記性好。路透社近日就接到報料，話其實份報告寫得好詳細，發現黑客所用嘅程式碼同埋入侵手法，同中國黑客過去嘅手法一模一樣，所以幾肯定佢哋係幕後黑手。路透社之後向總理辦公室同埋中國外交部求證，前者直接拒絕回應，而後者就例牌否認，兼且重申中國都係網絡攻擊嘅受害者！
消息人士指 ASD 建議調查報告內容要保密，原因只有一個：錢！因為中國係澳洲最大貿易夥伴，係澳洲鐵礦石、煤炭同埋農產品嘅主要買家，佔澳洲出口總額超過三分之一，每年仲有過百萬觀光客同埋留學生前往澳洲，條數都幾襟計，所以將網絡安全同國家收入秤一秤後，就選擇噤聲嘞。
雖然唔知消息真偽，但老實講澳洲近期都有唔少針對中國嘅動作，例如禁止外國政治捐款，同埋禁止電訊設備製造商華為參與當地 5G 網絡建設，已經令兩國關係差咗唔少，如果爆埋呢單就可能真係會影響邦交。之不過，如果真係好似調查報告所講攻擊過三大政黨，相信佢哋都唔會咁易放過總理嘅。
|
https://www.tvmost.com.hk/201701131140_article_cat
|
日本攝影師發現通往貓星嘅神秘通道！
一直以嚟，人類都以為係自己養緊貓貓，唔知道其實係嚟自外星嘅貓貓收咗人類做奴隸，甚至計劃緊征服全個藍星！之前我哋都搵到喵星人打開人類電腦偷睇機密、匿喺任何窿窿監視人類一舉一動、同埋揸住支步槍隨時ready伏擊路人嘅證據，呢一切一切，都證明咗喵星人入侵嘅野心有幾大！
人類要自保，梗係要知己知彼啦！平時得喵星人知道人類嘅日常活動範圍，但相反，人類就對佢哋一無所知。好彩，終於有個日本攝影師發現咗通往貓星嘅神秘通道！
冇錯，就係呢度喇！坑渠只係佢表面嘅掩飾，事實上，佢係一個秘密通道嚟嘅，問你死未！估唔到喵星人進駐藍星之後，都學識「最安全嘅地方就係最危險嘅地方，最危險嘅地方就係最安全嘅地方」呢個咁有親切感嘅大道理，明白到街邊嘅坑渠雖然好顯眼，但就係佢哋返去秘密基地嘅最好掩飾！
喵星人仲利用自己純情嘅外表，特登喺瓹入坑渠窿窿嘅時候扮晒論論盡盡，等人類一見到就掛住影相同尖叫「巧打耳呀」，察覺唔到原來呢個係通往貓星嘅神秘通道，真係好高招呀！
攝影師，小心呀！你趁喵星人瓹窿窿嗰陣偷偷地第三類接觸，驚唔驚佢哋捉你返喵星慢慢審呀？！
報告！發現喵星人打算消滅人類嘅證據呀！
就係你撞錯我電腦密碼三次！
奴才 你個監視器已經畀我收服咗喇！
阿爺親手整呢間玩具屋會唔會太強大？
|
https://travel.openrice.com/traveller/trip.htm?tripid=2597&userid=166823
|
其實我地由香港出發之前已經睇定天氣報告，得知倫敦落大雨好涷，都好驚乜景都睇唔倒，仲要好狼狽地遊地方，不過好好彩，因為我地喺倫敦三日天氣都非常好，陽光普照，真係要感謝天公造美 ！
當日我地個行程係由Auntie M一對喺倫敦住o既好友夫婦安排及帶隊，先乘搭地鐡去奧運村感受下奧運氣氛，然後再去倫敦名百貨公司Fortnum & Mason嘆high tea。因時間充足，所以嗰朝早我地首先係酒店享受一頓勁豐富o既早餐，再起行同領隊夫婦會合。
我地訂酒店房時為方便參加旅行團，專登訂埋酒店o既自助式早餐。其實我地逗留喺倫敦咁多日都有食，不過只有依日先有最多時間去欣賞。
雖然話係食自助餐，酒店餐廳South West 7o既服務生都好客氣，不時會幫客人攞食物，態度友善且落力，一坐低就會自動走過黎問我地要唔要咖啡或茶，加上地方闊落寬敞，大家都食得好舒適自在 。
XO仔對餐廳所提供o既中西式食品都好滿意，尤其鍾意自創o既「流心太陽蛋蘑菇雞粥」，班戟，同朱古力碎Croissant。
當日，我地由酒店乘坐倫敦地鐵London Underground，又稱The Tube，轉左幾次車，到達倫敦奧運公園站。
正當不常外遊o既小肥以為只有香港有免費報紙時，黎到倫敦先發覺原來英國都有，不過佢地就冇香港人咁有公德心啦，因為大部分搭客都會將睇完o既報紙周圍放，搞到成車廂都係報紙，非常不雅不潔。就連倫敦市長都要喺地鐵車廂內外登出語句，勸諭搭客環保地處理「垃圾報紙」 。
因為奧運公園工程尚未完工，加上英女皇鑽禧紀念慶典將近，守衛開始加強，所以我地只可以由其鄰近o既Westfield 商場遠觀。
2012年對倫敦真係好有意義，除左要主辦2012奧運會，重要為英女皇鑽禧紀念舉辦不同慶祝典禮及活動，今年英國旅遊業應該會好唔錯。為左要將兩件喜事溶埋一齊，此奧運公園將會喺奧運會後改名為"Queen Elizabeth Olympic Park"添。
據說為免有人喺英女皇鑽禧紀念活動及倫敦奧運期間搗亂，如掉炸彈入垃圾桶而製造恐慌，倫敦市內，包括各酒店，大小街道及機場等，都收起哂D垃圾桶，以防萬一。黎左倫敦三日，終於比我地喺最接近奧運會場o既Westfield商場見倒第一個垃圾桶啦 ，仲要咁有環保意識地分開三格，真係難得。
我地喺五層高o既Westfield商場度行左幾個鐘，發現原來入面有間叫John Lewis o既百貨公司，係倫敦奧運特許紀念品銷售店。喺店內見倒有幾款不同o既吉祥物，附圖中帶燈色o既Wenlock就係其中之一款。精品店隔離係一個設有不同望遠鏡o既瞭望台，比大家更加清楚地欣賞奧運村。
越南粉中講劣都要係依碗啦！喺香港商場food court搵野食時，成日都會覺得叫碗越南粉係最安全同最快捷o既，所以諗住喺倫敦都一樣啦？！點知... 不但店員態度惡劣 ，碗粉個湯底仲好咸，粗麵條分唔開一條條，夾起上黎仲係一舊舊，牛肉就超嚡，真係失敗到極點 ！XO勸大家唔好去試！
Fortnum & Mason乃皇室認証品牌，店內亦掛上由伊莉莎白女皇及查理斯王子所頒授之認証。Fortnum & Mason係一間六層高o既百貨公司，貨品除左質高，其包装亦非常精美，最出名就係西茶，茶具，果醬，餅乾，等。
話明係皇室認証品牌，英女皇鑽禧紀念點可以唔推出一系列o既特別版精品呢？搞到唔係好鍾意洗錢o既小肥喺度都大出血，買左好多手信返香港比親友 。大部分唔食得o既精品，XO仔都只係拍照留念，買返香港做手信嗰D全部都係食得o既 ，最特別嗰款禮品仲用個音樂盒黎做餅乾筒添，價錢當然唔平啦。
Auntie M 一早都話左比我地知喺Fortnum & Mason訂位食High Tea，要一人叫一份，唔可以分黎食；雖然份量係好勁，因為食物離開餐廳會容易變壞，同埋唔係好得體，食剩o既食物係絕對唔可以打包返酒店o既。
普通o既Fortnum & Mason Afternoon Tea Set係GBP 38一份，另加服務費及稅。除左餐茶外，個套餐包有迷你三文治（Finger Sandwiches)，Scones，精美蛋糕，同Macarons，食物任添。
因為小弟唔係好食三文治，所以就選擇食貴GBP 2 o既Fortnum & Mason High Tea。依款套餐同之前嗰款唯一不同之處就係個迷你三文治換左做一款自撰熱食小點。XO仔當日揀左個龍蝦蛋包為熱食小點，嘩，正到dum幾聲呀 ，可惜依款熱食係冇得再添o既。小肥一向唔浪費食物，而且又見可以無限添食物，我就一於當左個下午茶係晚餐，食個"High Tinner"（即High Tea + Dinner），飽到攬住個肚走。用GBP 50食左兩餐高質食物，如果胃口好，食量勁，真係可以係幾抵食架 。
我地喺Fortnum & Mason嘆完個High Tinner後，返酒店o既途中經過Burlington House，見條路封左，門口又有一大堆人圍住影相，大家估計一定係有VIP到訪，莫非係英女皇 ？！
|
https://matters.news/@herrfung/34483-%E5%8C%97%E8%A7%92%E6%BC%94%E7%BE%A9-%E4%BA%8C-bafyreiavvikb3pmigjtphxvrz2g32y4wdolpfqkmqo3azjbbccfwfv6qpe
|
星期一早上，office。
Rachel brief緊我嗰陣，我留意到佢今日著咗條短裙，一對42吋長腿加高踭鞋，就咁棟咗喺我面前。我好似冇講過：Rachel都有成五呎七。
可惜，我戒咗長腿好耐喇。
「有冇收到風，Simon今日開邊範呀？」我問Rachel。
「得！我一陣執好晒啲file，再過嚟搵你啦！」佢講完走咗。
點解我哋兩個，對同Simon開會好似咁緊張？因為Simon好憎人反應慢，佢問嘅嘢，要即刻答到，唔准諗；偏偏佢又係一個冇乜章法嘅人，諗嘢一時一樣。為咗唔想俾佢話，我哋通常都會prep定先。
Simon嘅口頭禪係：「我最憎人蠢！」但根據我咁多年嘅職場心得，講得呢句嘅，通常都係蠢人。
「嘟……嘟……」Intercom響起。
「唔該Peggy。」我拎齊文件，行過去會議室。
喺會議室門口，Rachel、Andrew同埋佢個副手、我哋個FC Henry都已經喺晒度。我哋係咁𠵱點個頭打個招呼，然後Andrew就推門入會議室。
呢間公司其中一個怪現象，就係職位同職能不對稱。我名義上係Corp Comm Director，實際上係Simon個跟班兼法律顧問；Rachel名義上係Deputy Communications Manager，實際上係我個助手兼秘書；Henry名義上係Financial Controller，實際上係Andrew個助手兼Simon個跟班 — 冇錯，我同Henry除咗JD上面嘅職責之外，首要嘅工作，就係跟住Simon出出入入、幫佢「執手尾」（Henry話係「抿屎」）。
我同Andrew俾佢嚇到你眼望我眼，唔識俾反應。眼前嗰份文件，係份意向書（Letter of Intent）。Simon又一次喺我哋冇人在場之下，同其他老細簽意向書，入股（或者收購）人哋檔嘢。
佢早年跟慣啲大孖沙傾生意，見慣人哋打場golf就十億八億生意上落，握個手就當簽約；而家走去有樣學樣。但係佢唔記得，佢以前跟嗰班老細，市值成千億；而佢老人家，一公一私兩個荷包加埋，都未必有廿億。
Felix Cheung，就係今朝我同Rachel提過嗰個貼牌機公司老闆。所謂「貼牌機」，其實係大陸用語，意思就係買一啲細廠出嘅手機，輕輕咁modify過個form factor或者spec，有時甚至只係就咁改過個名，然後就當自己嘅產品出售。Felix Cheung呢壇嘢，就係向美國DC Comics，購得某卡通人物嘅使用權，然後出手機嘅公司。
我之所以形容佢為「火水」，係因為呢個Felix Cheung喺行頭內出晒名，次次傾呢類刁，都能夠安然cap水走；接佢手嘅通常都損手爛腳，執返嚟間公司都非常雞肋。可以話，佢賣得嘅生意，通常都冇死錯人 — 接手嗰個一定死。
我唔擔心，份意向書裏面會有地雷，反正都係齋吹嘅文件。我擔心嘅係，Simon對呢類case一向都雷厲風行、話買就要買、有時甚至無視我哋係「Due D」（Due Diligence；盡職審查） 嗰陣發現嘅問題。佢之所以今時今日都未舐鑊金嘅，全因為佢夠運：我哋發現嘅問題，最終都冇影響單刁或者生意運作；所以補咗鑊就move on。
當Andrew向Simon查詢入股嘅內容嗰陣，我有時間細心咁望一望份LoI嘅內容，其中有一條，係話喺呢單刁嘅洽談過程中，所有有關法律顧問服務嘅支出，均由我哋公司支付。
Felix Cheung個撚樣，早兩個月先入咗件貝沙灣，周圍同人晒緊命；你驚佢唔夠錢俾律師費？！
公司M&A談判嘅最大目的，就係要喺談判桌上，傾一個最合乎股東利益嘅刁返嚟；如今你出錢幫對手請個談判專家嚟搵自己笨柒，我真係唔知邊個係蠢人囉……
Miranda之前都係「孖記」嘅solicitor；佢哋個「價目表」，我點會唔知。
十萬八萬唔係錢咩？！十皮嘢慳返佢留返俾你個仔日日數都好吖！你咪等佢早啲領悟吓，十皮嘢可買幾多條春卷囉！
既然佢老人家講到咁，我再出聲的話，就真係買板唔知埞喇。
然後我哋傾埋其他手尾嘢；還好，冇乜鑊氣。
當我哋散會嗰陣，Simon叫住我同Henry：
「上去有乜搞作呀？」我問。
「郭總個friend張總，喺中山有幾間鋪，我想去睇睇。即日來回，冇乜嘢嘅。」Simon答。
即日來回都還好，反正我每日九粒鐘你都埋晒街鐘㗎啦，你話點咪點囉，老細！
午飯時間，殯儀館酒店coffee shop。
我哋四個落咗去北角「殯儀館酒店」食lunch buffet。每個月一次，我哋都會約埋一齊食buffet，提醒自己雖然踎喺柴灣工業區返工，我哋話晒都係上市公司高層。
呷緊茶嘅Rachel聽到之後，kit一聲笑，我幾乎俾佢啖茶噴中。
「屌你啦！」Henry好大反應。
佢咁講完，我地三個都唔識答佢。
仲未去到呢個地步呀……
你身邊有只想要不勞而獲的Free-Riders嗎？
|
https://www.orientalsunday.hk/%E7%94%9F%E6%B4%BB/%E9%9B%BB%E8%A6%96vpn-%E4%BD%8E%E6%B8%85-%E9%99%90%E9%80%9F-534670/
|
唔少人都以為淨係電腦、電話先可以連接VPN去保護個人私隱、確保網速，但其實智能電視一樣可以連接VPN㗎！相信大家都試過用電視去睇串流平台上嘅影片，而有時就會受到限速影響而被逼睇低清影片，只要有VPN就可以解決呢個問題，無時無刻都欣賞到高清影片！
用電腦、電話上網會有限速問題，其實智能電視同樣會遇到呢個問題，尤其當遇上網絡使用嘅高峰時間，網際網路服務供應商(ISP)有機會刻意減慢網速以減低網絡塞車嘅現象，所以當大家喺電視上睇影片嘅時候有時出現低清情況。
但只要連接Surfshark VPN就令ISP無法追蹤你嘅足跡，咁就唔會知道你係咪高流量用家，輕鬆解決限速問題，再加上Surfshark有超過3,200台伺服器遍佈95個國家提供更多頻寬確保網速，隨時都可以高清畫質欣賞影片。
有時睇完某啲影片後，就會瘋狂睇到該產品嘅廣告。只要用Surfshark VPN就可以避免呢個情況，佢可以加密數據、隱藏你嘅活動，令你嘅足跡不被窺探，咁就唔會再被ISP或者第三方廣告商對你進行針對性廣告。
市面上嘅智能電視有咁多類型，到底Surfshark VPN係咪真係啱用？大家可以放心，Surfshark VPN最大嘅優點在於佢可以用於各種智能電視，無論係Apple TV、Samsung TV、LG TV、Chromecast等等，幾乎你可以諗到嘅選擇都涵蓋到，夠晒方便！
假如你屋企有Apple TV又或者支援Google Play Store嘅電視，咁只要下載並安裝VPN應用程式就可以安心地睇電視。但若然電視並唔支援VPN，咁又可以點做？相當簡單，2個解決方案就可以幫到你！
只要登入你嘅VPN帳戶並激活智慧型DNS，然後按照電視上嘅指示進行設定就搞掂！
另一個方法可以入手一台VPN路由器，又或者喺原有嘅路由器上安裝VPN，咁就同樣可以享受到VPN所帶嚟嘅各種好處。
|
https://www.mixchatz.com/blog/cook-eat/basqueburntcheesecake/
|
上年香港突然hit起嘅一款甜品，聽聞係有一間店開始賣，跟住個蛋糕就喺香港出咗名了。再加上其實呢款蛋糕相對易做，所以都有好多人喺屋企跟住整啦～包括我，雖然遲咗一年哈。
雖然係上年就hit，但其實我都係今年先食過。第一次應該係朋友用氣炸鍋整嘅版本，但當時唔知佢叫巴斯克芝士蛋糕，以為係普通嘅芝士蛋糕，只因為用咗氣炸鍋先係嗰種質地。跟住比較深印象係屋企人買咗小念頭嘅版本，但嗰次得細細哋一舊，可能物以罕為貴，嗰日突然覺得呢款蛋糕好好食，發現嗰種creamy口感同其他芝士蛋糕好唔同，我鍾意呢種冇咁實嘅質地。
今次有跟落雲呢拿醬，多謝朋友送 🙂 ：
另外要特別提一提，馬田提到喺個粉漿入面要加少少麵粉去幫助佢凝固，但嗰時嘅我懶得去搵包麵粉出嚟，所以就用咗吉士粉代替。但就意外咁令到呢個巴斯克芝士蛋糕變咗焦糖燉蛋口味，而我阿妹後來話佢幾鍾意呢個特別味，而我自己其實都鍾意食自己整嘅哈。
因為想試最傳統口味所以我無跟食譜加雲呢拿醬同檸檬汁。
材料 (7吋圓形蛋糕模)：
今次影多咗相，所以可以簡單紀錄返。Cassandre係用機做攪打，而我係全程用手打，其實都唔會太攰。
首先係混好450g忌廉芝士同135g黃糖 (因為屋企無白砂糖哈)：
跟住3粒雞蛋分次混入：
跟住加埋過咗篩嘅11g低筋麵粉：
再加225g鮮忌廉混和之後過一次篩就得啦：
另外因為我嘅蛋糕模係無底嘅，所以用咗托盤去托底哈。
一焗出嚟佢嘅焦色仲係好淺無光澤，俾阿妹話似發霉… 呢個時候唔可以撕牛油紙住，蛋糕會好易甩皮甩骨。
跟住攤涼後焦色色澤越嚟越似樣，蛋糕都降返低：
|
https://holiday.presslogic.com/article/227893/%E8%B6%8A%E5%8D%97-%E6%9D%9C%E6%96%87%E5%A5%8E-%E7%94%B7%E5%AD%90-%E5%A4%96%E8%B2%8C-%E6%95%B4%E5%AE%B9-%E7%BE%8E%E7%94%B7
|
越南一名男子杜文奎（Đỗ Quyền）因為外貌平凡，多次求職都失敗，甚至被僱主取笑，佢決心整容變靚仔！杜文奎花光積蓄整到連父母都唔認得佢，但佢指從來都無後悔過。
26歲嘅越南男子杜文奎，長相平凡，搵工次次都失敗，更試過被老闆恥笑佢外貌，佢認為自己搵唔到工嘅原因係因為長相問題，於是決心改變。
佢不惜花光所有積蓄，以4億越南盾（約港幣$13萬），前前後後接受9次整容手術，包括割雙眼皮、豐唇、牙齒美白等，亦有喺鼻、下巴動過刀。
佢最終改頭換臉變成五官精緻美男，同整容前外貌的確有好大嘅分別。
經歷9次整容後，佢外貌越嚟越具異國風情：超深歐式雙眼皮、鼻子變得又高又挺，輪廓逐漸深邃。
整完容後杜文奎第一次返屋企，連親生父母都認唔出。對於父母認唔到自己，杜文奎坦言雖然早就預咗，仍然感覺難受。
變成靚仔之後佢成功搵到工作，依家任職化妝師，喺抖音亦有近10萬fans。
從佢嘅社交網站度睇，佢依家的確充滿自信，經常會喺網上大晒自拍，相信佢對自己現時嘅外貌相當滿意。
男生妝前妝後對比圖震驚網民！改變髮型妝容差異超大 效果媲美整容！
化妝從來都唔係女生專利！依家越嚟越多男性開始化妝，早前喺日網瘋傳男生化妝前後對比照，結果令網民大感震驚。原來化妝真係可以改變一個人勁多！
以往男仔化妝可能會被人笑，或者有一種小白臉、奶油小生感覺，但隨住Kpop偶像熱潮喺世界各地開始流行後，化妝唔再係女性專利。
Kpop大部分男團都會化比較誇張嘅舞台妝容，畫濃黑眼線、超白粉底等，畀人印象好似唔夠man。
執一執個髮型，然後剃下鬚，成個人已經唔同晒！貼上雙眼皮貼，眼睛唔再下垂，感覺精神好多！
修眉、換過副眼鏡，再遮下臉上雀斑，感覺變咗做職場精英。
呢個眼妝比較濃，同妝前判若兩人，畫咗眼線有種妖艷feel。
泰國Youtuber「Monkey Sis」有拍片幫男仔化妝，男生由路人樣180度大變身，效果震撼！
呢個男仔本身底子都唔太差，五官端正，只係唔會令人留下深刻印象。搽上粉底、遮瑕，臉色一度變得極為蒼白，仲有啲嚇人。
不過之後畫完眉、打陰影、化眼影後，男仔即刻唔同咗，變身韓國oppa，睇對比圖就知差異有幾明顯！
雖然有唔少網民認為男仔無咩必要化妝，不過化妝對男仔嚟講唔算一件壞事，畢竟「愛美之心人皆有之」嘛！
Netflix《璀璨帝國》Christine Chiu淡妝清秀look舊相被翻出 網民：依家似整容失敗，之前靚勁多！
Netflix 亞洲富豪炫富真人秀《璀璨帝國》 (Bling Empire)自開播以嚟一直人氣極高，而節目中嘅幾位富豪名媛更成為話題人物，就好似近日台裔貴婦 Christine Chiu 就因為喺節目中嘅濃妝及生硬嘅表情被網民指整容過度，更有人喺其 IG 翻出佢未改造前嘅舊相，其淡妝嘅清秀五官截然不同。
台裔貴婦 Christine Chiu 出生於台灣，後嚟移居美國，畢業於佩柏戴恩大學（Pepperdine University），23 歲時嫁畀 Gabriel Chiu，其丈夫 Gabriel 宋朝皇帝嘅第 24 代後人，來頭相當顯赫，Christine 曾喺節目中提過如果皇帝制度仲存在嘅話，Gabriel 就會係皇位繼承人，而佢哋個仔就會係小太子。現時 Gabriel 係一名著名嘅整形外科醫生，二人喺美國比華利山開設咗一間整型外科診所，專為荷李活明星、名人等提供整形服務。
喺節目中 Christine 不時同軍火商後裔 Anna Shay 上演勾心鬥角嘅情節，更係令觀眾睇得過隱。Christine 喺節目中除咗炫富同 Anna 鬥之外，可仲不時會搞 Party 如：為新年 Party 而封咗比華利山成條羅迪歐大道（Rodeo Drive）、為兒子搞百萬生日宴以及喺自己診所有搞肉毒桿菌 Party 等等，大晒紙醉金迷嘅奢華日常。
不過講到肉毒桿菌 Party，最近就有網友喺 Christine 嘅 IG 中翻出其天然舊照，發現過去佢嘅五官清秀充滿氣質，比起現依家揮霍奢華，浮誇打扮更靚。
相片中嘅 Christine 身形較為豐滿，帶少少baby fat，加上化上淡妝嘅清秀五官同依家身型瘦削至五官凹陷配上歐美大濃妝相比，截然不同。
而唔少網友就認為整容前嘅 Christine 更靚，根本冇整容嘅需要。
不過每個人嘅審美觀都唔一樣，當事人覺得好睇先喺最重要嘅！
|
https://hk-gameone.com/%E7%A5%96%E9%AB%98%E5%9F%9F-%E6%8B%BF%E5%BA%A6%E5%B0%87%E5%9C%A8%E6%BE%B3%E6%B4%B2%E5%B1%95%E9%96%8B%E6%96%B0%E8%B3%BD%E5%AD%A3/
|
塞爾維亞好手約克維奇同西班牙猛將納達爾本週將分別就喺澳洲阿得雷德（Adelaide）同雪梨展開新賽季征途，兼夾放眼再攞澳洲網球公開賽冠軍。
約克維奇（Novak Djokovic）坐擁21座大滿貫賽單打冠軍，納達爾（Rafael Nadal）就有22冠傲視群雄，擁躉無不等咗好耐兩大劍天王1月可唔可以喺澳網上演史詩般對決。
法新社報導，喺2022年澳網開打前，約克維奇因拒絕打COVID-19（2019冠狀病毒病）疫苗而遭拘留且畀澳洲政府趯出境，之後就冇再去澳洲。
約克維奇而家將重返澳洲，訂出戰元旦登場嘅阿得雷德國際絲網賽（Adelaide International），為跟住力搏澳網第10冠展開熱身。
約克維奇喺阿得雷德將掂上多位世界排名前10嘅好手，包加拿大嘅奧格-阿里辛（Felix Auger-Aliassime）、俄羅斯嘅梅迪維夫（Daniil Medvedev）同盧布列夫（Andrey Rublev）。
梅迪維夫喺2022年澳網決賽5盤大敗給納達爾，屈居亞軍。
納達爾將喺雪梨出戰新嘅男女撈團體賽「聯合杯」（United Cup），訂將與澳洲地主基爾喬斯（Nick Kyrgios）上演轟動對決。
聯合杯將於12月29日喺雪梨、布里斯本（Brisbane）同伯斯（Perth）舉行，為期11日，屆時18個國家隊將先進行分組賽，每兩隊之間會打2場男單、2場女單同一場撈雙打賽。
|
https://words.hk/faiman/view/122/%E6%9C%89%E7%A8%AE%E5%A5%A2%E4%BE%88%E5%93%81%E5%8F%AB%E5%81%9A%E6%9A%91%E5%81%87
|
出黎做野先知道，原來有一種無論用幾錢都買唔到既奢侈品，或非賣品，叫做暑假。
初夏時份，藍天白雲，青山綠水，完Sem既校園，有一種和平既寧靜。雖然天氣係好熱：一旦係冷氣地方出黎，皮膚因為適應唔到，全身幾乎即出倒汗水咁滯，加上汗出如珠，衫肉相連，有一種異常既濕悶。唔再行快D，就會俾猛烈既太陽，刻毒既紫外線，成個好似粟一燒夾生咁燒熟。汽水機跌出黎既雀巢咖啡，雖然話就話係凍既，但係高溫下會迅速變暖，有時杯頂，甚至會冒出白煙。。。
熱到想死，熱到想即刻返屋企，熱到想係咁沖涼。但即使如此，暑假最好既地方，仍然係，時間係無可比擬地寬裕、充足。
頹考完個試，匆匆完左個Sem，無拖拍，或者岩岩散左，自己劈埋一二面發霉發臭，要生要死左十零二十次，改左ICQ Status 廿次都無人理，Winamp個失戀Playlist 終於都loop到爛左之後，都只不過係過左十零日。無錢去旅行，就死死地氣，碌去Library做份Student Helper，以低賤既價錢，整下網頁，排下書，監下場，清下printer既jam紙，甘心做一個廉價既勞工，換取有閒暇得黎、又有 D 錢搵、又有 D 細藝，而唔會完全流於廢青既暑假。
我同我班同事Friend與其話做野，不如話係Hea仲黎得貼切，反正 D 野執極都未執得晒，尤其是館藏果 D 野要搞係無止境，大家每日都係整果少少，老細亦唔會吹你，因為佢自己都唔想搞。於是細細聲廢吹一輪，等到兩點半時間，小步過去一間Café食下午茶。果時候一大碗五香肉丁烏冬，加奶醬多士，仲有野飲，凍飲不加錢，都係不過廿鬆Ｄ蚊。
一邊食，一邊睇下電視，或者周圍望下，有無上summer course 既標緻exchange student，如鬼妹架妹，都係大家賣飛佛（果陣無咩內地生，亦未興泡菜）。真係無，先聽下蟬鳴，望下山景，發下吽哣，然後再施施然返去。無智能電話，無Whatsapp，無Facebook（頂多都係玩下貪食蛇），大家樂得自在，傾下偈，享受真正既清閒。依家？今朝六點半起身，衝返Office，無停過咁覆E-mail，draft野。。。直至依家，我都唔係太知自己係度做咩。
如果發明時光機，我當然唔會返大學時期咁蠢。我會直接返去叫發明E-mail條友收皮，唔好搞咁多野。
話唔定大家仲可以準時五點半放工。
|
https://chrischan514.com/2017/12/11/zh/%E9%96%8B%E7%AE%B1%E8%A9%A6%E4%BC%8F/%E7%AC%AC%E4%B8%80%E6%AC%A1%E7%94%A8m-2-intel-600p%E9%80%9F%E5%BA%A6%E6%9C%89%E9%A9%9A%E5%96%9C/
|
話說筆者嗰塊ASUS Z97-C 原生支援M.2，但從我喺2014年入手開始都冇用過呢個頭，一嚟係當時唔普及，二嚟係因爲怕整爛個Socket。
但今時唔同往日，依家M.2已經成爲市場上主流嘅趨勢，發展急速至餘價格都越嚟越平，同時間筆者本身用緊嘅ADATA SP900 因爲個Uncorrectable Errors 次數太多，高達411次，經常導致系統故障，所以筆者決定換咗佢（依家轉咗做放啲少用啲嘅文件嘅Drive）。
筆者買嘅呢款M.2 SSD係Intel 出嘅600p，成個系列都係行TLC（即係三層儲存晶片，一個Cell 可以Save 3個bit嘅資訊），但同以往唔同嘅係，佢採用3D NAND TLC 嘅技術，令佢可以喺粒晶片同樣面積之下提供到相對大嘅容量，而且佢提供8GB SLC Cache，所以係Queue 嘅 File 細過8GB 嘅話應該都唔會感受到TLC 嘅缺點嘅，但若然 File 超過 8GB，就好有機會會出現寫入唔穩定嘅情況。
裝埋上機之後佢相對之下更加渺小，btw 其實係咪以往嘅電腦零件太大呢？
因爲筆者寫呢篇文章嘅時候已經dd咗隻舊Harddisk 落600p，所以根據Linux 嘅Benchmark 只能夠進行讀取嘅速度測試。
平均讀取速度達到740MB/s ，已經超越咗SATA 3嘅理論上限，似乎呢隻野都買得值得？
btw SATA會唔會係未來嘅SSD市場入面淘汰？我覺得應該唔會，始終因爲M.2 會佔據塊Motherboard 嘅少量空間，因此太多M.2 可能會導致其他插槽冇位擺（可能），如果改用垂直方式嚟擺放粒SSD 又可能有散熱問題，which is 華碩以前有做過但overheat未有喺AMD Socket TR4板作出改善，即係張 ROG ZENITH EXTREME。
Linux 用NVMe開唔到機點算？
用arch live usb 用arch-chroot 入隻nvme度nano /etc/mkinitcpio.conf ，喺module 一欄加翻nvme 再 mkinitcpio -p linux 就可以。
|
https://holiday.presslogic.com/article/128307/%E7%9D%A1%E5%89%8D%E6%93%81%E6%8A%B1%E5%8F%A6%E4%B8%80%E5%8D%8A%E6%9C%89%E5%B9%AB%E9%A0%90%E9%98%B2%E4%B8%AD%E9%A2%A8-%E5%BE%9E%E6%97%A9%E5%88%B0%E6%99%9A%E9%A4%8A%E6%88%90%E4%B8%80%E6%97%A5%E5%81%A5%E5%BA%B7%E7%94%9F%E6%B4%BB%E5%A5%BD%E7%BF%92%E6%85%A3
|
一個人嘅健康其實係同有冇養成良好嘅生活習慣有關。
要養成良好嘅習慣就應該要由從早到晚都包含其中。
每日一起身就先飲一杯暖水，補充瞓覺時流失嘅水分，同時可以喚醒腸胃，有助於早餐後腸臟蠕動。
無論係早餐定午餐都應該攝取足夠嘅纖維。早餐可以選擇食堅果燕麥，而午餐就可以食五穀飯或胚芽米，不過盡量都係少油、少脂肪為妙。因為美國心臟學會就曾經建議，每人每日從脂肪食物中攝取嘅熱量，不應該超過總熱量嘅30%，及膽固醇攝取量最好唔好多於300毫克。
至於晚餐，就應該盡量食得清淡啲，少油、少鹽、少糖，少用調味料，減少鈉嘅攝入，避免水分滯留喺體內，增加心臟負擔。
早晚溫差較大時，最好戴上帽子、圍巾、穿上外套等等。
午飯後特別令人容易精神萎靡，依個時候你就可以喝杯熱茶，促進血液循環。
保持心境平靜，讓心血壓值波動唔好過大。
享受溫馨嘅家庭時光或同寵物玩耍，能有效紓壓。
年輕人工作壓力大，睡前喜歡玩電話，作息唔定時，好容易導致血壓上升。如果喺睡前聽一啲舒情嘅音樂，可有幫放鬆心情，令人容易入睡。
如果大家已經結婚或同另一半處於同居嘅狀態，可以試吓睡前抱吓另一半，因為咁做可有助舒緩情緒，促進心血管健康。
如果冇同另一半一齊住咁點？依個情況，你可以試吓準備玫瑰、薰衣草精油，亦有助舒緩精神㗎！
|
https://eatwo.info/?p=75045
|
香港人好耐無去過旅行，對於機場絕對又愛又恨，想要衝上雲霄，又被人禍阻撓。提到香港赤鱲角機場維修區，唔少人第一時間都會諗起日落勝地，專程到海旁觀賞夕陽西下景緻，甚至會拍拖兩個人前往浪漫散步或踩單車，熱門時間都係黃昏時份，但事實上赤鱲角機場一帶又豈止海旁維修區？編輯決定帶大家從反方向走，先找尋一個充滿和風味道嘅舊式巴士站影吓相，再攀登上一座小山丘，俯視機場全景，有時間重可以去大草原散吓步或野餐。
要前往赤鱲角機場有幾個方法，但若要前往機場維修區海旁一帶，就只有巴士路線可以到達，而前往赤鱲角南路亦有多條巴士路線，而且可從市區直達。於赤鱲角南路巴士站落車後，抬頭會見到觀景山隧道，行遠少少回望巴士站，會發現南環路巴士站設計甚為特別。
赤鱲角南路巴士站原來係機場維修區內估唔到嘅影相位，頭頂係觀景山隧道，一邊係機場維修區日落點，而另一邊就係觀景山、大草原。巴士站位置正對東涌灣，一端可眺望東涌馬灣涌村，另一邊可望東澳古道方向，山海夾雜，畫面豐富，巴士站似舊式設計，和風味濃，有日本動畫場面嘅感覺。
向機場維修區觀景點反方向直行，直到見到迴旋處，只係3分鐘步程，一隅有油站，迴旋處斜對面就係觀景山入口處。沿途可仰望昂坪360纜車來回登上山頂。
踏上觀景山之路並唔困難，有瀝青路走，依循石屎樓梯直上，只需上行20分鐘左右，就能登上觀景山涼亭嘅山頂位。機場島望機場景，觀景山山頂可以俯視香港赤鱲角機場全景，同一個景色，路段比昂坪360救援徑、昂坪棧道舒服得多。
觀景山海拔僅高約77米，離國泰城不遠，山頂風光明媚，環瞰附近山海，既可望機場四週風景，亦可回望東涌一帶市景。觀景山相對機場維修區地面嚟講，人流唔多，環境清幽而舒服，使人豁然開朗。
如果尚有時間，不妨前往另一條路，到古窯公園及機場古物園，內有一個大草地，既可野餐，亦可散步。草地離國泰城非常接近，園內有唔少同機場有關嘅物品。呢個時候，如果想前往機場維修區，又唔想步行，可以等候巴士路線，就可節省時間。
折返原路，一直沿海旁走向機場維修區觀景點，沿途可見對岸為沙螺灣村，不單可欣賞黃昏日落餘暉，亦可遠眺港珠澳大橋。由南環路巴士站前行至無遮擋嘅機場維修區海旁，步程約30至45分鐘，繼續前行至盡頭巴士站，仍需額外15分鐘步程。
機場維修區又叫飛機維修區，本身係機場嘅後勤區，後來南環路一段盡頭被攝影發燒友、航空迷同打卡友發掘，演變成攝影熱門地，多數人都係為咗前往影日落。南環路一端設有躉石，以免有車停留，而另一端則有長長嘅花崗石防波堤，石塊堆疊，坐低安靜地休息，吹吹清涼海風，觀賞天空逐漸變色、太陽消失於地平線，心情總有一刻變得平靜。
以往於南環路一帶抬頭，幾分鐘可見一架飛機起飛、降落，但現時隔好一段時間先有一架飛機於天際翱翔，香港國際金融中心到底變成一個咩地方呢？
❶ 巴士路線E11,E11A,E21,E21D,E22,E22A, E23,E23A,E32,E33,E33P,E36, E36P,E36S,E37,E41,E42,N11, N21,N23,N26,N29,N30,N30P, N30S,N31,N35,N42,N42A 皆可抵達赤鱲角南路。
❷ 去機場維修區就只有巴士路線E37C,E42C,E21C,E22C,S52,S52A 可以抵達，比較方便係來往東涌嘅S52。
❸ 現時揸車係唔可以停留於機場維修區，南環路有大量巡邏車監視，一旦有車停留就會馬上驅趕。
❹ 石礦場樹屋蚊蟲極多，謹記做足防蚊措施，最好穿著長袖衫褲。
❺ 最好都係踩單車或者搭巴士及行路進入。
❻ 謹記自己垃圾自己帶走。
|
https://www.travelclassroom.net/2010/09/2007day-2-part-2_8808.html
|
10點55分，小火車到站上車啦。
坐嵯峨小火車同係台北瑞芳坐小火車去十分好相似，都係一邊係山一邊係溪流，不過係嵯峨野嘅風景就靚好多啦。
11點3小火車終於到達終點站龜岡，呢度好似係農村，周圍好多田。出左車站照指示牌行去JR馬堀車站，大約行10~15分鐘就到。由於馬堀唔係大站，所以火車班次唔係咁多，要等到11點52分先有車去京都站，而且只係普通車，要坐差唔多半個鐘先到。
12點4左右終於到左京都站，跟住先去10樓嘅京都拉麵小路醫醫肚。
食完野再係京都站入面個伊勢丹空中走廊行左一陣，不過冇咩好睇，跟住1點半左右就係車站門口度個巴士站坐100號巴士去清水寺，由京都站去清水寺坐左3個字車（因為好多紅綠燈，等轉燈都用左一半時間 ）。坐巴士單程一律收費220円，上車前要準備好散銀，到站落車就放入收銀箱。如果冇散銀都唔緊要，車上有部自動唱錢機，放入紙幣就會同你唱散佢架啦。因為今次係京都計劃只會坐一至兩程車，所以冇買pass，如果有打算係京都市內去多個景點，而且需要坐多程巴士嘅話，可以係巴士站個售票處買張巴士1日券，售價500円。
1點9左右巴士到左五條坂站，按鐘俾錢落車（車上有顯示下一站名稱，而且呢個站好多人落）。跟住行返轉頭去到個十字路口，見到對面有牌寫住清水寺，過馬路直上斜路就係。其實清水寺附近嘅指示牌唔係太清楚，好多分叉路口都冇指示牌，所以最好揸住地圖對準方向行就穩陣d。
清水寺大約行左兩個鐘，3點9左右離開清水寺之後，沿清水坂、三年坂、二年坂行去八坂神社，沿途有好多店舖好多野睇同好多野買 ，大約行左一個鐘多d。
5點左右離開八坂神社，一出正門就係祇園嘅四條通大街，然後行去花見小路通（由八坂神社正門向前行左手面第一條街，百年面油紙王對面）睇下有冇藝妓，可能太早冇咩野睇。跟住係祇園行行下，見有間叫茶寮都路里嘅舖頭好多人排隊，見d綠茶雪糕好似好好味，於是又排埋一份，不過食落唔好味嘅 ，最後連相都冇影。跟住再行多陣，去到四條大橋附近見對面有好多人排隊，行過去睇下原來係排隊買燒丸子，於是又排埋一份，不過埋到去佢好似用日文問要咩醬，今次冇野可以指唔識點溝通 ，好彩最後總算買到幾串熱辣辣嘅串燒小丸子黎試下 ，真係幾好味 ，不過貴左d。
從祇園過左四條大橋之後就係京都嘅商業中心區河原町，只係一河之隔但係呢度嘅繁華同對岸祇園至清水寺一帶嘅古色古香有好大分別。呢區只係去左河原町通同新京極通附近行下買下野，其實同心齋橋冇咩分別。行行下都唔係咁想行，於是到7點半左右去左旅遊書介紹嘅魚心壽司食King-sized壽司，原來都唔係好貴，食飽飽都係3千幾円。
原本計劃係京都玩到10點先返大阪，但係見河原町冇咩好行，於是食完壽司就決定走人。本來諗住係京都站坐JR火車返梅田，不過行行下發現原來河原町係阪急電車京都嘅總站，雖然行車時間耐d，不過唔洗坐車去京都站轉車咁麻煩，所以最後決定係河原町直接坐阪急電車返去梅田。
入到月台，最快班車係8點38分嘅快速急行，用左45分鐘就返到梅田，然後轉地鐵去難波站，10點返到酒店，跟住沖涼休息 ，完成第二日行程啦。
|
https://holiday.presslogic.com/article/149892/%E5%A4%96%E5%9C%8B%E6%95%B4pie%E9%81%94%E4%BA%BA%E5%B0%87%E7%B6%93%E5%85%B8%E5%8D%A1%E9%80%9A%E4%BA%BA%E7%89%A9%E7%A5%9E%E9%82%84%E5%8E%9F%E5%96%BA%E9%A4%A1%E9%A4%85%E4%B8%8A-%E4%BB%B2%E6%9C%89%E6%AF%94%E5%8D%A1%E8%B6%85-%E5%93%88%E5%88%A9%E6%B3%A2%E7%89%B9%E7%AD%89%E9%80%A0%E5%9E%8B%E9%A4%A1%E9%A4%85
|
外國整Pie達人將經典卡通人物神還原喺餡餅上～仲有比卡超、哈利波特等造型餡餅！
外國嘅家庭周不時整個批（又叫餡餅）嚟食，尤其係大時大節嘅時候～一般餡餅嘅花紋都好平常，但外國呢位餡餅達人Jessica好勁，佢可以神還原迪士尼嘅卡通人物喺餡餅上，睇到都唔捨得食呀！
其實除咗迪士尼嘅卡通人物之外，Jessica仲會整唔用主題嘅餡餅，例如係比卡超、哈利波特等，連外國名嘴Ellen DeGeneres都難佢唔到。
除咗分享造型餡餅嘅成品外，Jessica仲會開心Share餡餅嘅製作過程。
製作過程睇落好似唔太複雜咁，其實最考功夫嘅係製作者嘅畫功。
每個餡餅都睇得出花咗唔少心機去整，好有心思呀！
如果覺得卡通人物造型嘅餡餅太難都唔緊要，Jessica都有喺自己網站分享簡單啲嘅餡餅ideas，新手都好易follow到！
|
https://www.healingbeam.com.hk/post/%E6%B7%BA%E5%B1%A4%E8%89%B2%E6%96%91%EF%BC%8C%E6%BF%80%E5%85%89%E4%B8%80%E6%AC%A1%E5%B0%B1%E8%A6%8B%E6%95%88%EF%BC%9F
|
淺層色斑，激光一次就見效？
夏天陽光一出，淺層色斑便逐漸浮面？好想解決難纏色斑，但係激光一次就可以見效？
之後慢慢回復原來既膚色。
#激光去斑，一次見效？
一般淺層斑既療程會建議做3次或以上，因為係同一位置既色斑需要做1-3次。如激光去斑療程範圍太密集處理會有機會令皮膚受熱過多，吸收過多能量反應會傷害到皮膚。
|
Subsets and Splits
No community queries yet
The top public SQL queries from the community will appear here once available.